text:
༄༅།། གསར་རྩོམ་ཉམས་མྱོང་གླེང་བ།
ཚེ་རྒྱལ། པིར་མིང་རང་སྒྲ། བོད་ཀྱི་རྩོམ་པ་པོ། འབུམ་རམས་པ། རྩོམ་སྒྲིག་ཞུས་ཆེན་པ། ཞིབ་འཇུག་ཁ་ཕྱོགས། ནང་བསྟན། རྩོམ་རིག  >དང >  >  >  >(རྒྱ་ཡིག) >སོགས་རིག་གཞུང་ཞིབ་འཇུག་དང་རྩོམ་རིག་བརྩམས་ཆོས་ཀྱི་དཔེ་དེབ་དྲུག་ཙམ་དཔེ་སྐྲུན་ཞུས་ཡོད། >དེབ༡༢དང་།  >དེབ༡༨། གཞན་ཡང་ >དེབ༧བཅས་དེབ་༣༧ཙམ་གཙོ་སྒྲིག་ཞུས་ཏེ་ཀྲུང་གོའི་བོད་རིག་པ་དཔེ་སྐྲུན་ཁང་དང་། མཚོ་སྔོན་མི་རིགས་དཔེ་སྐྲུན་ཁང་གིས་དཔེ་སྐྲུན་བྱས་ཡོད། སྐབས་གསུམ་པའི་སྦྲང་ཆར་རྩོམ་རིག་བྱ་དགའ་དང་། སྐབས་གཉིས་པའི་གངས་རྒྱན་རྟགས་མའི་རྩོམ་རིག་བྱ་དགའ། མཚོ་སྔོན་ཞིང་ཆེན"རྒྱལ་ཁབ་བཙུགས་ནས་ལོ་འཁོར་ང་ལྔའི"རྩོམ་རིག་བྱ་དགའ། མཚོ་སྔོན་ཞིང་ཆེན"རྒྱལ་ཁབ་བཙུགས་ནས་ལོ་འཁོར་དྲུག་ཅུའི"རྩོམ་རིག་བྱ་དགའ། རྒྱལ་ཡོངས"ཏུང་ལེ་བུམ་པ"སྐབས་ཉེར་གསུམ་པའི་སྒྲུང་གཏམ་བྱ་དགའ་དང་། སྐབས་ལྔ་བའི >རྩོམ་རིག་བྱ་དགའ་བཅས་ཐོབ་མྱོང་། མཚོ་སྔོན་ཞིང་ཆེན་རྩོམ་པ་པོའི་མཐུན་ཚོགས་ཀྱི་ཚོགས་མི་དང་། མཚོ་སྔོན་ཞིང་ཆེན་ལོ་ཙཱ་བ་མཐུན་ཚོགས་ཀྱི་ཚོགས་མི། ད་ལྟ་མཚོ་སྔོན་ཞིང་ཆེན་རིག་གནས་ཁང་ >རྩོམ་སྒྲིག་ཁང་དུ་རྩོམ་སྒྲིག་གི་ལས་ཀ་གཉེར་མུས་སུ་ཡོད།།
གསར་རྩོམ་ཉམས་མྱོང་གླེང་བ།
དང་པོ། གསར་རྩོམ་གྱི་བརྒྱུད་རིམ།
གང་ཟག་སུ་ཞིག་བྱ་བ་ཅི་ཞིག་ལ་ཐོག་མར་འཇུག་སྐབས་དེ་ལ་མངོན་སུམ་ཡིན་མིན་གང་རུང་གི་རྒྱུ་རྐྱེན་ཟུར་བ་ཞིག་མེད་མི་སྲིད། དེ་བཞིན་དུ་ཁོ་བོ་ཐོག་མར་གསར་རྩོམ་ལ་འཇུག་དུས་ཀྱང་རྒྱུ་རྐྱེན་གཞན་ཞིག་ལ་བརྟེན་ནས་ད་གཟོད་རྩོམ་རིག་ཅེས་པ་འདི་ངོ་ཤེས་པ་ཡིན།  >གྱི་རྩོམ་རིག་པར་ངོས་ཤིག་ལ་དེ་སྔ་ཁོ་བོས་གསར་རྩོམ་གྱི་མྱོང་ཚོར་དེ་རགས་ཙམ་གླེང་མྱོང་།
ཁོ་བོ་གསར་རྩོམ་ལ་ཐོག་མར་འཇུག་པའི་དུས་ནི་དུས་རབས་སྔོན་མའི་ལོ་རབས་བརྒྱད་ཅུ་བའི་དུས་མཇུག་ཙམ་ཡིན། འདིའི་ཡར་སྔོན་ལ་རང་ཉིད་ཀྱང་དུས་སྐབས་དེའི་ན་གཞོན་གཞན་དག་དང་མཚུངས་པར་རྩོམ་རིག་གསར་རྩོམ་གྱི་ཚོད་བལྟ་མང་པོ་ཞིག་ལ་ཞུགས་མྱོང་། སྐབས་དེའི་རྩོམ་རིག་ལ་འཇུག་ཚུལ་ནི་མལ་ལ་ཉལ་བའི་དུས་སུ་གློ་བུར་དུ་རྩོམ་རིག་སེམས་སུ་ཤར་ཚེ་མྱུར་དུ་མལ་ལས་ལངས་ཏེ་སྨྱུག་གུ་ལག་ཏུ་བླངས་རྗེས་ད་གཟོད་གསར་རྩོམ་གྱི་བརྗོད་བྱ་ལ་བསམ་བློ་གཏོང་། སྐབས་དེར་རྩོམ་རིག་གསར་རྩོམ་གྱི་འཇུག་སྒོ་ཉག་ཅིག་ནི་ >དང་།  >  >  >  >གྱི >ལེ་ཚན་བཅས་ཡིན། དུས་རབས་སྔོན་མའི་ལོ་རབས་བརྒྱད་ཅུ་བའི་དུས་སྐབས་དེར་བོད་ཁུལ་གྱི་དུས་དེབ་རྣམས་ཕན་ཚུན་ལ་འགྲེམས་སྤེལ་བྱེད་དུས་ཚད་བཀག་གི་རང་བཞིན་ཧ་ཅང་ཆེ་བས >སོགས་ལག་སོན་འབྱུང་དཀའ་བས་ཞིང་ཆེན་ཕྱི་ནས >ཕུད། གོང་སྨོས་དུས་དེབ་དེ་དག་ལས་གཞན་ཞིང་ལྗོངས་ཕྱི་ཡི་དུས་དེབ་ཀྱིས་རང་གི་གསར་རྩོམ་ལ་མཐུན་རྐྱེན་མང་པོ་སྦྱོར་མ་ཐུབ། ཡིན་ནའང་། རྒྱུན་མཐོང་དུས་དེབ་དེ་དག་ཏུའང་སྒྲུང་གཏམ་མཛུབ་མོ་བཀུག་ན་བགྲང་ཐུབ་པ་འགའ་རེ་ལས་མེད་པས་ད་ལྟ་བསམ་ན། སྐབས་དེའི་རྩོམ་རིག་གི་མེ་ལྕེ་ཁོང་ན་འབར་བའི་ན་གཞོན་རྣམས་རྩོམ་རིག་གི་མཐུན་རྐྱེན་མང་པོ་ཞིག་ལ་མ་འཕྲད་པ་ནི་ཤིན་ཏུ་ཕངས་པའི་གནས་ཤིག་རེད།
སྤྱི་ལོ༡༩༨༨ལོའི་དབྱར་ཁར། ང་རང་བྱ་བའི་དགོས་དབང་གིས་ཕ་ཡུལ་ལ་བསྐྱོད་སྐབས། རང་སྡེ་ཕྱུག་མོའི་ཕྱོགས་སུ་བསྲིངས་པའི་ལམ་ཕྲན་ཞིག་གི་སྟེང་དུ་ང་རང་ལོ་རྒྱུས་ཀྱི་མི་སྣ་ཞིག་ལ་འཕྲད་བྱུང་། རྐྱེན་དེ་ལ་བརྟེན་ནས་ངའི་ཡིད་ལ་འདས་དོན་མང་པོ་ཞིག་དྲན་འོངས་པ་དང་། འདས་དོན་གྱི་ཟུར་རེ་རེ་ན་སྐབས་རེར་སྙིང་དགའ་ཞིང་ལན་རེར་ཞེ་སྨྲེང་བ། ཡང་སྐབས་རེར་སེམས་སྡུག་པ་བཅས་ཀྱི་ཚོར་བ་མནན་ཀྱང་གནོན་མི་ཐུབ་པ་ཞིག་བྱུང་སོང་། བདག་ལ་ཚོར་བ་དེ་འདྲ་བྱུང་བའི་དུས་སྐབས་དེ་དང་མཉམ་དུ"མི་སྣ"དེར་ཡང་ང་དང་འདྲ་བར་ཡིད་ཞུམ་ཞིང་སེམས་སྐྱོ་བ། ཡང་ན་སྙིང་དགའ་བའི་ཚོར་བ་ཞིག་སྐྱེ་སྲིད་ཀྱི་རེད་སྙམ། རྒྱུ་མཚན་ནི"ཁོ"འམ"ཁོ་མོ"ནི་རྩོམ་པ་པོའི་སྨྱུག་རྩེ་ནས་བཞེངས་པའི་རྟོག་བཏགས་ཀྱི་མི་སྣ་ཞིག་མ་ཡིན་པར་འཚོ་བ་དངོས་ལ་ཡོད་ཅིང་། ཤ་ཁྲག་གདོས་བཅས་ཀྱི་ཕུང་བོས་གྲུབ་པའི་མི་སྣ་ཞིག་ཡིན་པའི་རྐྱེན་རེད།
ཕ་ཡུལ་དུ་སླེབས་ནས་ཆུ་ཚོད་གཉིས་གསུམ་ཙམ་འགྱངས་ཀྱང་། ད་གིན་བྱུང་བའི་ཚོར་བ་དེ་ད་དུང་ཡིད་ལ་གཟུགས་ཅན་བཞིན་དུ་གནས་པས་ངའི་སེམས་སུ། རང་གི་ཡིད་དུ་གནས་པའི་གསང་བ་འདི་གྲོགས་པོ་ཞིག་ལ་གསང་གཏམ་གྱི་ཚུལ་དུ་ལན་ཅིག་སྨྲས་ན་ད་གཟོད་རང་གི་ཡིད་ཀྱི་བརྗོད་དུ་མེད་པའི་ཚོར་བ་དེ་ཡལ་ཐུབ་སྙམ།
ཞིབ་འདང་ཞིག་བརྒྱབ་ན། གསང་གཏམ་གྱིས་སྐབས་དེའི་ལོ་རྒྱུས་ཐན་ཐུན་ཙམ་བརྗོད་ཐུབ་པ་ལས་ཚོར་བ་དྲག་པོ་དེའི་བྱུང་རིམ་དང་བྱུང་རིམ་ཕྲ་མོ་ཞིབ་འབྲི་བྱ་ཐབས་ཡེ་ནས་མེད། སྐབས་དེར་ངའི་ཡིད་ལ་བརྗོད་དུ་མེད་པའི་ཚོར་བ་དེ་བརྗོད་ཐབས་ཀྱི་བློ་ཞིག་སྐྱེས་བྱུང་། དེ་ནི་ད་ལྟ་ང་ཚོས་གླེང་བཞིན་པའི་རྩོམ་རིག་ཡིན།
ངའི་ཉེ་འགྲམ་གྱི་གྲོགས་པོ་འགས"ང་རྩོམ་རིག་ལ་དགའ། ཁོ་རྩོམ་རིག་ལ་མོས"ཟེར་བ་ཐོས་མྱོང་། ཁོ་ཚོ་ཇི་ལྟར་དགའ་ཚུལ་དང་མོས་ཚུལ་དེར་ངས་རྒྱུས་ལོན་བྱས་པ་མེད་མོད། ཡིན་ནའང་། ང་རང་དགའ་ཚུལ་ནི་རྐྱེན་གློ་བུར་བ་དེ་འདྲ་ལས་བྱུང་བ་ཡིན། དང་ཐོག་ངས་རྩོམ་རིག་ནི་རང་གི་གསང་གཏམ་བརྗོད་བྱེད་ཅིག་རེད་སྙམ་མོད། རྗེས་སུ་རྩོམ་རིག་གཞུང་ལུགས་ལས"རྩོམ་རིག་ནི་སྤྱི་ཚོགས་འཚོ་བ་མཚོན་བྱེད་ཅིག་ཡིན"པའི་གནས་ལུགས་བཤད་འདུག
རྒྱུ་རྐྱེན་དེ་འདྲ་ལ་བརྟེན་ནས་བྲིས་པའི་སྒྲུང་གཏམ་ནི >( >༡༩༨༩ལོའི་དེབ་བཞི་བར་བཀོད)ཞེས་པ་དེ་ཡིན། དེར་བརྟེན་ངས་ད་གཟོད་སྒྲུང་ཐུང་དེ་དཀའ་ངལ་མེད་པར་འབྲི་ཐུབ་སོང་། སྒྲུང་ཐུང་དེ་ནི་ང་རང་ཉིད་ཀྱི་སྒྲུང་གཏམ་ཐོག་མ(དུས་དེབ་ཏུ་བཀོལ་བའི་སྒྲུང་གཏམ་ཐོག་མ)ཡིན་པར་མ་ཟད། སྒྲུང་གཏམ་དེ་ལ་བརྟེན་ནས་ངས་རང་གིས་སྒྲུང་གཏམ་ཇི་ལྟར་གསར་རྩོམ་བྱེད་པའི་རང་གི་ལམ་བུ་ཞིག་ཡིད་ནས་རྙེད་བྱུང་།
གོང་དུ་གླེང་བ་ལྟར། ཁོ་བོས་སྒྲུང་གཏམ་དེ་མ་བྲིས་པའི་ཡར་སྔོན་དུ་སྐབས་དེའི་ན་གཞོན་རྩོམ་དགའ་རྣམས་དང་འདྲ་བར་ཚོད་ལྟའི་གསར་རྩོམ་ལ་མ་ཞུགས་པ་མིན་ནའང་། འོན་ཀྱང་གསར་རྩོམ་གྱི་ཚོར་བ་ཞིག་གཞི་ནས་རྙེད་མ་མྱོང་ལ། གསར་རྩོམ་བྱེད་སྐབས་ཚོར་སྣང་མི་འདྲ་བ་ཞིག་དགོས་པའང་གཞི་ནས་ཤེས་མ་སོང་། དེ་བས"རྩོམ་རིག་ནི་སྤྱི་ཚོགས་འཚོ་བ་མཚོན་བྱེད་ཅིག་ཡིན"པའི་སྡོམ་ཚིག་འདི་ལ་རྗེས་སུ་ཡི་རང་བྱེད་བཞིན་ཡོད་ལ། རྩོམ་རིག་ནི་སེམས་ཀྱི་ཚོར་བ་ལས་མི་འབྱུང་བའི་ངེས་པའང་གཞི་ནས་མེད་པ་ཚོར་ཡོད།
ང་རང་གསར་རྩོམ་གྱི་ལས་ལ་ཞུགས་པ་ནས་ད་ལྟའི་བར་གྱི་རང་གི་གསར་རྩོམ་ལ་ཚིག་ཐུང་ངུའི་ལམ་ནས་སྤྱི་སྡོམ་ཞིག་བགྱིད་པའི་དབང་དུ་བཏང་ན།
ངར་གྱིས་འབྲི་བ་དང་བཙལ་ཏེ་འབྲི་བ། རྙེད་ནས་འབྲི་བ། བསམ་སྟེ་འབྲི་བ་བཅས་ཚན་པ་བཞི་རུ་དབྱེ་ཆོག
༡. ངར་གྱིས་འབྲི་བ།
འདི་ནི་རྩོམ་རིག་ལ་ཐོག་མར་འཇུག་དུས་ཀྱི་སེམས་ཀྱི་རྦ་རླབས་ཤིག་ཡིན་ལ། སེམས་ཀྱི་རྦ་རླབས་འདི་འདྲ་རྩོམ་པ་པོ་ཞིག་ལ་གཞི་ནས་མི་དགོས་པ་ཞིག་ཡིན་ཚོད་མི་འདུག ཁྱད་པར་ནི་རྩོམ་པ་པོ་ལ་ལར་རྦ་རླབས་དེའི་རླབས་ཤུགས་ཆུང་བ་དང་། རྩོམ་པ་པོ་ལ་ལ་ཞིག་ལ་སེམས་ཀྱི་རྦ་རླབས་དེའི་རླབས་ཤུགས་དྲག ཡང་རྩོམ་པ་པོ་ལ་ལར་སེམས་ཀྱི་རྦ་རླབས་དེ་འདྲ་རྒྱུན་དུ(མ་མཐའ་ཡང་གསར་རྩོམ་ལ་འཇུག་དུས)ཡོད་པ་དང་། ལ་ལ་ཞིག་ལ་ནི་གསར་རྩོམ་ལ་ཐོག་མར་འཇུག་དུས་སུ་མ་གཏོགས་མེད། དེ་ལས་བདག་ནི་ཆེས་ཕྱི་མ་དེའི་རིགས་སུ་གཏོགས།
དུས་རབས་སྔོན་མའི་ལོ་རབས་བརྒྱད་ཅུ་བ་ནི་བོད་ལ་རྩོམ་རིག་གསར་བ་དར་བའི་དུས་སྐབས་ཡིན་པ་དང་། དེའི་དུས་བོད་ཁུལ་དུ་བོད་ཀྱི་རྩོམ་རིག་དུས་དེབ་དང་ཚགས་པར(རྩོམ་རིག་པར་ངོས)འགའ་བྱུང་བའི་རྐྱེན་ལ་བརྟེན་ནས་རང་ཉིད་རྩོམ་རིག་གསར་རྩོམ་ལ་ངར་ལངས་པ་རེད། དེའི་དུས་གཞན་ལ་ལད་ཟློས་བྱས་ཏེ་སྙན་ངག་གཙོ་བྱས་པའི་རྩོམ་རིག་བརྩམས་ཆོས་ཀྱི་འབྲི་དེབ་ཁ་གྲངས་ཟིན་པ(ད་ལྟ་འགའ་རེ་ལས་བྱིངས་རྣམས་ཉར་ཚགས་མ་ཐུབ་པ་ཤིན་ཏུ་ཕངས)ཞིག་བྲིས་མྱོང་། ཡིན་ནའང་། དེ་དག་ལས་ཕལ་ཆེ་བ་ནི་རང་ཉིད་སྒེར་གྱི་ལོངས་སྤྱོད་ལས་རྒྱ་ཆེའི་ཀློག་པ་པོའི་ལོངས་སྤྱོད(དུས་དེབ་ཏུ་འགོད་སྐལ་མ་བྱུང)དུ་སྨིན་མ་མྱོང་། ད་ལྟ་བསམས་ན། དེ་དག་ནི་ངར་གྱིས་བྲིས་པའི་རྒྱུ་རྐྱེན་ཁོ་ན་ལ་རག་ལས་འདུག གསར་རྩོམ་བྱེད་སྐབས་རྩོམ་པ་པོ་ལ་ངར་དགོས་པ་བསྙོན་དུ་མེད་མོད། ངར་ཁོ་ནས་རྩོམ་མི་འཁྱོངས་པ་རང་གི་གསར་རྩོམ་གྱི་བརྒྱུད་རིམ་ལས་ར་སྤྲོད་བྱུང་། ངར་གྱིས་འབྲི་སྐབས་ཀྱི་ཞན་ཆ་གཙོ་བོ་ནི་བརྗོད་བྱ་ལ་ངེས་པ་ཆེན་པོ་ཞིག་མེད་པ་དེ་རེད། སྐབས་དེའི་གསར་རྩོམ་བྱེད་ཚུལ་ནི། མལ་དུ་ཉལ་བའི་དུས་སུ་རྩོམ་རིག་སེམས་སུ་ཤར་ཚེ་མྱུར་དུ་མལ་ལས་ལངས་ཏེ་གསར་རྩོམ་བྱེད་པ་དང་། དཔེ་ཀློག་སྐབས་སུ་རྩོམ་རིག་སེམས་སུ་ཤར་ན་དཔེ་ཆའི་ཁ་བསུམ་སྟེ་གསར་རྩོམ་གྱི་ལས་ལ་ཞུགས། གཞན་ཡང་ལམ་དུ་འགྲོ་སྐབས་རྐྱེན་གློ་བུར་བ་ཞིག་ལ་འཕྲད་ན་ཁྱིམ་དུ་སླེབས་མ་ཐག་དེ་ཉིད་བརྗོད་བྱར་བཟུང་སྟེ་གསར་རྩོམ་བྱས། ཡིན་ནའང་། བརྗོད་བྱ་ནི་སྨྱུག་གུ་ལག་ཏུ་བཟུང་རྗེས་ད་གཟོད་བསམ་བློ་གཏོང་བ་དང་། བརྗོད་བྱ་ལ་བསམ་བློ་གཏོང་བཞིན་ད་གཟོད་སྒྲིག་གཞི་བཀོད་སྒྲིག་བྱས། རྗེས་སུ་སྐབས་དེའི་རྩོམ་པ་པོ་ཞིག་གི་བརྩམས་ཆོས་ཤིག་ཏུ"ང་ཚོའི་རིག་གནས་ཀྱི་ཆུ་ཚད་ཞན་པ་དང་། ལོ་རྒྱུས་ཀྱི་ཤེས་བྱ་ཉུང་བ། རྩོམ་འབྲི་བའི་ཉམས་མྱོང་མེད་པ"ཞེས་པའི་ཚིག་ཅིག་མཐོང་བ་ལ་བརྟེན་ནས་ད་གཟོད་ངར་གྱིས་འབྲི་བའི་གསར་རྩོམ་གྱི་རྒྱུན་རྦད་དེ་ཆད་སོང་།
༢. བཙལ་ཏེ་འབྲི་བ།
དེ་ནི་གསར་རྩོམ་ལ་འཇུག་སྐབས་བརྗོད་བྱ་བཙན་གྱིས་བཙལ་ཏེ་འབྲི་བའི་དུས་རིམ་ཡིན། གསར་རྩོམ་ནི་སྤྱི་ཚོགས་འཚོ་བའི་ཁྲོད་ནས་གཞན་དང་ཁྱད་པར་ཡོད་པའི་བརྗོད་བྱ་ཞིག་རྙེད་པ་དང་བསྟུན་ནས་ད་གཟོད་བརྗོད་བྱ་དེ་གཞིར་བཟུང་སྟེ་འཆར་གཞི་ཡོད་པ་དང་། གོ་རིམ་ཡོད་པའི་སྒོ་ནས་རྩོམ་འབྲི་བྱེད་པའི་བྱ་བ་ཞིག་ཡིན་ཅིང་། གསར་རྩོམ་བྱེད་དུས་ཀྱི་ལྷུ་ཚིགས་གཙོ་བོ་ནི་བརྗོད་བྱ་འཚོལ་རྒྱུ་དེ་ཡིན། ཐོག་མར་བརྗོད་བྱ་ཁྱད་པར་བ་ཞིག་མ་རྙེད་ཚེ་དེ་ལ་གསར་རྩོམ་གྱི་གཞི་མེད་པས་གསར་རྩོམ་པ་ཞིག་ཡིན་ན། དུས་རྒྱུན་གྱི་འཚོ་བའི་ཁྲོད་ནས་སེམས་ལ་འཆར་སྒོ་སློང་ནུས་པའི་བརྗོད་བྱ་ཞིག་ལ་ཡིད་འཇོག་བྱེད་རྒྱུ་ནི་ཧ་ཅང་གལ་ཆེ།
"བཙལ་ཏེ་འབྲི་བའི"གནས་སྐབས་དེ་ནི་གསར་རྩོམ་གྱི་འདུན་པ་དྲག་པའི་རྐྱེན་གྱིས་དམིགས་ཡུལ་ཡོད་པའི་བརྗོད་བྱ་ངོ་མ་དེ་མ་རྙེད་ཀྱང་། འདུན་པའི་དབང་དུ་གྱུར་ཏེ་གསར་རྩོམ་བྱེད་པ་ཞིག་ཡིན་ཅིང་། སྤྱིར་དམིགས་བསལ་གྱི་བརྗོད་བྱ་ཞིག་གིས་དྲན་བསླངས་པ་ལ་རྐྱེན་བྱས་ཏེ་ད་གཟོད་གྲ་སྒྲིག་ཡོད་པའི་སྒོ་ནས་གསར་རྩོམ་ལ་འཇུག་དགོས་པ་ཞིག་ཡིན་མོད། བཙལ་ཏེ་འབྲི་བ་ནི་ཐོག་མར་འདུན་པ་དྲག་པོ་ཞིག་ལ་རྐྱེན་བྱས་ཏེ་གསར་རྩོམ་བྱེད་འདོད་བྱུང་བ་དང་། དེ་ནས་ཅི་ཞིག་འབྲི་བའི་རྩོམ་གྱི་བརྗོད་བྱ་འཚོལ་བའི་གོ་རིམ་ཅན་ཞིག་ཡིན། དེ་བས་བཙལ་ཏེ་འབྲི་བ་ལ་རྒྱུ་འབྲས་གོ་ལྡོག་པའི་རྣམ་པ་ཆགས་ཡོད་དེ། རྒྱུ་མཚན་ནི་བརྗོད་བྱ་དམིགས་བསལ་ཞིག་ལ་རྐྱེན་བྱས་ཏེ་གསར་རྩོམ་གྱི་ལས་ལ་ཞུགས་པ་ཡིན་ན། བརྗོད་བྱ་དེ་གསར་རྩོམ་གྱི་རྒྱུ་རུ་སོང་ཡོད་ལ། གསར་རྩོམ་ནི་བརྗོད་བྱ་དེའི་འབྲས་བུ་རུ་གྱུར་ཡོད། དེ་ལྟ་མ་ཡིན་པར་སྔ་མའི་རྩོམ་འདུན་ནི་བརྗོད་བྱའི་བརྒྱུད་རྒྱུ་བརྒྱུད་རྒྱུ་ཙམ་ལས་གསར་རྩོམ་གྱི་དངོས་རྒྱུ་མིན་པས། གསར་རྩོམ་ལ་བརྩེ་དུང་ཡོད་དགོས་ན། ཕྱི་མའི་བརྒྱུད་རྒྱུ་བརྒྱུད་རྒྱུ་སྟེང་གི་བརྗོད་བྱ་དེ་རྙེད་སྐབས་སྔོན་གྱི་རྩོམ་འདུན་གྱི་བརྩེ་དུང་དེ་གཞི་ནས་ཡལ་ཟིན་པའམ། ཡང་ན་བརྗོད་བྱ་དེའི་སྟེང་དུ་བརྩེ་དུང་ཞིག་འཐིམ་ཡོད་ཀྱང་སྔོན་གྱི་རྩོམ་འདུན་བྱུང་སྐབས་ཀྱི་བརྩེ་དུང་དེའི་དངོས་འབྲས་མིན་པས་སོ།།དེ་བཞིན་དུ་བཙལ་ཏེ་འབྲི་བ་ལ་གཏམ་རྒྱུད་རྫུན་བསྒྲིགས་ཀྱི་ཞན་ཆ་ཡང་མང་པོ་ཡོད་པས་ཚིག་གི་རོལ་རྩེད་ཅི་འདྲ་ཞིག་སྤྱད་ཀྱང་། བརྗོད་བྱའི་ཆ་ལ་གནས་པའི་བླ་སྲོག་མེད་པས་ཀློག་པ་པོའི་འདོད་བློ་བསྐོངས་པའི་ནུས་པ་ཞན།
བཙལ་ཏེ་འབྲི་བའི་གནས་སྐབས་དེར་རང་གི་ཉེ་འཁོར་དུ་བྱུང་བའི་དོན་རྐྱེན་རྣམས་གསར་རྩོམ་གྱི་བརྗོད་བྱ་རྣལ་མ་ཡིན་པ་མ་རྟོགས་པའམ། ཡང་ན་དེ་ཉིད་གསར་རྩོམ་གྱི་རྒྱུ་ཆ་ཡིན་པ་ངོས་མ་ཟིན་པར་བརྗོད་བྱ་མཚར་བོ་ཞིག་གནམ་ནས་འཚོལ་བའི་ལས་ལ་འབད་པས་གསར་རྩོམ་དང་འཚོ་བ་གཉིས་ཕན་ཚུན་ཁ་གྱེས་པའི་རྣམ་པ་ཆགས་ཀྱིན་ཡོད། དེའི་འབྱུང་རྩ་ནི་ཐོག་མར་གསར་རྩོམ་ཐད་ཀྱི་འཚོ་བར་ཆེད་དུ་ཟབ་ཞུགས་མ་བྱས་པ་ལ་རག་ལས་འདུག གསར་རྩོམ་བྱེད་མཁན་ཞིག་ལ་མཚོན་ན། གསར་རྩོམ་བྱེད་པའི་འདུན་མ་ཡོད་པ་ཙམ་གྱིས་མི་ཆོག་པར་གཏན་དུ་མི་ནུབ་པའི་གསར་རྩོམ་གྱི་རྒྱུན་བསྲིངས་དགོས་ན། གསར་རྩོམ་ཐད་ཀྱི་ཆ་རྐྱེན་མང་པོ་ཞིག་འཛོམས་པ་ལ་འབད་བརྩོན་བྱེད་དགོས།
༣. རྙེད་ནས་འབྲི་བ།
བརྗོད་བྱ་ཁྱད་པར་བ་ཞིག་རྙེད་རྒྱུ་དེ་རྩོམ་པ་པོ་སུ་ཞིག་ལ་མཚོན་ནའང་འབད་པས་གཉེར་དགོས་པའི་ལས་ཀ་ཞིག་ཡིན། གསར་རྩོམ་གྱི་ཉམས་མྱོང་ཅུང་བརྟན་པོ་ཡོད་པའི་རྩོམ་མཁན་ཞིག་ཡིན་ན་བརྗོད་བྱ་ཁྱད་པར་བ་ཞིག་རྙེད་ཚེ། དེ་ནི་དབུལ་བོས་གསེར་རྙེད་པའི་དགའ་སྤྲོ་ལས་ཀྱང་ལྷག་པའི་དགའ་སྤྲོ་སྐྱེས་སྲིད། རྒྱུ་མཚན་ནི་བརྗོད་བྱ་དེ་བརྩམས་ཆོས་ཀྱི་ལེགས་ཉེས་ལ་ཐད་ཀར་འབྲེལ་བ་དམ་པོ་ཡོད་པར་མ་ཟད། བརྗོད་བྱ་ཞིག་ཡོངས་སུ་རྙེད་པའི་དུས་དེར་བརྩམས་ཆོས་དེའི་བརྒྱ་ཆའི་ལྔ་བཅུའི་ཡན་ལེགས་གྲུབ་བྱུང་ཟིན་ཞེས་བརྗོད་ཆོག་པས་ཡིན། གསར་རྩོམ་སྐབས་བརྩམས་ཆོས་ལེགས་འགྲུབ་འབྱུང་དཀའ་བའི་རྒྱུ་རྐྱེན་གཙོ་བོ་ནི་ད་དུང་བརྗོད་བྱ་ཧྲིལ་བོ་ཞིག་རྙེད་མ་ཐུབ་པའི་རྐྱེན་རེད། སེམས་ལ་འཆར་སྒོ་སློང་ནུས་པའི་བརྗོད་བྱ་ཞིག་རྙེད་པའི་སྐབས་དེར་རྩོམ་པ་པོ་གསར་རྩོམ་གྱི་ལས་ལ་ཞུགས་ཆོག་མོད། གལ་སྲིད་བརྩམས་ཆོས་དེ་སྒྲུང་རིང་ལྟ་བུ་ཞིག་ཡིན་ན། བརྗོད་བྱ་གཅིག་ཙམ་རྙེད་པས་གཞི་ནས་འདང་གིན་མེད། དེ་ལ་ད་དུང་ཁ་སྐོང་གི་ཚུལ་དུ་གནས་པའི་བརྗོད་བྱ་མང་པོ་ཞིག་ངེས་པར་དགོས། ཁ་སྐོང་དུ་མཁོ་བའི་བརྗོད་བྱ་རྣམས་རྩོམ་པ་པོས་རྟོག་བཟོ་བྱས་ཆོག་ནའང་། མི་གཅིག་གི་རྟོག་པ་ལ་ཚད་ཡོད་པས་དེས་ཀློག་པ་པོའི་ཡིད་དབང་འགུགས་ཐུབ་མིན་དང་། སྤྱིའི་བརྗོད་བྱ་དེ་ལ་གཅིག་ཏུ་འཚམས་མིན་ནི་མོ་པས་མོ་འདེབས་པ་དང་མཚུངས་པར་ཐིག་པོ་ཡོང་མིན་ཁ་ཚོན་གཅོད་དཀའ། དེ་བས་བརྗོད་བྱ་གཅིག་གིས་བྲིས་པའི་བརྩམས་ཆོས་དེ་ཆིག་རྐྱང་ངམ་བཀླགས་རིན་མེད་པའི་གནས་སུ་ཡང་ལྷུང་ཉེན་ཡོད། རྙེད་ནས་འབྲི་བའི་དུས་སྐབས་སུ། སྲོག་ཤིང་ངམ་གཞུང་རྟ་ལྟ་བུའི་བརྗོད་བྱ་གཅིག་དང་། ཁ་སྐོང་ངམ་ལྷན་ཐབས་ལྟ་བུའི་བརྗོད་བྱ་དུ་མ་ཞིག་བསགས་དགོས། དེ་ལྟར་བརྗོད་བྱ་དུ་མ་ཞིག་ཡོད་ན་རྩོམ་གྱི་སྒྲིག་གཞི་བཀོད་སྒྲིག་བྱེད་སླ་བ་དང་བཀོད་སྒྲིག་བྱེད་བདེ་བ་ཡིན། "རྩོམ་པ་པོ་ལ་འཚོ་བའི་ཉམས་མྱོང་ཕུན་སུམ་ཚོགས་པ་ཞིག་དགོས"ཟེར་བ་ཡང་རྩོམ་མཁན་དེའི་རྒྱུད་ན་འཚོ་བའི་བརྗོད་བྱ་ཕུན་སུམ་ཚོགས་པ་ཞིག་ཡོད་མེད་ལ་བསྙད་པ་རེད། ཡིན་ནའང་། རྙེད་པའི་བྱ་བ་ནི་བཙལ་བའི་ལས་ལ་མ་བརྟེན་པར་གནམ་ནས་རྙེད་མི་སྲིད་པས་རྒྱུན་དུ་འཚོ་བའི་གྲུ་ག་ག་གེ་མོ་དང་། གྲོགས་ཕན་ཚུན་བར་གྱི་ཁ་བརྡ། དཔེ་ཀློག་དུས་སུ་རང་ལ་མཁོ་བའི་བརྗོད་དོན་བཅས་ལ་ཡིད་འཇོག་བྱེད་དགོས། སྤྱིར་སྲོག་ཤིང་ལྟ་བུའི་བརྗོད་བྱ་རྙེད་དཀའ་མོད། ཁ་སྐོང་དུ་གྱུར་བའི་བརྗོད་བྱ་འཚོལ་རྒྱུ་དེ་ཤིན་ཏུ་དཀའ་བ་མིན། སྲོག་ཤིང་གི་བརྗོད་བྱ་ནི་སྒྲུང་གཏམ་ལྟ་བུ་ལ་མཚོན་ན་སྒྲུང་གི་སྤྱི་ཁོག་ཡིན་པས་དེ་ལ་བྱུང་རིམ་མང་པོ་ཞིག་དགོས་པ་དང་། ཁ་སྐོང་དུ་གྱུར་བའི་བརྗོད་བྱ་ནི་དེ་ལྟར་མ་ཡིན་པར་བྱུང་རིམ་དེ་དག་དེ་ལས་ལྷག་པ་འབྱུང་ཕྱིར་དེ་ཉིད་ལ་རམ་འདེགས་ཙམ་བྱེད་པ་ཡིན་པས་བྱུང་རིམ་གཅིག་ཙམ་གྱིས་ཆོག རྙེད་ནས་འབྲི་བའི་གནས་སྐབས་འདིར་རྩོམ་པ་པོ་སུ་ཞིག་ལ་མཚོན་ནའང་བརྩམས་ཆོས་ཀྱི་ཁ་གྲངས་སྔ་མ་ལས་ལྟོས་བཅས་ཀྱིས་མར་ཆག་འབྱུང་བ་ཆོས་ཉིད་ཡིན། ཡིན་ནའང་། དེའི་དུས་ད་གཟོད་རྩོམ་མཁན་དེ་རྩོམ་རིག་ལ་འགན་ཁུར་བའི་རྩོམ་པ་པོའི་ལམ་དུ་གོམ་སྟབས་བསྙེགས་འགོ་བརྩམས་ཟིན་པས་སྐབས་དེར་བྱུང་བའི་བརྩམས་ཆོས་ནི་རང་གི་བརྩམས་ཆོས་སྔ་མ་ལས་ཁྱད་ཞུགས་པའི་ཚུལ་འདི་སུས་ཀྱང་བསྙོན་མི་ནུས།
༤. བསམ་སྟེ་འབྲི་བ།
སྒྲུང་གཏམ་ལྟ་བུ་ལ་མཚོན་ན། དེ་ནི་གཏམ་རྒྱུད་ཙམ་འཆད་རྒྱུ་དེ་མིན། གཏམ་རྒྱུད་ལ་བརྟེན་ནས་སྤྱི་ཚོགས་ཀྱི་ཟུར་དུ་མའི་འགལ་འབྲེལ་ལ་བསམ་བློ་གཏོང་བ་དང་། གཏམ་རྒྱུད་དེ་ལ་འཚོ་བའི་ཉིང་བཅུད་བསྡུས་ཅི་ཐུབ་བྱེད་པ་ནི་སྒྲུང་གཏམ་མམ་རྩོམ་རིག་གི་འོས་འགན་ཡིན། རྩོམ་པ་པོས་རྩོམ་རིག་ལ་འགན་ཁུར་ཏེ་འབྲི་བའི་དུས་རིམ་དེ་ནི་རྩོམ་པ་པོ་རྣམས་ཀྱི་མཐའ་མཇུག་གི་ལོག་མལ་ཡིན་སྲིད་སྙམ་བཞིན་ཡོད། བསམ་སྟེ་འབྲི་བ་ནི་འདི་ལ་ཁ་ཕྱོགས་པའི་དུས་རིམ་ཐོག་མ་ཙམ་ཡིན་པར་འདོད་ཅིང་། ཁ་རྒྱུན་ལ"རླབས་ཆེན་གྱི་རྩོམ་པ་པོ་ནི་རླབས་ཆེན་གྱི་བསམ་བློ་བ་ཡིན"ཞེས་བཤད་སྲོལ་ཡོད། བསམ་བློ་བ་ཞིག་ཡིན་ན་དེ་ལ་བསམ་བློའི་མ་ལག་རྒྱུད་ཚང་བ་ཞིག་དགོས་པས་ཤེས་བྱ་ཤིན་ཏུ་མང་པོ་ཞིག་མ་བསགས་པར་བསམ་བློའི་མ་ལག་ཅིག་ཆགས་ཐབས་མེད། སྤྱིར་བསམ་བློ་ནི་རང་ལ་ཐོབ་པའི་ཤེས་བྱ་མང་པོ་ཞུན་བརྡར་བྱས་པ་ལས་ཆགས་དགོས་པ་ཡིན་མོད། རང་གི་ཤེས་བྱ་མཐའ་དག་བསམ་བློ་རུ་འགྱུར་མི་ཐུབ། ས་སྒང་འདིར་ཤེས་བྱ་ཡོན་ཏན་ཅན་གྱི་མི་བགྲང་ལས་འདས་པ་ཞིག་བྱུང་ཡོད་ནའང་། བསམ་བློ་བ་མཛུབ་མོ་བཀུག་ན་བགྲང་ཐུབ་པ་ཙམ་ལས་བྱོན་མེད། འདི་ལ་རང་རེར་ཁ་དཔེ་ཞིག་ཡོད་པ་ནི"བསྟན་པ་གཅིག་ལ་སྟོན་པ་གཉིས་མི་འབྱོན"ཟེར། དེ་ནི་བསམ་བློའི་མ་ལག་གཅིག་གི་ནང་དུ་བསམ་བློ་བ་གཉིས་འོང་སྲོལ་མེད་པ་བསྟན་ཡོད། ཡིན་ནའང་། བསམ་བློ་བ་ནི་སྟོན་པ་ཡིན་མི་དགོས་པས་ནང་བའི་བསྟན་པ་ལ་མཚོན་ནས་བཤད་ན། ཀླུ་སྒྲུབ་ཐོགས་མེད་དབྱིག་གཉེན་སོགས་ཤིང་རྟའི་སྲོལ་འབྱེད་དང་། བོད་ཀྱི་གྲུབ་མཐའ་སོ་སོའི་སྲོལ་འབྱེད་པ་པོ་ནི་རླབས་ཆེན་གྱི་བསམ་བློ་བ་ཡིན་ཏེ། ཁོང་ཚོའི་ལྟ་སྒོམ་སྤྱོད་གསུམ་དུས་རབས་ལས་བརྒལ་ཡོད་པའི་ཕྱིར།
རླབས་ཆེན་གྱི་རྩོམ་པ་པོ་ནི་རླབས་ཆེན་གྱི་བསམ་བློ་བ་ཡིན་ཚུལ་ནི། རྩོམ་པ་པོ་དེར་བསམ་བློའི་གཞུང་ལུགས་རྒྱུད་ཚང་བ་ཞིག་མེད་ནའང་། རང་གི་བསམ་བློའི་མ་ལག་རྒྱུད་ཚང་བ་ཞིག་བརྩམས་ཆོས་སུ་ཐོར་བུའི་ཚུལ་དུ་གནས་ཡོད། བསམ་བློ་དེ་གཞུང་ལུགས་སུ་གྲུབ་མེད་པས་མི་ཚོས་དུས་ཐོག་དེར་གཅིག་ཏུ་བསྡོམས་ཏེ་དང་ལེན་བྱེད་དཀའ་ནའང་། དེ་དག་ནམ་ཞིག་གི་དུས་སུ་མིའི་རིགས་ཀྱི་དཀའ་ངལ་སེལ་བའི་ཆ་རྐྱེན་དུ་འགྱུར་ཐུབ། ཁྱད་པར་ནི་རླབས་ཆེན་གྱི་རྩོམ་པ་པོ་དང་རླབས་ཆེན་གྱི་བསམ་བློ་བ་གཉིས་ཀྱི་ཐབས་ལམ་མ་འདྲ་བས་རེད། རླབས་ཆེན་གྱི་བསམ་བློ་བས་མཚན་ཉིད་རིག་པ་བེད་སྤྱད་དེ་ཁོང་གི་བསམ་བློ་དེ་མི་རྣམས་ལ་ཐད་ཀར་བསྟན་པ་དང་། རླབས་ཆེན་གྱི་རྩོམ་པ་པོས་རྩོམ་རིག་གི་མཚན་ཉིད་རིག་པ་བེད་སྤྱད་པས་ཁོང་གི་བསམ་བློའི་མ་ལག་དེ་མི་རྣམས་ལ་བརྒྱུད་དེ་མ་གཏོགས་སྟོན་མ་ཐུབ་པས་སོ།།
རྩོམ་པ་པོ་ལ་བསམ་བློའི་མ་ལག་རྒྱུད་ཚང་བ་ཞིག་ཆགས་པའི་དུས་སྐབས་དེར་ད་གཟོད་རླབས་ཆེན་གྱི་རྩོམ་པ་པོའི་ས་ལ་བསྙེགས་པའི་དུས་རིམ་ཡིན། དེ་བས་ན་རྩོམ་པ་པོ་ཡོད་ཚད་བསམ་བློ་བ་ཡིན་མི་སྲིད་པ་དང་། རླབས་ཆེན་གྱི་བསམ་བློ་བ་ནི་དེ་བས་ཀྱང་ཡིན་མི་སྲིད། སྒྱུ་རྩལ་མཚོན་ཐབས་ལ་གཞན་འདྲོང་མི་འཇོག་པའི་རྩོམ་པ་པོ་ཞིག་གི་བསྒྲུབ་བྱ་ནི་བརྗོད་བྱའི་ཟབ་དང་རྒྱ་ཆེའི་འཚོལ་བསྙེགས་ཡིན་ལ། དེ་ལ་ད་དུང་སྒྱུ་རྩལ་གྱི་ཆེད་དུ་སྒྱུ་རྩལ་འཚོལ་བསྙེགས་བྱེད་པ་མིན། དེ་ནི་གོ་སླ་བའི་ངང་བཤད་ན་གནས་ལུགས་ཟབ་མོ་ཞིག་དང་གནས་ལུགས་རྒྱ་ཆེ་བ་ཞིག་འཚོལ་བསྙེགས་ཀྱི་ཆེད་ཡིན། དེ་ལྟའི་གནས་ལུགས་དེ་རྟོགས་དཀའི་གཞུང་ལུགས་ལས་འཚོལ་རྒྱུ་མ་ཡིན་པར་མི་དང་སྤྱི་ཚོགས(རྩོམ་རིག་གི་མཚོན་བྱ་མི་དང་སྤྱི་ཚོགས་ཡིན་པའི་ཕྱིར)ཀྱི་འབྲེལ་བ་ལས་འཚོལ་བ་ཡིན། གནས་ལུགས་དེ་ལ་གཞུང་ལུགས་སྟེང་མཚན་ཉིད་རིག་པ་ཟེར་ཞིང་། མཚན་ཉིད་ནི་རང་རེའི་གོ་བ་ལེན་སྲོལ་ལྟར་ན། གཟུགས་ནི་འཇིག་པའི་མཚན་ཉིད། ཚོར་བ་མྱོང་བྱའི་མཚན་ཉིད། འདུ་ཤེས་འཛིན་པའི་མཚན་ཉིད། འདུ་བྱེད་མངོན་པར་འདུ་བྱེད་པའི་མཚན་ཉིད། རྣམ་པར་ཤེས་པ་རྣམ་པར་རིག་པའི་མཚན་ཉིད། ཕུང་བོ་སྡུག་བསྔལ་གྱི་མཚན་ཉིད། ཁམས་གདུག་པའི་མཚན་ཉིད། སྐྱེ་མཆེད་སྐྱེ་བའི་སྒོའི་མཚན་ཉིད། རྟེན་འབྲེལ་འདུ་འཕྲོད་ཀྱི་མཚན་ཉིད་སོགས་ཡིན། གནས་ལུགས་དེ་འདྲ་མི་དང་སྤྱི་ཚོགས་ཀྱི་འབྲེལ་བ་ལས་བཙལ་ཏེ་རྩོམ་རིག་གི་མཚན་ཉིད་ལ་བརྟེན་ནས་མིའི་རིགས་ཀྱི་དཀའ་ངལ་བསལ་གྱིན་ཡོད་པས་རླབས་ཆེན་གྱི་རྩོམ་པ་པོ་ནི་རླབས་ཆེན་གྱི་བསམ་བློ་བ་ཡིན། གནས་སྐབས་འདི་འདྲ་ནི་རླབས་ཆེན་གྱི་རྩོམ་པ་པོ་རྣམས་ཀྱི་བཞུད་ལམ་ཞིག་ཡིན་པར་འདོད་པས་དེ་ལ་ཁོ་བོས་རེ་སྨོན་ཆེན་པོ་བྱེད་ཀྱིན་ཡོད།
གཉིས་པ། རྩོམ་པ་པོའི་ཆ་རྐྱེན།
འདིར་རྩོམ་པ་པོ་ལ་གཞན་ལས་ལྷག་པའི་ལྷན་སྐྱེས་ཀྱི་ཤེས་རབ་ལྡན་མིན་དེར་རྩོད་གླེང་བྱེད་རྒྱུ་མིན་ལ། རང་རེའི་གཞུང་དུ་དབང་རྣོན་དང་དབང་རྟུལ་གྱི་ཐ་སྙད་མཛད་པ་ནི་གསང་སྔགས་ཀྱི་དབང་དུ་བྱས་པ་ཡིན་ཅིང་། ལམ་ཐུན་མོང་དུ། ཞེས་གསུངས་ཡོད་པས་དབང་བོ་རྣོན་པོ་མེད་ཀྱང་བརྩོན་འགྲུས་ཀྱིས་ནུས་པ་བསྟན་ཡོད། དེ་བས་རྩོམ་པ་པོ་ཞིག་བྱེད་ནའང་། རང་ལ་ལྷན་སྐྱེས་ཀྱི་ཡོན་ཏན་མེད་ཀྱང་། བརྩོན་འགྲུས་ལ་བརྟེན་ན་རྩོམ་པ་པོར་འགྱུར་ཐུབ་པས་རྩོམ་པ་པོས་ངེས་པར་དུ་རྩོམ་རིག་གི་ཤེས་བྱ་ཡོན་ཏན་ལ་བརྩོན་འགྲུས་རྩོམ་དགོས། དེ་བས་གལ་ཏེ་རྩོམ་པ་པོ་དེའི་ཁོང་དུ་ཉར་བའི་ཤེས་བྱ་ནི་མཆོད་རྟེན་ཞིག་ཡིན་པའི་དབང་དུ་བཏང་ན། དེ་ལ་བང་རིམ་དུ་མ་ཞིག་དགོས་ངེས་རེད།
གནད་དོན་འདི་ནི་རྩོམ་པའི་ལས་ལ་འཇུག་པའི་ལས་དང་པོ་བ་ཞིག་གམ། ཡང་ན་གསར་རྩོམ་ལ་མོས་པའི་རྩོམ་མཁན་ཞིག་ལ་མཚོན་ན་དགོས་པ་ཧ་ཅང་ཆེན་པོ་འདུག
རྩོམ་རིག་ནི་སྐད་ཆའི་སྒྱུ་རྩལ་ཞིག་ཡིན་པ་དང་། རྩོམ་པ་པོ་ནི་སྐད་དང་ཡི་གེའི་སྒྱུ་རྩལ་ལ་ནམ་ཡང་ཁ་འབྲལ་ཐབས་མེད་པས་རྩོམ་པ་པོ་ཞིག་ལ་མཚོན་ན། སྐད་དང་ཡི་གེའི་རྨང་གཞི་ལེགས་པོ་ཞིག་འབྱོར་རྒྱུ་ནི་ངེས་པར་མེད་དུ་མི་རུང་བའི་ཤེས་བྱའི་རྨང་གཞི་ཡིན། དེ་ནི་མཆོད་རྟེན་ཞིག་ལ་ཆ་བཞག་ན། མཆོད་རྟེན་གྱི་བུམ་པའམ་བང་རིམ་དང་པོ་ཡིན།
རྩོམ་རིག་གསར་རྩོམ་ལ་འཇུག་སྐབས། རྩོམ་པ་པོ་སུ་དང་སུ་ཡིན་ཀྱང་གསར་རྩོམ་གྱི་ཐབས་ལམ་ལེགས་པོ་ཞིག་མ་རྙེད་ཚེ་གསར་རྩོམ་ལ་འཇུག་པའི་གནས་མེད་པར་མ་ཟད། དེ་ལས་གྲུབ་འབྲས་ཀྱང་འབྱུང་ཐབས་མེད། དེ་ཡང་གསར་རྩོམ་གྱི་ཐབས་ལམ་དེ་ནི་ངེས་པར་དུ་སྔོན་གྱི་རྩོམ་པ་པོ་འཇིག་རྟེན་སྟེང་གྲུབ་འབྲས་ཆེ་བའམ། ཡང་ན་ད་ལྟའི་རྩོམ་པ་པོ་གྲགས་ཅན་རྣམས་ཀྱི་རང་གི་གསར་རྩོམ་ཉམས་མྱོང་ལས་བསྐྲུན་པའི་བརྩམས་ཆོས་འབོར་ཆེན་བལྟ་ཀློག་བྱས་ཏེ་འཚོལ་བ་ལས་གཞན་དུ་རྙེད་པའི་གནས་མེད་པས་རྩོམ་པ་པོ་ཞིག་ཡིན་ན། གཞན་གྱི་རྩོམ་རིག་བརྩམས་ཆོས་མང་པོ་བལྟ་ཀློག་བྱས་ཏེ་རང་ལ་གསར་རྩོམ་གྱི་ཤེས་བྱ་མང་པོ་འཐོབ་པར་བྱ་རྒྱུ་ནི་མཆོད་རྟེན་གྱི་བང་རིམ་གཉིས་པ་ཡིན།
"རླབས་ཆེན་གྱི་རྩོམ་པ་པོ་ནི་རླབས་ཆེན་གྱི་བསམ་བློ་བ་ཡིན"ཞེས་གསུང་བ་ལྟར། རྩོམ་རིག་གསར་རྩོམ་གྱི་དམིགས་ཡུལ་ནི་རང་ཉིད་ཀྱི་འཇིག་རྟེན་ལྟ་ཚུལ་དང་མི་ཚེའི་ལྟ་ཚུལ། རིན་ཐང་ལྟ་ཚུལ་སོགས་རྩོམ་རིག་གི་ལམ་ལ་བརྟེན་ཏེ་གཞན་ལ་འདོན་སྤེལ་བྱེད་པ་ཞིག་ཡིན་པས་རྩོམ་པ་པོ་ཞིག་ལ་མཚན་ཉིད་རིག་པའི་ཤེས་བྱ་མེད་ན། རང་གི་འཇིག་རྟེན་ལྟ་ཚུལ་དེ་གཞན་ལ་སྒྲོགས་ཐབས་མེད་པས་རྩོམ་པ་པོ་ཞིག་ལ་མཚན་ཉིད་རིག་པའི་ཤེས་བྱ་ཅུང་ལེགས་པོ་ཞིག་འཛོམས་དགོས་པ་ནི་མཆོད་རྟེན་གྱི་བང་རིམ་གསུམ་པ་ཡིན།
རྩོམ་རིག་ལ་མི་རིག་པ་ཞེས་ཀྱང་ཟེར་ལ། རྩོམ་རིག་ཏུ་མི་ལས་བརྗོད་བྱ་གཞན་མེད་པ་དང་། གསར་རྩོམ་(ལྷག་པར་དུ་སྒྲུང་གཏམ)ཁྲོད་དུ་མི་སྣ་གསོན་པོ་གསར་བཞེངས་བྱ་རྒྱུ་ནི་རྩོམ་པ་པོ་རྣམས་ཀྱི་གཞོལ་ཐབས་མེད་པའི་འོས་འགན་ཡིན་པ་དང་། མི་སྣ་དེ་གསོན་པའི་ཐབས་ལམ་ཉག་ཅིག་ནི་དེའི་སེམས་ཁམས་ཞིབ་འབྲི་བྱེད་པ་ལ་རག་ལས། དེ་ཡང་མི་སྣའི་དགའ་བ་དང་ཁྲོ་བ་ལྟ་བུ་ཡིད་ཀྱི་གནས་སྐབས་ན་ཡོད་པའི་འགྱུར་བ་དེ་ཕྱིའི་ལུས་ངག་གི་ཉམས་སུ་ཤར་དུས་རྩོམ་པ་པོས་མི་སྣའི་སེམས་ཀྱི་དགའ་བའི་འགྱུར་བ་སྟོན་དུས། ཕྱི་རོལ་ཏུ་སྒེག་པའམ་རྩེད་འཇོའི་ཉམས་དང་། དགོད་བྲོ་བའི་འགྱུར་བ་སྟོན་དུས་ཕྱི་རོལ་ཏུ་བཞད་གད་དམ་གད་མོའི་ཉམས། སྡུག་བསྔལ་གྱི་འགྱུར་བ་སྟོན་དུས་ཕྱི་རོལ་ཏུ་མྱ་ངན་ནམ་སྙིང་རྗེ་བའི་ཉམས། ཁོང་ཁྲོའི་འགྱུར་བ་སྟོན་དུས་ཕྱི་རོལ་ཏུ་དྲག་ཤུལ་གྱི་ཉམས་དང་། སེམས་ཀྱི་གཟེངས་མཐོ་ཞིང་སྤོབས་པའི་འགྱུར་བ་སྟོན་དུས་ཕྱི་རོལ་ཏུ་དཔའ་བའི་ཉམས། འཇིགས་ཤིང་སྐྲག་པའི་འགྱུར་བ་སྟོན་དུས་ཕྱི་རོལ་ཏུ་བག་འཁུམས་པའི་ཉམས་དང་། སྐྱུག་བྲོ་བའི་འགྱུར་བ་སྟོན་དུས་ཕྱི་རོལ་ཏུ་མི་སྡུག་པའི་ཉམས། ངོ་མཚར་བའི་འགྱུར་བ་སྟོན་དུས་ཕྱི་རོལ་ཏུ་རྔམ་པའམ་ཧ་ལས་པའི་ཉམས་སོགས་འདོན་དགོས། དེས་ན་རྩོམ་པ་པོ་ཞིག་ལ་སེམས་ཁམས་རིག་པའི་ཕྱོགས་ཀྱི་ཤེས་བྱ་མང་པོ་ཡོད་ན་མི་སྣ་དེ་ཀློག་མཁན་གྱི་མིག་ལམ་དུ་གསོན་ཐུབ་ལ། རྩོམ་པ་པོར་སེམས་ཁམས་རིག་པའི་ཤེས་བྱ་ཅུང་ཟད་ཀྱང་མེད་ན། ག་དུས་སྒེག་པའི་ཉམས་འདོན་པ་དང་། ག་དུས་མི་སྡུག་པའི་ཉམས་འདོན་དགོས་པ་སོགས་ཤེས་ཐབས་མེད་པས་རྩོམ་པ་པོ་ཞིག་ལ་སེམས་ཁམས་རིག་པའི་ཤེས་བྱ་མང་ཙམ་དགོས་པ་ནི་མཆོད་རྟེན་གྱི་བང་རིམ་བཞི་བ་ཡིན།
རྩོམ་རིག་ནི་འཚོ་བའི་མེ་ལོང་ཞིག་ཡིན་པའི་ཆ་ནས་རྩོམ་པ་པོས་དེང་རབས་འཚོ་བ་མཚོན་པའི་སྐབས་སུ་གནའ་རབས་འཚོ་བ་ལ་ཁ་ཕྱིར་མི་ཕྱོགས་པའི་ངེས་པ་ཡེ་ནས་མེད། གནའ་རབས་འཚོ་བ་ནི་རྩོམ་པ་པོས་ལོ་རྒྱུས་ཀྱི་གླེགས་བམ་མ་བརྒྱུད་པར་རྟོགས་ཐབས་མེད་པས་རྩོམ་པ་པོ་ཞིག་ལ་མཚོན་ན། ལོ་རྒྱུས་ཤེས་བྱ་ནི་མེད་དུ་མི་རུང་བའི་རྒྱུ་ཆ་གལ་ཆེན་ཞིག་རེད། དེ་ལ་མི་རིགས་དེའི་ལོ་རྒྱུས་སྤྱི་འདུས་པ་མ་ཟད། མི་རིགས་དེའི་ས་གནས་ལོ་རྒྱུས་ཀྱང་འདུས། དེ་བཞིན་འབྲེལ་ཡོད་མི་རིགས་ཀྱི་ལོ་རྒྱུས་འདུས་པ་མ་ཟད། འཛམ་གླིང་གི་ལོ་རྒྱུས་ཀྱང་འདུས། ལྷག་པར་དུ་རང་གིས་གང་ཞིག་འབྲི་བཞིན་པའི་ས་ཁོངས་དེའི་ལོ་རྒྱུས་ནི་དེ་བས་ཀྱང་གཙོ་བོ་ཞིག་ཡིན། དེ་བས་རྩོམ་པ་པོ་ཞིག་ལ་མཚོན་ན་ལོ་རྒྱུས་ཕྱོགས་ཀྱི་གླེགས་བམ་དགོས་གལ་ཆེ་བར་བལྟ་ཀློག་བྱས་ཏེ་ལོ་རྒྱུས་ཤེས་བྱ་མང་པོ་ཞིག་རང་གི་ཤེས་བྱའི་བང་མཛོད་དུ་གསོག་ཉར་བྱ་རྒྱུ་ནི་མཆོད་རྟེན་གྱི་བང་རིམ་ལྔ་བ་ཡིན།
བོད་ཀྱི་རྩོམ་རིག་ལ་ཆ་བཞག་སྟེ་བཤད་ན། བོད་ཀྱི་རྩོམ་རིག་ཅིག་ཡིན་པས་ཆ་ནས་བོད་ཀྱི་སྤྱི་ཚོགས་དང་བོད་ཀྱི་འཚོ་བ་མཚོན་པ་ཞིག་ཡིན་དགོས། དེ་ཡང་བོད་མིའི་ངོ་བོ་ནི་བོད་ཀྱི་སྤྱི་ཚོགས་སུ་འཐིམས་ཡོད་པ་དང་། རྩོམ་རིག་གིས་བོད་ཀྱི་སྤྱི་ཚོགས་མཚོན་པའི་གོ་རིམ་ཁྲོད་ནས་ཏིལ་ལ་ཏིལ་མར་གྱི་ཚུལ་དུ་ཡོད་པའི་བོད་ཀྱི་དམངས་སྲོལ་ནི་རྩོམ་པ་པོའི་སྙུག་རྩེ་ནས་ནམ་ཡང་གཡོལ་ཐབས་མེད། ཡང་གཅིག་བཤད་ན། བོད་ཀྱི་དམངས་སྲོལ་གྱི་ཆ་ཡེ་ནས་མེད་པ་ཞིག་བོད་ཀྱི་རྩོམ་རིག་ཏུ་བགྲང་ཐབས་མེད་ལ། དེ་བཞིན་དུ་བོད་ཀྱི་དམངས་སྲོལ་ནི་བོད་མིའི་ངོ་བོ་ཡིན་ཞེས་ཀྱང་ཟེར་ཆོག དེ་འདྲའི་དམངས་སྲོལ་ལ་བོད་སྤྱིའི་དམངས་སྲོལ་འདུས་པ་མ་ཟད། ས་གནས་རང་བཞིན་གྱི་དམངས་སྲོལ་ཀྱང་འདུས། དེ་བས་བོད་ཀྱི་རྩོམ་པ་པོ་ཞིག་ལ་མཚོན་ན། རང་ཉིད་ལ་དམངས་སྲོལ་ཕྱོགས་ཀྱི་ཤེས་བྱ་ངེས་ཅན་ཞིག་ཡོད་དགོས་པ་དེ་མཆོད་རྟེན་གྱི་བང་རིམ་དྲུག་པ་ཡིན།
བོད་མི་རིགས་ནི་ཆོས་དད་ཀྱི་མི་རིགས་ཤིག་ཡིན་པ་དང་། བོད་ཀྱི་ཆོས་ལུགས་ལ་ནང་གསེས་སུ་བན་བོན་གཉིས་སུ་བཀར་ཡོད། དེ་ལ་བན་ཆོས་ཡིན་ནའང་འདྲ། བོན་ཆོས་ཡིན་ནའང་འདྲ། ཆོས་ལུགས་ནི་བོད་མིའི་འཇིག་རྟེན་ལྟ་ཚུལ་དང་། མི་ཚེའི་ལྟ་ཚུལ། རིན་ཐང་ལྟ་ཚུལ་བཅས་ཡིན་པས་བོད་ཀྱི་རྩོམ་པ་པོ་ལ་ཆོས་ལུགས་ཕྱོགས་ཀྱི་ཤེས་བྱ་ཅི་ཡང་མེད་ན་བོད་སྤྱི་ཚོགས་ཀྱི་ངོ་བོ་ངོ་མ་མཚོན་ཐབས་མེད་ལ། དེ་བཞིན་དུ་ཆོས་ལུགས་ཆོ་ག་དང་འབྲེལ་བའི་སྤྱི་ཚོགས་འཚོ་བ་དེ་ཡང་ཡང་དག་པ་ཞིག་སྟོན་ཐབས་མེད། དེ་བས་བོད་ཀྱི་རྩོམ་པ་པོ་ཞིག་ཡིན་ན། མ་མཐའ་ཡང་ཆོས་ལ་གོ་བ་འོལ་སྤྱི་ཙམ་ལོན་དགོས་པར་མ་ཟད། རང་གི་བརྩམས་ཆོས་ཀྱི་བརྗོད་བྱ་བྱེད་འདོད་པའི་ཆོས་ཀྱི་ནང་དོན་དེ་ཞིབ་ཙམ་ངེས་དགོས། དེ་བས་ཆོས་ལུགས་ཤེས་བྱ་ནི་མཆོད་རྟེན་གྱི་བང་རིམ་བདུན་པ་ཡིན།
སྒྲུང་གཏམ་ལྟ་བུ་ལ་མཚོན་ན། ཡུལ་ལྗོངས་ཞིབ་འབྲི་བྱེད་པའམ། ཡང་ན་བྱུང་རིམ་ཅི་ཞིག་ཞིབ་འབྲི་བྱེད་སྐབས། རང་ཉིད་གང་དུ་ཡོད་པའི་ས་ཆ་དེའི་ས་རྒྱུས་ཆུ་རྒྱུས་དང་། རྩི་ཏོག ལྗོན་ཤིང་། རི་སྐྱེས་སྲོག་ཆགས་ལ་སོགས་པའི་རྣམ་པ་བརྩམས་ཆོས་སུ་དགོད་མི་དགོས་པའི་ངེས་པ་ཡེ་ནས་མེད། དེ་ནི་བོད་ཡུལ་འདི་ཡུལ་ཁམས་གཞན་ལས་ཁྱད་ཞུགས་ཤིང་དམིགས་བསལ་གྱི་ཁྱད་ཆོས་ཡོད་པའི་ཁྱད་པར་འབྱེད་བྱེད་ཀྱང་ཡིན། དེ་བས་བོད་ཀྱི་རྩོམ་པ་པོས་ས་ཁམས་རིག་པ་དང་། སྐྱེ་དངོས་རིག་པ། སྲོག་ཆགས་རིག་པ་སོགས་འདུས་པའི་རིག་ཚན་ལ་ཆེད་དུ་སྦྱངས་པ་མཛད་ན། རང་ཉིད་ཀྱི་རྩོམ་པའི་ཁྱད་ཆོས་སྔར་ལས་ཕུན་སུམ་ཚོགས་པར་འགྱུར་བར་ཐེ་ཚོམ་ཅི་ཡང་མེད། དེའི་ཕྱིར་བོད་དང་འབྲེལ་བའི་སྐྱེ་དངོས་ས་ཁམས་རིག་པའི་ཤེས་བྱ་ཉར་རྒྱུ་ནི་མཆོད་རྟེན་གྱི་བང་རིམ་བརྒྱད་པ་ཡིན།
དེ་བཞིན་དུ་རྩོམ་མཁན་གྱི་སྨྱུག་ཁ་ཆབ་སྲིད་ལ་གཏོད་དགོས་ཚེ། ཆབ་སྲིད་ཕྱོགས་ཀྱི་ཤེས་བྱ་ཙམ་ཡོད་པ་དང་། སྨྱུག་ཁ་དེ་ཁྲིམས་ལུགས་ལ་གཏོད་དགོས་པ་བྱུང་ཚེ་ཁྲིམས་ལུགས་ཕྱོགས་ཀྱི་ཤེས་བྱ་མང་ཙམ་བསགས་དགོས། དེ་བཞིན་དུ་སྨྱུག་ཁ་དམག་དོན་ལ་ཕྱོགས་དགོས་པ་བྱུང་ན་དེའི་ཕྱོགས་ཀྱི་ཤེས་བྱ་ཉར་བ་དང་། གསོ་དཔྱད་ལ་གཏོད་དགོས་པ་བྱུང་ན་གསོ་རིག་གི་ཤེས་བྱ་ཉར་དགོས། མདོར་ན། རྩོམ་པ་པོའི་སྨྱུག་ཁ་གང་དུ་གཏོད་དགོས་ཀྱང་དེའི་ཕྱོགས་ཀྱི་ཤེས་བྱ་ཙམ་མེད་ན། བརྩམས་ཆོས་ཀྱི་བརྗོད་དོན་ཡང་དག་ཅིག་འོངས་ཐབས་མེད་པས། ཕྱོགས་སྣ་ཚོགས་ཀྱི་ཤེས་བྱ་མང་པོ་བསྡུ་ཉར་བྱ་རྒྱུ་ནི་མཆོད་རྟེན་གྱི་བང་རིམ་དགུ་བ་ཡིན། བང་རིམ་དགུ་ལྡན་གྱི་མཆོད་དེ་ཤིན་ཏུ་མཐོན་པོ་ཞིག་མིན་ལ། ཤིན་ཏུ་དམའ་མོ་ཞིག་ཀྱང་མིན། དེ་འདྲའི་མཆོད་རྟེན་ཞིག་བཞེང་རྒྱུ་ནི་ཇི་འདྲའི་ཁག་པ་ཞིག་རེད་ཨང་།
ཆ་རྐྱེན་འདི་དག་ནི་རྩོམ་པ་པོ་རང་ལ་ལྷན་སྐྱེས་ཀྱི་ཤེས་རབ་རྣོན་པོ་མེད་ཀྱང་། རང་གི་བརྩོན་འགྲུས་ལ་བརྟེན་ན་ཡེ་ནས་འགྲུབ་མི་ཐུབ་པ་ཞིག་ཀྱང་མིན། དེ་བས་ང་ཚོས་རྩོམ་པ་པོ་ལ་གཞན་དང་མི་མཚུངས་པའི་ལྷན་སྐྱེས་ཀྱི་ཤེས་རབ་ཅིག་ཡོད་དགོས་པར་ཁ་གཡར་ནས་བརྩོན་འགྲུས་ལྡན་པའི་རྩོམ་པ་པོ་རྣམས་བསྐྱེད་བསྲིངས་བྱེད་པ་ཁྱད་དུ་བསད་ན་རྩོམ་མཁན་གྱི་དཔུང་སྡེ་ཇེ་ཉུང་དུ་གཏོང་བའི་རྒྱུ་ལས་རྩོམ་མཁན་གྱི་ཐོན་ཁུངས་ཕུན་ཚོགས་ཚོགས་པར་གཏོང་བའི་ཆ་རྐྱེན་དུ་མི་འགྲོ་བས་གཅིག་ཡིན་ན་ཅིག་ཤོས་ཡིན་མི་སྲིད་པའི་ཕྱོགས་ལྷུང་གི་ལྟ་བ་འདི་ནི་ངེས་པར་བསལ་དགོས་སོ།།
གསུམ་པ། འཚོ་བ་དང་གསར་རྩོམ།
འདིའི་སྐབས་ཀྱི་འཚོ་བ་ནི་རྩོམ་པ་པོས་འཚོ་བའི་ཁྲོད་ནས་ཉམས་མྱོང་བླངས་ཟིན་པའི་འཚོ་བ་དེ་ལ་ཟེར། འཚོ་བའི་ཉམས་མྱོང་ལེན་པའི་བྱེད་ཐབས་ཉག་ཅིག་ནི་ལག་ལེན་ཡིན། འཚོ་བའི་ཉམས་མྱོང་ལེན་ཚུལ་ལ་རྩོམ་པ་པོ་སྤྱི་ཚོགས་འཚོ་བའི་ཁྲོད་དུ་དངོས་སུ་ཞུགས་ཏེ་འཚོ་བ་དེ་དངོས་སུ་རོལ་བའམ། ཡང་ན་དེ་ལ་རྟོག་དཔྱོད་བྱེད་པ་དང་བརྡར་ཤ་གཅོད་པ་སོགས་འདུ་བར་མ་ཟད། ཡིག་ཚགས་ཀྱི་སྟེང་ནས་འཚོ་བའི་ཉམས་མྱོང་ལེན་རྒྱུ་སོགས་ཀྱང་འདུ། དེ་ཡང་སྔ་མ་རྣམས་ནི་དངོས་སུ་བྱུང་བའི་འཚོ་བའི་ཉམས་མྱོང་དང་། ཕྱི་མ་ནི་བརྒྱུད་དེ་བྱུང་བའི་འཚོ་བའི་ཉམས་མྱོང་ཡིན། གང་ལྟར་འཚོ་བའི་ཉམས་མྱོང་ནི་རྩོམ་རིག་གསར་རྩོམ་ལ་མཚོན་ན་མེད་དུ་མི་རུང་བའི་གྲུབ་ཆ་ཞིག་ཡིན་ཅིང་། རྩོམ་པ་པོ་དངོས་སུ་འཚོ་བར་ཞུགས་དགོས་མིན་ཐད་ལ་གཞུང་ལུགས་པ་རྣམས་དོགས་སློང་བྱེད་བཞིན་ཡོད་ནའང་། སྤྱིར་འཚོ་བའི་ཕ་རོལ་ཏུ་འཚོ་བའི་རྩོམ་པ་པོ་མེད་ནའང་། རང་ཉིད་ཀྱིས་ད་ལྟ་འབྲི་རྒྱུ་ཡིན་པའི་འཚོ་བ་དེ་ནི་རྩོམ་པ་པོས་དངོས་བརྒྱུད་གང་རུང་ནས་ཉམས་མྱོང་བླངས་ཟིན་པའི་འཚོ་བ་རང་མཚན་པའམ། འཚོ་བ་བྱེ་བྲག་པ་ཞིག་མིན་ན་རྩོམ་པ་པོས་དེའི་ཕྱོགས་ཀྱི་འཚོ་བའི་ཉམས་མྱོང་བསགས་དགོས་པ་དེར་དོགས་གཞི་མེད་པ་ཞིག་རེད།
གསར་རྩོམ་ལ་ཞུགས་དུས་ཀྱི་འཚོ་བ་དེ་རྩོམ་རིག་གཞུང་ལུགས་སྐབས་ཀྱི་འཚོ་བ་ལྟ་བུ་འཚོ་བ་སྤྱི་མཚན་པ་ཞིག་གམ་དོན་སྤྱི་ཞིག་མ་ཡིན་པར་རྩོམ་པ་པོ་ལ་དངོས་བརྒྱུད་གང་རུང་ནས་ཐོབ་པའི་འཚོ་བ་རང་མཚན་པ་ཞིག་གམ་བྱེ་བྲག་པ་ཞིག་ཡིན་དགོས།
མི་རྣམས་རྣམ་པ་ཀུན་ཏུ་སྤྱི་ཚོགས་འཚོ་བ་ལས་གོམ་གང་ཡང་ཁ་འབྲལ་ཐབས་མེད་ཀྱང་། རྩོམ་པ་པོས་སྤྱི་ཚོགས་འཚོ་བ་ལས་ཉམས་མྱོང་ལེན་པའི་འཚོ་བ་དེ་ནི་ང་ཚོས་སྤྱིར་བཏང་དུ་རོལ་བའི་འཚོ་བའི་ངོ་བོ་མ་ཡིན་པར་དམིགས་བསལ་གྱི་ཁྱད་ཆོས་ལྡན་པའི་འཚོ་བའི་ཁྱད་པར་ཡིན། རྩོམ་པ་པོས་རྒྱུན་དུ་འཚོ་བར་བསམ་གཞིགས་བྱེད་པ་ནི་དེ་ལྟ་བུའི་སྤྱིར་བཏང་གི་འཚོ་བའི་གོ་རིམ་ཞིག་མ་ཡིན་པར་དམིགས་བསལ་གྱི་འཚོ་བའི་ཁྲོད་ནས་ཅི་ཞིག"གསར་རྙེད"འབྱུང་རྒྱུ་དེ་ཡིན། "གསར་རྙེད"ཅེས་པའི་དངོས་པོ་དེ་ནི་དོན་དུ་འཚོ་བའི་ངོ་བོར་འཐིམ་པའི་འཚོ་བའི་གནས་ལུགས་ཤིག་ཡིན་པས་རྩོམ་པ་པོ་གསར་རྩོམ་ལ་སྤྲོ་བའི་རྒྱུ་མཚན་ནི་གནས་ལུགས་དེ་བཤད་འདོད་པའི་རྐྱེན་ཡིན་པ་དང་། ཀློག་པ་པོ་བརྩམས་ཆོས་ལ་མོས་པའི་རྒྱུ་མཚན་ཡང་གནས་ལུགས་དེ་ཤེས་འདོད་པའི་རྐྱེན་ཡིན།
རྩོམ་པ་པོས་འཚོ་བའི་ཉམས་མྱོང་ལེན་ཚུལ་ནི་རྩོམ་པ་པོས་འབྲི་འདོད་པའི་ཕྱུགས་རྫི་དེའི་ཆེད་དུ་ཕྱུགས་འཚོ་རུ་འགྲོ་བ་དང་། འབྲི་འདོད་པའི་ཞིང་བ་དེའི་ཆེད་དུ་ཞིང་འདེབས་སུ་འགྲོ་བ་ལྟ་བུ་ཞིག་མི་དགོས་པར་འདོད་དེ། ཕྱུགས་འཚོས་པ་ཙམ་དང་ཞིང་བཏབ་པ་ཙམ་གྱིས་ཕྱུགས་རྫི་དང་ཞིང་བའི་སེམས་ཁམས་ཡོངས་སུ་རྟོགས་ཐབས་མེད། རང་གི་ཉམས་མྱོང་སྟེང་ནས་བཤད་ན། ཕ་རོལ་བའི(སྤྱི་ཚོགས་འཚོ་བའི་མི)སྟེང་ན་རང་ཉིད(རྩོམ་པ་པོ)ལ་སེམས་འགུལ་ཐེབས་ནུས་པའམ། ཡང་ན་འཆར་སྒོ་སློང་ནུས་པའི་སྤྱོད་སྟངས་གཉིས་ཡོད་དེ། གཅིག་ནི་ཕ་རོལ་བའི་སྐད་ཆ་དང་། ཅིག་ཤོས་ནི་ཕ་རོལ་བའི་བྱ་སྤྱོད་ཡིན། བསྡོམས་རྩིས་ཤིག་བརྒྱབ་ན། ང་རང་ཉིད་ཀྱི་བརྩམས་ཆོས་ལ་གནས་ཚུལ་དེ་གཉིས་ཀྱི་བརྒྱ་ཆའི་གྲངས་མང་པོ་ཟིན་འདུག དེ་བས་ང་རང་ལ་བསམ་བཞིན་དང་བསམ་བཞིན་མ་ཡིན་པ་གང་རུང་གི་སྒོ་ནས་དུས་རྒྱུན་ཕ་རོལ་བའི་སྐད་ཆ་དང་། ཕ་རོལ་བའི་བྱ་སྤྱོད་ལ་ཡིད་འཇོག་བྱེད་རྒྱུ་དེ་གོམས་གཤིས་སུ་ཆགས་ཡོད། འཚོ་བ་ནི་རྒྱ་མཚོ་ལྟ་བུ་རྒྱ་ཆེ་བ་ཞིག་ཡིན་པས་འཚོ་བའི་ཉམས་མྱོང་ལེན་པའི་ལས་དང་པོ་བ་ལ་མཚོན་ན། འཚོ་བར་ཟབ་ཞུགས་བྱས་ཏེ་འཚོ་བའི་ཉམས་མྱོང་ལེན་དུས་འགོ་གང་ཞིག་ནས་རྩོམ་དགོས་པ་མི་ཤེས་པའི་དཀའ་ངལ་ལ་འཕྲད་སྲིད། འགའ་ཞིག་གིས་འཚོ་བའི་ཉམས་མྱོང་ལེན་རྒྱུ་དེ་གཏམ་རྒྱུད་ཀྱི་རྒྱུ་ཆ་མང་པོ་བསྡུ་རུབ་བྱ་རྒྱུ་ཙམ་དུ་འདོད་མོད། རྒྱུ་ཆ་དེ་དག་གི་ཁྲོད་ན་ཀློག་པ་པོ་ལ་འཆད་རྒྱུའི་གནས་ལུགས་གསར་བ་ཞིག་མེད་ན་རྒྱུ་ཆ་དེ་དག་ནི་ཕུབ་མའི་ཕུང་པོ་ལྟར་བོངས་ཆེ་ཡང་སྙིང་བོས་སྟོང་བ་ཡིན། གལ་སྲིད་ཁྱོད་ལ་འཚོ་བའི་ཉམས་མྱོང་ལེན་པའི་མན་ངག་གསར་བ་གཞན་མེད་ན། གནས་སྐབས་སུ་ཕ་རོལ་བའི་སྐད་ཆ་དང་བྱ་སྤྱོད་གཉིས་ཁྱོད་རང་འཚོ་བར་ཟབ་འཇུག་བྱེད་པའི་ཐོག་མའི་འཇུག་སྒོ་བྱས་ཆོག
ཕ་རོལ་བའི་སྐད་ཆའི་ཁྲོད་ནས་སྐབས་རེར་རང་གི་འདས་དོན་དྲན་ནུས་པའི་སྐད་ཆ་ཐོས་རྒྱུ་ཡོད་ལ། སྐབས་རེར་མིག་ཆུ་འབྱིན་ཅིང་སེམས་འགུལ་ཐེབས་ནུས་པའི་སྐད་ཆ་ཐོས་རྒྱུའང་ཡོད། སྐད་ཆ་དེ་འདྲ་ནི་གཏམ་རྒྱུད་ཅིག་གི་ལྷུ་ཚིགས་ནས་ཐོན་པས་བྱུང་རིམ་གྱི་རྩི་འདྲེས་མེད་པ་མི་སྲིད་ནའང་། ཞིབ་ཏུ་བསམ་ན། དེ་འདྲའི་སྐད་ཆ་ལ་མ་གཞི་ནས་གནས་ལུགས་དང་བདེན་པས་ཕྱུག་ཡོད་པའི་རྐྱེན་ཡང་ཡིན། "སངས་རྒྱས་ཀྱི་བདེན་པ་དང་། ཆོས་ཀྱི་བདེན་པ་དང་། དགེ་འདུན་གྱི་བདེན་པ་དང་། དབང་པོའི་བདེན་པ་དང་། ཆུ་ལྷའི་བདེན་པས་ལྷ་མོ་ཆེན་མོ་དགུག་པར་བྱའོ།།གང་དག་འཇིག་རྟེན་ན་བདེན་པ་སྨྲ་བ་དེ་དག་གི་བདེན་པ་དང་། བདེན་པའི་ཚིག་གིས་ལྷ་མོ་ཆེན་མོ་དབྱངས་ཅན་དགུག་པར་བྱའོ།།"(གསེར་འོད་དམ་པ་ལས་དབྱངས་ཅན་གྱི་ལེའུ་ལས༥༣༠)ཞེས་པ་ལྟར། འདོད་པའི་འཇིག་རྟེན་འདི་གཡོ་དང་། རྐུན་དང་། རྫུན་དང་། རྩོད་པས་ཁེངས་ཡོད་ནའང་། དེ་ལ་ཁྱད་ཆོས་ཤིག་ཡོད་པ་ནི་བདེན་པ་ལ་རེ་སྨོན་བྱེད་དེ། གང་ཡང་འཇིག་རྟེན་ན་གང་ལ་བདེན་པ་མངའ་ན་དེ་ལ་སྟོབས་ཡོད་པ་དང་། གང་གིས་བདེན་པ་གསུངས་ན་དེས་ཀུན་གྱི་ཡིད་དབང་འགུགས་པར་ནུས་སོ།།དེ་བས་རང་རེས་འཚོ་བའི་ཉམས་མྱོང་ལེན་དུས་ཕ་རོལ་བའི་སྐད་ཆ་ལ་ཡིད་འཇོག་བྱེད་རྒྱུ་དེ་ཤིན་ཏུ་གལ་ཆེ་ཞིང་། བདེན་པ་ནི་ངག་དང་བརྗོད་པ་ལ་བརྟེན་ཡོད་པས་འཚོ་བའི་ཉམས་མྱོང་ལེན་དུས་ཕ་རོལ་བའི་བརྗོད་པ་ལ་མ་བརྟེན་པར་བདེན་པ་ཐོས་ཐབས་མེད། དེས་ན་འཚོ་བའི་ཉམས་མྱོང་ལེན་དུས་ཕ་རོལ་བའི་སྐད་ཆ་ལ་ཡིད་འཇོག་བྱེད་རྒྱུ་འདི་རང་གི་ཉམས་མྱོང་དང་པོ་ཡིན།
དེ་བཞིན་དུ་ཕ་རོལ་བའི་བྱ་སྤྱོད་ལ་བརྟག་རྒྱུ་དེ་ཡང་ཤིན་ཏུ་ནས་གལ་ཆེ་སྟེ། སྙན་རྩོམ་འགའ་ལས"སྐད་ཆ་བཤད་ཤེས་པའི་མིག"ལྟ་བུའི་ཚིག་བྱུང་བ་དེ་དོན་དངོས་སུ་སྤྱི་ཚོགས་འཚོ་བའི་ཁྲོད་ནས་མིའི་བྱ་སྤྱོད་ལ་བརྟགས་ཏེ་ཐོབ་པའི་འཚོ་བའི་ཉམས་མྱོང་ཡིན། སྒེག་པའི་ཉམས། དཔའ་བའི་ཉམས། མི་སྡུག་པའི་ཉམས་ཏེ་ལུས་ཀྱི་གསུམ་དང་། དྲག་ཤུལ་གྱི་ཉམས་དང་། བཞད་གད་ཀྱི་ཉམས། འཇིགས་རུང་གི་ཉམས་ཏེ་ངག་གི་གསུམ། སྙིང་རྗེའི་ཉམས་དང་། རྔམ་པའི་ཉམས། ཞི་བའི་ཉམས་ཏེ་ཡིད་གསུམ་བཅས་གར་གྱི་ཉམས་དགུ་ཡང་བྱ་སྤྱོད་ལས་བྱུང་བ་ཡིན། བྱ་སྤྱོད་ཀྱི་ཁྲོད་ནས་ཕ་རོལ་བོར་སྨོན་པ་ཤོར་བའི་ཉམས་འགྱུར་མང་པོ་ཡོད་ལ། ཕ་རོལ་བར་བཞད་གད་སློང་བ་དང་། སྙིང་རྗེ་སྦྱིན་པ། ཟིལ་རྔམ་སྟེར་བ། འཇིགས་པ་སྦྱིན་པ་སོགས་མང་པོ་ཡོད་པས་དེ་འདྲའི་བྱ་སྤྱོད་ཀྱིས་རྩོམ་པ་པོའི་རྒྱུད་ལ་འཆར་སྒོ་གཞན་དག་སློང་ནུས་པའི་སྐབས་ཡོད་ལ། འདས་པའི་ལོ་རྒྱུས་དང་རྩོམ་པ་པོའི་ཚོར་ཤེས་འཕེལ་བའི་རྐྱེན་དུའང་འགྱུར་བ་ཡོད་པས་སྤྱི་ཚོགས་འཚོ་བའི་ཁྲོད་ནས་མིའི་བྱ་སྤྱོད་ལ་བརྟག་རྒྱུ་དེ་རང་གི་ཉམས་མྱོང་གཉིས་པ་ཡིན།
དུས་རྒྱུན་ཕ་རོལ་བའི་བྱ་སྤྱོད་ལ་བརྟག་པའི་གོམས་གཤིས་ཆགས་སུ་བཅུག་ན། དངོས་སུ་གསར་རྩོམ་གྱི་བྱ་བར་འཇུག་སྐབས་བྱུང་རིམ་ཕྲ་མོ་ཞིབ་འབྲི་བྱེད་པར་ཕན་སླེབས་ཡོད། སྒྲུང་གཏམ་ལྟ་བུ་ལ་མཚོན་ན། འཚོ་བ་དང་གསར་རྩོམ་བར་གྱི་འབྲེལ་མཐུད་བྱེད་ས་བྱུང་རིམ་ཕྲ་མོའི་ཁྲོད་ན་ཡོད་དེ། རྩོམ་པ་པོས་དམིགས་བསལ་གྱི་འཚོ་བ་བྱེ་བྲག་པ་དེ་བརྩམས་ཆོས་སུ་བསྒྱུར་དུས་བྱུང་རིམ་དང་བྱུང་རིམ་ཕྲ་མོར་མ་བརྟེན་པར་བསྒྱུར་ཐབས་ཡེ་ནས་མེད་ལ། བྱུང་རིམ་དང་བྱུང་རིམ་ཕྲ་མོ་ཞེས་པའང་དོན་དུ་སྒྲུང་གཏམ་གྱི་མི་སྣའི་བྱ་སྤྱོད་ཀྱིས་གྲུབ་ཡོད། དེའི་ཕྱིར། རྒྱུ་དམིགས་བསལ་གྱི་འཚོ་བ་དེ་རྐྱེན་རྩོམ་པ་པོ་ལ་བརྟེན་ནས་འབྲས་བུ་བརྩམས་ཆོས་བྱུང་བའི་གོ་རིམ་འདིའི་ཁྲོད་ནས་བཤད་ན། རྩོམ་པ་པོས་འཚོ་བ་དང་བརྩམས་ཆོས་ཀྱི་བར་དུ་བདག་རྐྱེན་གྱི་ནུས་པ་ཐོན་ཡོད། རྩོམ་པ་པོས་དམིགས་བསལ་གྱི་འཚོ་བ་དེ་བརྩམས་ཆོས་སུ་བསྒྱུར་སྐབས"སྤྱི་དང་གཙོ་བོ་དང་བྱེད་པོ"(གྲུབ་མཐའ་འདིའི་ལུགས་ལ་ཤེས་བྱ་ཐམས་ཅད་སྤྱི་དང་གཙོ་བོ་ལ་འདུས་པར་འདོད)ལྟར་རང་གི་བརྩམས་ཆོས་ལ་རྩོམ་པ་པོ་རང་གི་བསམ་པའི་འཁྱེར་སོ་ལྟར་གང་འདོད་དུ་ཁ་ལོ་བསྒྱུར་ཆོག་པ་ཞིག་མ་ཡིན་པར། དེ་ནི་སྒྲིག་གཞི་ཞིག་དང་ཚད་གཞི་ཞིག་གི་རེའུ་མིག་ལ་བརྟེན་ནས་འཚོ་བའི་རྒྱུ་རྐྱེན་ལྟར་གསར་རྩོམ་བྱེད་དགོས། གནད་དོན་འདི་འདྲའི་སྐབས་སུ"བསམ་བཀོད་ཀྱི་རང་དབང"(想像的自由)ཞེས་པའི་གསར་རྩོམ་གྱི་ཁ་དབྱངས་འདི་འདྲ་དྲན་སྲིད་མོད། ཡིན་ནའང་། གྲུབ་མཐའ་འདིས་འཚོ་བའི་རྒྱུ་རྐྱེན་ལ་བརྟེན་མི་དགོས་པའི་གནས་ལུགས་ཡེ་ནས་བཤད་མེད།
གསར་རྩོམ་སྐབས་ང་ཚོས་རྒྱུན་དུ"འཚོ་བ་ནི་གསར་རྩོམ་གྱི་འབྱུང་ཁུངས་ཉག་ཅིག་ཡིན"ཞེས་པའི་སྡོམ་ཚིག་འདི་སྤྱོད་བཞིན་ཡོད། སྡོམ་ཚིག་འདི་ལ་ནོར་འཁྲུལ་མེད་ནའང་། འཚོ་བ་དང་གསར་རྩོམ་བར་གྱི་རྒྱུ་འབྲས་ཀྱི་འབྲེལ་བ་དེ་ཞོ་དང་འོ་མ་ལྟར་རྒྱུ་འོ་མ་དེ་ངོ་བོ་ཞོ་རུ་གྱུར་བའི་དངོས་རྒྱུའི་འབྲེལ་བ་ཞིག་མིན། དོན་དངོས་སུ་འཚོ་བ་དང་བརྩམས་ཆོས་བར་དུ་དངོས་རྒྱུའི་འབྲེལ་བ་ཅི་ཡང་མེད་དེ། བརྩམས་ཆོས་ནི་འཚོ་བའི་རྫས་རྒྱུན་ཕྱི་མ་དེས་བསྐྱེད་པ་མ་ཡིན་ཏེ། རྒྱུ་གསེར་ལས་འབྲས་བུ་གསེར་གྱི་བུམ་པ་བྱུང་བ་ལྟ་བུ་མ་ཡིན་པར་རྩོམ་པ་པོའི་བདག་རྐྱེན་ལ་བརྟེན་ནས་དམིགས་བསལ་གྱི་འཚོ་བ་དེ་རྩོམ་པ་པོའི་དབང་ལྔའི་ཤེས་པ་དང་། ཚོར་བ། དད་པ་བཅས་ལ་བརྟེན་ནས་གྲུབ་པ་ཡིན། སྤྱིར་བཏང་རྩོམ་པ་པོའི་བདག་རྐྱེན་ལ་བརྟེན་ནས་བརྩམས་ཆོས་ལེགས་འགྲུབ་འབྱུང་སྐབས་གཙོ་བོ་ཚོར་ཤེས་ལ་བརྟེན་བཞིན་ཡོད། དེ་ཡིན་པའི་རྒྱུ་མཚན་ནི་ཚོར་བ་དེ་ལ་མིག་གིས་འདུས་ཏེ་རེག་པ་ལས་བྱུང་བའི་ཚོར་བ་དང་། རྣ་བའི་འདུས་ཏེ་རེག་པ་ལས་བྱུང་བའི་ཚོར་བ། སྣའི་འདུས་ཏེ་རེག་པ་ལས་བྱུང་བའི་ཚོར་བ། ལྕེའི་འདུས་ཏེ་རེག་པ་ལས་བྱུང་བའི་ཚོར་བ། ལུས་ཀྱི་འདུས་ཏེ་རེག་པ་ལས་བྱུང་བའི་ཚོར་བ། ཡིད་ཀྱི་འདུས་ཏེ་རེག་པ་ལས་བྱུང་བའི་ཚོར་བ་སྟེ་དྲུག་ཡོད་ཀྱང་། དབང་ཤེས་ལྔ་མཇུག་མཐར་ཡིད་ཀྱི་འདུས་ཏེ་རེག་པ་ལས་བྱུང་བའི་ཚོར་བ་ལ་བརྟེན་དགོས་ཤིང་། ཡིད་ཤེས་ལ་ཚོར་བ་བདེ་བ་དང་། ཚོར་བ་སྡུག་བསྔལ། ཚོར་བ་བཏང་སྙོམས་གསུམ་དུ་ཕྱེས་པ་ལས་རྩོམ་པའི་སྐབས་སུ་སྔ་མ་གཉིས་ལས་ཚོར་བ་ཕྱི་མ་གཙོ་བོ་མི་བྱེད། གསར་རྩོམ་སྐབས་སུ་ཚོར་བ་གཙོ་བོ་བྱེད་པའི་རྒྱུ་མཚན་གྱིས་སྙན་ངག་གི་མཚན་ཉིད་ཅིག་ཏུ། "སྙན་ངག་ནི་ཚོར་འདུ་དྲག་པོ་ཞིག་ཡིན"ཞེས་པའི་ཚིག་འདི་བྱུང་།
སྐད་ཡིག་གི་དབང་གིས་མི་རིགས་སོ་སོས་ཚོར་བ་ལ་གོ་བ་ལེན་ཚུལ་མི་འདྲ་སྟེ། རྒྱ་ནག་ལ་མཚོན་ན། ཚོར་བ་དང་འདུ་ཤེས་ནི་ཕུང་བོ་ཆེན་པོ་ཞིག་ཏུ་བཞག་སྟེ་དད་པ་དང་། མོས་པ་སོགས་ཀྱང་ཚོར་བའི་གྲས་སུ་བཞག་ཡོད་ཀྱང་། རང་རེས་རྩ་ཉོན། ཉེ་ཉོན། དགེ་བ། གཞན་འགྱུར་སོགས་ཀྱི་དབྱེ་བ་ཕྱེས་ཡོད། དེ་བས་དེ་ལས་ཐོན་པའི་རྩོམ་རིག་བརྩམས་ཆོས་ཀྱང་མི་འདྲ་སྟེ། ཚོར་བ་ལས་བྱུང་བའི་བརྩམས་ཆོས་དང་། དད་པ་ལས་བྱུང་བའི་བརྩམས་ཆོས་གཉིས་ཡོད། རྒྱ་ནག་ལ་དད་པ་ལས་བྱུང་བའི་བརྩམས་ཆོས་ཡོད་མེད་བརྩད་མ་བཅད་མོད། བོད་ཀྱི་གནའ་རབས་བརྩམས་ཆོས་ཕལ་ཆེ་བ་ཞིག་དད་པ་ལས་བྱུང་བའི་བརྩམས་ཆོས་ཡིན། རང་རེའི་ན་གཞོན་འགའ་རེས། "བོད་ལ་རྩོམ་རིག་དངོས་གནས་པ་བྱུང་མེད། རྩོམ་རིག་ནི་མི་རིག་པ་ཡིན་པས་མི་འབྲི་དགོས། བོད་ཀྱི་རྩོམ་རིག་བརྩམས་ཆོས་སུ་ལྷ་བྲིས་ཡོད་པས་མིའི་འཚོ་བ་དང་བར་ཐག་རིང"ཟེར། དེ་ལ་ལན་སྣ་ཁ་གཉིས་གདབ་དགོས། གཅིག རྩོམ་རིག་ཡིན་ན་དེ་ལས་ལྷ་བྲིས་ཀྱང་རུང་མི་བྲིས་ཀྱང་རུང་། ཐ་ན་སྲོག་ཆགས་ཀྱི་གཏམ་རྒྱུད་བྲིས་ཀྱང་རུང་། དོན་དུ་དེ་དག་གིས་མཚོན་ཐབས་མི་འདྲ་བའི་སྒོ་ནས་མི་མཚོན་གྱི་ཡོད། རྒྱུ་མཚན་རྩོམ་རིག་ཡིན་པ་དང་རྩོམ་རིག་ཁྲོད་ཀྱི་ལྷ་དང་སྲོག་ཆགས་ནི་མིས་སྤྲུལ་བ་ཡིན། གཉིས། རྩོམ་རིག་ནི་ཚོར་བ་ཁོ་ན་ལས་བྱུང་བ་ཞིག་མིན། བོད་ཀྱི་གནའ་རྩོམ་གསོལ་འདེབས། རྟོགས་བརྗོད། སྨོན་ལམ་དང་། ལྷག་པར་དུ་ལྟ་མགུར་སོགས་ནི་དད་པ་ལས་བྱུང་བའི་བརྩམས་ཆོས་ཡིན། ལྟ་མགུར་ནི་ལྟ་བའི་དཔྱད་པ་རྫོགས་པའམ། གང་ཟག་གམ་ཆོས་ཀྱི་བདག་མེད་ཀྱི་མྱོང་བ་ཐོབ་རྗེས་ཀྱི་རྩོམ་ཡིན་པས་འགའ་ཞིག་གིས་ལས་ཐམས་ཅད་ཀྱིས་རྩོམ་མི་ནུས། ཡིན་ནའང་། དེ་དག་གིས་ཆོས་ལ་ཞབས་འདེགས་ཞུ་ཡིན་ཡོད། ཆོས་ལ་ཞབས་འདེགས་ཞུ་བ། མི་དམངས་ལ་ཞབས་འདེགས་ཞུ་བ། འབྱོར་ལྡན་གྲལ་རིམ་ལ་ཞབས་འདེགས་ཞུ་བ། སྒྱུ་རྩལ་ལ་ཞབས་འདེགས་ཞུ་བ། འཚོ་བ་ལ་ཞབས་འདེགས་ཞུ། མི་ལ་ཞབས་འདེགས(མི་མཚོན་པ)ཞུ་བ་སོགས་རྩོམ་རིག་ལ་ནུས་པ་མང་པོ་ཡོད། རྩོམ་རིག་ནི་དུས་དང་བསྟུན་ཏེ་རང་ཉིད་ལ་ཞབས་འདེགས་ཞུ་བའི་ལག་ཆར་འགྱུར་ཐུབ་པས་སྲིད་དབང་འཛིན་མཁན་དང་། ཆོས་བྱེད་ཀྱི་སྡེ། ཚོགས་ཁག་སོགས་རྩོམ་རིག་ལ་དགའ་ཞིང་རྩོམ་རིག་བེད་སྤྱོད་གནང་བཞིན་པའི་རྒྱུ་མཚན་དེ་ལ་ཐུག་ཡོད། གལ་སྲིད་ང་ཚོས་དབང་གྲགས་ལ་བརྟེན་ཏེ་དད་པ་ལས་བྱུང་བའི་རྩོམ་རིག་དོར་ཏེ་ཚོར་བ་ལས་བྱུང་བའི་རྩོམ་རིག་གཅིག་པུར་བདག་གཅེས་བྱས་ན་རྩོམ་རིག་གི་ནུས་པ་གཞན་ཞིག་མེད་པར་བཟོས་པས་ནག་ཉེས་འདི་ང་ཚོས་ནམ་ཡང་འཁུར་དགོས་ཀྱི་འདུག འོ་ན། ཚོར་བའི་ཕུང་བོ་དང་། འདུ་ཤེས་ཀྱི་ཕུང་བོ་ཞེས་རང་རེས་ཀྱང་སེམས་བྱུང་ང་གཅིག་ལས་སེམས་བྱུང་ཡིན་པ་འདྲ་འདྲ་ལ། ཚོར་བ་དང་འདུ་ཤེས་ལོགས་སུ་ཕུང་བོར་བཞག་ཡོད་པས་ཚོར་འདུ་གཉིས་གཙོ་བོར་བྱེད་པ་མ་ཡིན་ནམ་ཞེ་ན། ཡིན་ཏེ། དེ་ལྟར་འཇོག་པའི་རྒྱུ་མཚན་ནི། གོང་གི >ཅེས་པ་ལས་ཏོག་ཙམ་གླེང་ལ། "རྩོད་པའི་རྩ་བར་གྱུར་བ་དང་།།འཁོར་བའི་རྒྱུར་ཕྱིར"ཞེས་པ་ལྟར། འདི་ནི་ཆོས་ཀྱི་དབང་དུ་བྱས་ཏེ་བཞག་པ་ལས། རྩོམ་གྱི་དབང་དུ་བྱས་ཏེ་བཞག་པ་མིན། ཚོར་བ་ནི་མི་ལ་ཐད་ཀར་བདེ་སྡུག་སྟེར་བའི་སེམས་བྱུང་ཞིག་ཡིན་པས་མི་རྣམས་ཚོར་བ་བདེ་བ་ལ་ཆགས་ཞེན་ཆེ་བས་ཚོར་བ་ནི་རྩོད་པའི་རྩ་བ་ཡིན་པ་འདི་གཙོ་བོ་འཇིག་རྟེན་པ་ལ་དམིགས་པ་ཡིན། རབ་བྱུང་བ་ནི་གཙོ་བོ་གྲུབ་མཐའི་ལྟ་བའི་དབང་གིས་ཆགས་སྡང་བསྐྱེད་པ་དང་། དེ་ནི་འདུ་ཤེས་ཀྱིས་བསྐྱེད་པའི་ཕྱིར་ན་སེམས་བྱུང་ལས་ལྷག་ཏུ་གནོད་ཚབས་ཆེ་བ་ཚོར་བ་དང་འདུ་ཤེས་ཀྱི་སེམས་བྱུང་འདི་གཉིས་ཕུང་བོའི་གྲས་སུ་བཞག་པ་ཡིན་ནོ།།
འཚོ་བ་དང་གསར་རྩོམ་གཉིས་ཀྱི་བར་དུ་རྩོམ་པ་པོས་བདག་རྐྱེན་བྱས་པས་བརྩམས་ཆོས་བྱུང་བ་ནང་བཞིན། མི་དང་གསར་རྩོམ་བར་དུའང་རྩོམ་པ་པོས་བདག་རྐྱེན་བྱས་པས་བརྩམས་ཆོས་བྱུང་བ་རེད། རྩོམ་རིག་གིས་མི་མཚོན་པའི་རྩོམ་རིག་ལྟ་བ་དང་། རྩོམ་རིག་གིས་སྤྱི་ཚོགས་འཚོ་བ་མཚོན་པའི་རྩོམ་རིག་ལྟ་བ་གང་ཡིན་ཀྱང་། རྩོམ་པ་པོའི་བདག་རྐྱེན་ལ་བརྟེན་ཏེ་བརྩམས་ཆོས་བྱུང་བའི་རིམ་པ་འདིར་སུན་འབྱིན་བྱེད་མི་འོས།
དེས་ན་རྩོམ་པ་པོས་བདག་རྐྱེན་བྱེད་ཚུལ་ནི་ཡུལ་གྱི་བདེན་པ་དང་སྒྱུ་རྩལ་གྱི་བདེན་པ་གཉིས་མཚམས་སྦྱོར་བ་དེ་ཡིན། ཡུལ་གྱི་བདེན་པ་ནི་སྤྱི་ཚོགས་འཚོ་བའམ་མི་ཡིན། ཡུལ་གྱི་བདེན་པ་ལ་ཕྱི་རོལ་ཡུལ་གྱི་བདེན་པ་ཞེས་ཀྱང་བརྗོད་ཆོག་ལ། རྩོམ་རིག་གི་བརྗོད་བྱ་ཞེས་ཀྱང་བརྗོད་ཆོག གོང་དུ་རྩོམ་རིག་གི་འཇིག་རྟེན( མི་དང་འཇིག་རྟེན) གཉིས་བཀོད་པ་དེ་ནི་འདིར་སྨྲས་པའི"ཡུལ"དང་། ཕྱི་རོལ་ཡུལ་ལམ། རྩོམ་རིག་གི་བརྗོད་བྱ་ཞེས་པ་དེ་ཡིན། "བདེན་པ"ལ་གོ་བ་ལེན་ཚུལ་མང་པོ་ཞིག་ཡོད་དེ། རང་རེའི་གཞུང་དུ་བདེན་པ་གཉིས་སུ་བསྡུས་ཡོད། འདི་དང་སྒྱུ་རྩལ་གྱི་བདེན་པ་གཉིས་ཚིག་འདྲ་ཡང་དོན་མི་འདྲ་སྟེ། སྔ་མ་ནི་བྱ་དངོས་ཐམས་ཅད་ལ་བརྡ་དང་རྟོག་པས་བཏགས་པའི་ཚུལ་གྱིས་བདེན་པའི་ཆ་ཞིག་དང་། བརྡ་དང་རྟོག་པ་བསལ་བའི་བྱ་དངོས་རང་སྟེང་གི་གནས་ལུགས་ངོ་མ་ལ་གོ་བ་དེ་གཉིས་ཡིན། སྒྱུ་རྩལ་གྱི་བདེན་པ་ནི་གཞི་འཚོ་བའི་སྟེང་དུ་བཏིངས་པའི་བདེན་པ་ཞིག་ཡིན། ཐོག་མར་འཚོ་བའི་བདེན་པ་མེད་ན་སྒྱུ་རྩལ་གྱི་བདེན་པ་གླེང་ཐབས་མེད་དེ། རང་རེའི་གཞུང་དུ། "སྒྱུ་མ་ནི་ཡུལ་ན་མི་གནས། ཕྱོགས་ན་མི་གནས... ..."( >)ཞེས་བཀོད་ཡོད་པ་ལྟར། སྤྱིར་སྒྱུ་རྩལ་ནི་རྩོམ་རིག་དང་། གླུ་དབྱངས། བྲོ་གར། རི་མོ། གློག་བརྙན་སོགས་ལ་གནས་ཏེ་གསོན་ཤུགས་བསྐྱེད་པ་ལས་རང་རྐྱ་ཐུབ་པའི་སྒྱུ་རྩལ་ཞིག་མེད། རང་རེས་སྒྱུ་རྩལ་དྲུག་ཅུ་རེ་བཞི་ཟེར་བ་ཡང་བཟོ་རིག་གི་སྒྱུ་རྩལ་སུམ་ཅུ་དང་། རོལ་མོའི་སྒྱུ་རྩལ་བཅོ་བརྒྱད། དབྱངས་ཀྱི་ངེས་པ་བདུན། གར་གྱི་ཆ་བྱད་དགུ་བཅས་བཟོ་དང་། རོལ་མོ། དབྱངས། གར་བཅས་ལ་མ་བརྟེན་པར་སྒྱུ་རྩལ་ཟུར་བ་ཞིག་མེད། དེ་བཞིན་དུ་འདོད་པའི་སྒྱུ་རྩལ་དྲུག་ཅུ་རེ་བཞི་ལ་མཚོན་ནའང་འཁྱུད་པ་སོགས་ལས་སྒྱུ་རྩལ་ཟུར་བ་མེད་པ་བཞིན་ནོ།།
འོ་ན། འཚོ་བའི་བདེན་པ་ཞེས་པ་ཅི་འདྲ་ཞིག་ཡིན་སྙམ་ན། འཚོ་བའི་ལམ་སྲོལ་ཙམ་ལ་འཚོ་བའི་བདེན་པ་ཞེས་མིང་བཏགས་པ་ཡིན། རྩོམ་པ་པོས་འཚོ་བ་དང་གསར་རྩོམ་ལ་བདག་རྐྱེན་བྱེད་དུས་འཚོ་བའི་ལམ་སྲོལ་ཁོང་དུ་ཆུད་རྒྱུ་དེ་གནད་འགག་ཡིན། འཚོ་བའི་ལམ་སྲོལ་ཁོང་དུ་མ་ཆུད་ན་རང་གི་བརྩམས་ཆོས་ལ་སྐྱོན་མང་པོ་འབྱུང་གི་ཡིན། དེས་ན་འཚོ་བའི་བདེན་པ་ཡོད་མེད་དེ་ཐད་ཀར་འཚོ་བའི་ལམ་སྲོལ་ལ་རྒྱུས་ལོན་ག་འདྲ་བྱས་ཡོད་པར་འབྲེལ་ཡོད། འཚོ་བའི་ལམ་སྲོལ་དེ་མི་རིགས་སོ་སོ་ལ་རང་གི་གོམས་གཤིས་སུ་གྱུར་བའི་ལམ་སྲོལ་ཡོད་པ་ལས་རྩོམ་རིག་གི་སྐབས་འདིར་དེ་ཁོ་ན་ཉིད་ཀྱི་ལམ་སྲོལ་ཞེས་པ་མེད། བོད་དུ་མཚོན་ནའང་། ཆེ་བ་ཆོལ་ཁ་གསུམ། འབྲིང་བ་ས་ཁུལ་སོ་སོ། ཆུང་བ་ལུང་བ་རེ་རེ་ནའང་འཚོ་བའི་ལམ་སྲོལ་མི་འདྲ་བ་མང་པོ་ཡོད། དེ་དག་ནི་ཆེ་ས་ནས་བོད་ཀྱི་འཚོ་བའི་ལམ་སྲོལ་དང་མཐུན་ཡང་ཆུང་ས་ནས་ཡོངས་སུ་མཐུན་པ་ཞིག་མིན། དེ་དག་ཇི་ལྟར་མཐུན་ཐབས་བྱ་རྒྱུ་དང་། དེ་ལས་འཚོ་བའི་བདེན་པ་ཇི་ལྟར་སྟོན་རྒྱུ་སོགས་ནི་རྩོམ་པ་པོའི་ཆ་རྐྱེན་ལ་རག་ལས་ཡོད།
གོང་དུ >ཞེས་པའི་ཚན་པ་ལས་རྩོམ་པ་པོའི་ཆ་རྐྱེན་དེ་མཆོད་རྟེན་གྱི་བང་རིམ་ལ་དཔེར་བཞག་པ་ལས་བང་རིམ་དྲུག་པས་གནད་དོན་འདི་འདྲ་སྟོན་བཞིན་ཡོད། འཚོ་བའི་ལམ་སྲོལ་ཞེས་པ་དཔེ་བཞག་ན། འཚོ་བ་ནི་རེའུ་མིག་ཅིག་ཡིན་ཞེས་པ་དང་མཚུངས། འཚོ་བ་ཡར་རྒྱས་ཡོད་ཀྱང་འཚོ་བ་གསར་གཏོད་བྱེད་མི་ནུས། འཚོ་བ་ནི་འཚོ་བ་སྟེ། ཉིན་གྱི་ཇ་ཐུན་གསུམ་ཉིན་མོའི་རེའུ་མིག་དང་། སྐྱེ་རྒ་ན་འཆི་ཚེ་ཡི་རེའུ་མིག སྲིད་པའི་འཁོར་ལོ་འཁོར་བའི་རེའུ་མིག་ཡིན། ཡིན་ནའང་། དེ་འདྲའི་འཚོ་བ་ནི་འཕེལ་མེད་རྟག་བརྟན་ཞིག་མ་ཡིན་པར་རྟག་ཏུ་འགྱུར་ལྡོག་གི་ངོ་བོར་གནས་པ་ཞིག་ཡིན། མི་ཚོས་དེ་ལ་ལོངས་སྤྱོད་སྐབས་རྣམ་པ་སྲ་བརྟན་དུ་གྱུར་བ་ལ་ངོ་བོ་འགྱུར་ལྡོག་གི་རང་བཞིན་དུ་གནས་པའི་ལམ་སྲོལ་ཞིག་ལ་བརྟེན་ནས་ལོངས་སྤྱོད་བཞིན་ཡོད། རྩོམ་པ་པོས་དེ་ལྟའི་འཚོ་བའི་བདེན་པ་དེ་རྩོམ་རིག་གི་ལམ་ནས་མཚོན་དུས་ད་གཟོད་སྒྱུ་རྩལ་གྱི་བདེན་པ་འདི་བེད་སྤྱོད་གནང་དགོས། བརྩམས་ཆོས་དེ་ལ་འཚོ་བའི་བདེན་པ་ག་འདྲ་ཤུགས་ཆེ་ན་དེ་ལ་སྒྱུ་རྩལ་གྱི་བདེན་པ་དེ་འདྲས་ཤུགས་དྲག་ལ། བརྩམས་ཆོས་དེར་འཚོ་བའི་བདེན་པ་ཅི་འདྲ་མེད་ན། དེ་ལ་སྒྱུ་རྩལ་གྱི་བདེན་པའང་གླེང་ཐབས་མེད་པས་སྒྱུ་རྩལ་གྱི་བདེན་པ་ཞེས་པ་ནི་རྩོམ་པ་པོའི་ཐབས་ལམ་ཞིག་ཡིན། དེ་ནི་རྩོམ་པ་པོས་འཚོ་བ་མཚོན་དུས་འཚོ་བའི་བདེན་པ་ཞུན་བརྡར་དང་། ལས་སྣོན། ཕྱོགས་བསྡུས། གསར་གཏོད་བཅས་བྱེད་པའི་ཐབས་ལམ་དེ་ཡིན། སོ་ན་གནས་པའི་འཚོ་བ་དེ་ལ་སྒྱུ་རྩལ་གྱི་བདེན་པ་སྤྱད་ན་ད་གཟོད་འཚོ་བ་དེ་ལ་གསོན་ཤུགས་རྒྱས་ཐུབ། གོ་སླ་བས་བརྗོད་ན། བརྗོད་བྱའི་འཚོ་བ་དེ་རྗོད་ཐབས་ཁྱད་པར་བ་གཞན་ཞིག་སྤྱད་དེ་བརྗོད་ན་སྒྱུ་རྩལ་གྱིས་ཕྱུག་པ་ཞེས་ཟེར་ལ། ཇི་ལྟར་བརྗོད་པ་དེ་བཞིན་འཚོ་བའི་ལམ་སྲོལ་དང་མཐུན་ན་འཚོ་བའི་བདེན་པ་དང་སྒྱུ་རྩལ་གྱི་བདེན་པ་གཉིས་ཀས་ཕྱུག་པ་ཡིན། འདི་ནི"རྩོམ་རིག་གིས་སྤྱི་ཚོགས་འཚོ་བ་མཚོན"ཞེས་པའི་གླེང་བསླངས་ཙམ་ཡིན།
"རྩོམ་རིག་གིས་མི་མཚོན་པའི"ལྟ་བ་འདི་ལ་མངོན་སུམ་དུ"བདེན་པ"ཞེས་པའི་ཁ་དབྱངས་སྒྲོགས་ཀྱིན་མེད། རྩོམ་རིག་གིས་མི་མཚོན་ཚུལ་ནི"རྩོམ་རིག་གིས་སྤྱི་ཚོགས་འཚོ་བ་མཚོན"ཚུལ་ལས་ཅུང་ཀུ་ཡངས་ཅན་ནམ་རང་དབང་ཅན་དུ་གནས་ཡོད། རྒྱུ་མཚན་ནི་མི་ནི་རྙོག་འཛིང་ཆེ་ལ་རང་དབང་ཡང་ཆེ་བ་དང་། ལྷག་པར་དུ་མིའི་སེམས་ཁམས་ལ་སུས་ཀྱང་ཚད་གཟུང་དུ་མེད་པས་རྩོམ་རིག་ནི་མི་རིག་པ་ཡིན་པའི་ལྟ་བ་ནན་དུ་འཛིན་མཁན་ལ་སྒྱུ་རྩལ་མཚོན་ཐབས་མང་དུ་གསར་གཏོད་བྱེད་པའི་མཐོང་སྒོ་ཕྱེས་ཡོད། དེ་བས་རྩོམ་རིག་གིས་རྙོག་འཛིང་ཆེ་བའི་མི་མཚོན་པ་ལ་ངེས་པར་མཚོན་ཐབས་ཁྱད་པར་བ་ཞིག་མཁོ་བ་དང་དང་། མཚོན་ཐབས་དེ་ལས་གཞན་པའི་མཚོན་ཐབས་ཕུང་སུམ་པ་ཞིག་མེད། མཚོན་ཐབས་དེ་ལ་ང་ཚོས"སྒྱུ་རྩལ"ཟེར། སྒྱུ་རྩལ་ནི་རྩོམ་རིག་གི"ལྷ"དང་། "དབང་བོ"དང་། "བྱེད་པ་པོ"དང་། "བཀོད་པ་པོའི"ཁྲི་ལ་བཀོད་དྲགས་པས་དུས་སྐབས་ཤིག་ལ"བརྗོད་བྱ"ལས་བྲལ་བའི་སྣང་ཚུལ་མངོན་ཡོད་ལ། དེ་ལྟར་སྒྱུ་རྩལ་གྱི་བདེན་པ་ལ་ནན་ཏན་བྱས་དྲགས་པས"སྒྱུ་རྩལ་གྱི་ཆེད་དུ་སྒྱུ་རྩལ"ཞེས་པའི་རྩོམ་རིག་ལོ་རྒྱུས་ཁྲོད་ཀྱི་སྣང་ཚུལ་འདི་བྱུང་བ་རེད།
ང་ཚོས་གསར་རྩོམ་བྱེད་སྐབས"ཅིག་ཤོས་ཡིན་ན་ཅིག་ཤོས་སྤངས་པའི"སྤྱོད་སྟངས་དེ་ངེས་པར་སེལ་དགོས། དེ་ལྟར་མིན་ན་རྩོམ་རིག་གི་ནུས་པ་ཅིག་ཤོས་ཤིག་ཤོར་འགྲོ་བར་མ་ཟད། གསར་རྩོམ་གྱི་ཐབས་ལམ་ཅིག་ཤོས་ཤིག་ཀྱང་ཤོར་འགྲོ། དེ་བས་ང་ཚོས་རྩོམ་རིག་གི་ནུས་པ་སླར་གསོ་བྱེད་པ་ནང་བཞིན་གསར་རྩོམ་གྱི་ནུས་པ་ཡང་སླར་གསོ་བྱས་ན་མིའི་རིགས་ཀྱི་རྒྱགས་ཕྱེ་རྩོམ་རིག་འདི་འཇིག་རྟེན་དུ་སྔར་ལས་ལྷག་པའི་གསོན་ཤུགས་རྒྱས་ཐུབ་བོ། །
དྲ་ཚིགས་འདིའི་པར་དབང་གངས་ལྗོངས་ཉི་གཞོན་དྲ་བར་དབང་བས་ཕན་ཚུན་ལ་དབང་བཅོལ་མ་བྱས་གོང་རང་དགར་མི་སྤྱོད་པར་མཁྱེན།
དྲ་ཚིགས་དཔང་རྟགས།蜀ICP备14009601号-1


c: text/html

text:
ཉེ་ཆར། རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེ་ནག་ཆུ་ས་ཁུལ་དཔལ་མགོན་རྫོང་དུ་ཕེབས་ནས་ཏང་གི་ཚོགས་ཆེན་བཅུ་དགུ་པའི་དགོངས་དོན་སྒྲོག་འགྲེལ་དང་དབུལ་སྒྲོལ་འགག་སྒྲོལ་ལས་དོན་ལ་རྟོག་ཞིབ་གནང་ཞིང་། འདི་ནི་ཝུའུ་དབྱིང་ཅེ་དཔལ་མགོན་རྫོང་ཉི་མ་ཤང་འུར་ཆེན་གྲོང་ཚོའི་གྲོང་མི་པ་ལའི་ཁྱིམ་གྱི་གཟན་ཁང་དུ་ཕེབས་ནས་དགུན་དུས་ཀྱི་ཕྱུགས་རྩྭ་གྲ་སྒྲིག་ཐད་ལྟ་ཞིབ་གནང་བའི་གནས་ཚུལ་ཡིན་པ།
འདི་ག་ཚགས་པར་ཁང་དུ་ལྷ་ས་ནས་ཟླ་12ཚེས་3ཉིན་གནས་ཚུལ་འབྱོར་གསལ། ཉེ་ཆར་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེ་ཁོང་གི་དབུལ་སྐྱོར་འབྲེལ་གཏུག་ས་ཚིགས་ཡིན་པའི་ཆ་སྙོམས་རྒྱ་མཚོའི་ངོས་ལས་མཐོ་ཚད་སྨི་4750ཡན་ཟིན་པའི་ནག་ཆུ་ས་ཁུལ་དཔལ་མགོན་རྫོང་དུ་ཕེབས་ནས་ཏང་གི་ཚོགས་ཆེན་བཅུ་དགུ་པའི་དགོངས་དོན་སྒྲོག་འགྲེལ་དང་དབུལ་སྒྲོལ་འགག་སྒྲོལ་ལས་དོན་ལ་རྟོག་ཞིབ་གནང་ཞིང་། ཁོང་གིས་དཔལ་མགོན་རྫོང་གི་དོན་དངོས་དང་ཟུང་འབྲེལ་བྱས་ནས་གསལ་པོ་ཤེས་པ་དང་། བྱང་ཆུབ་པ་ཤེས་པ། དོན་འཁྱོལ་ཏན་ཏིག་བྱེད་པ་བཅས་ཀྱི་ཐད་ཤུགས་སྣོན་ཏན་ཏིག་བརྒྱབ་སྟེ་ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དངོས་འབྲེལ་སྤྱད་དེ་བསམ་བློར་དྲག་ཆས་སྤྲོས་པ་དང་། ལག་ལེན་ལ་མཛུབ་ཁྲིད་བྱས་ནས་ཕར་ཆིན་རྒྱག་པའི་སྙིང་སྟོབས་ཀྱི་ཐོག་ནས་གནད་སྨིན་དབུལ་སྐྱོར་དང་གནད་སྨིན་དབུལ་སྒྲོལ་གྱི་ལས་དོན་ལེགས་པར་བསྒྲུབས་ཐོག་2020ལོར་སླེབས་སྐབས་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་འགན་ལེན་བྱེད་དགོས་པའི་ནན་བཤད་གནང་བ་རེད།
རང་སྐྱོང་ལྗོངས་ཏང་ཨུད་ཀྱི་རྒྱུན་ཨུ་དྲིལ་བསྒྲགས་པུའི་པུའུ་ཀྲང་སྤེན་པ་བཀྲ་ཤིས་རྟོག་ཞིབ་གནང་བར་ལྷན་དུ་ཕེབས་ཡོད་པ་རེད།
དཔལ་མགོན་རྫོང་བལ་ལ་གྲོང་རྡལ་མ་རོང་སྒང་དེའུ་གྲོང་ལྷན་དུ་ཝུའུ་དབྱིང་ཅེས་འབྱོར་འབྲིང་དཔེ་སྟོན་གྲོང་ཚོ་འཛུགས་སྐྲུན་དང་གྲོང་ཚོ་ཨུ་ལྷན་འཛུགས་སྐྲུན་གྱི་གནས་ཚུལ་མཁྱེན་རྟོགས་ཞིབ་ཕྲ་གནང་བ་དང་འབྲེལ་སྐལ་བཟང་དཔལ་སྐྱིད་ནང་མི་དང་བྱམས་བརྩེའི་ངང་གླེང་མོལ་གནང་བ་རེད། ལོ་གཉིས་རིང་སྐལ་བཟང་དཔལ་སྐྱིད་ཀྱིས་རང་གི་བུ་དང་མནའ་མ་དང་མཉམ་དུ་མོག་མོག་ཚོང་ཁང་ཞིག་བཙུགས་ནས་རང་སྟོབས་རང་སྤེལ་བྱས་པ་བརྒྱུད་དབུལ་པོའི་ཞྭ་མོ་ཕུད་དེ་བདེ་སྐྱིད་ལྡན་པའི་འཚོ་བ་སྐྱེལ་ཐུབ་ཡོད། ཝུའུ་དབྱིང་ཅེས་ཐུགས་བཟང་ཚིག་ནན་གྱི་སྒོ་ནས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་བོད་ཀྱི་ལས་དོན་ལ་ཚད་མཐོའི་མཐོང་ཆེན་དང་བོད་ཀྱི་མི་རིགས་ཁག་གི་མི་དམངས་ལ་ཐུགས་ཁུར་ཟབ་བཞེས་གནང་ནས“ལོ་ལྔ་ཚན་བཅུ་གཉིས་པ”དང“ལོ་ལྔ་ཚན་བཅུ་གསུམ་པའི”རིང་ཀྲུང་དབྱང་གིས་བོད་ལ་རྒྱབ་སྐྱོར་བྱེད་པའི་གཙོ་གནད་འཛུགས་སྐྲུན་རྣམ་གྲངས་ཁག་གཅིག་གཏན་འཁེལ་གནང་ཡོད་ལ། ལྗོངས་ཡོངས་ཀྱི་མི་རིགས་ཁག་གི་ལས་བྱེད་མང་ཚོགས་ལ་ཕན་པའི་དམིགས་བསལ་གྱི་གཟིགས་སྐྱོང་སྲིད་ཇུས་རབ་དང་རིམ་པ་གཏན་འབེབས་གནང་ཡོད། ཁྱེད་རང་སྡོད་སའི་ཁང་པ་འདི་བོད་སྐྱོར་ཁེ་ལས་ཀྱིས་བསྐྲུན་པ་ཞིག་རེད་ལ་སྒོ་འགྲམ་གྱི་སྣུམ་ནག་གཞུང་ལམ་འདི་འང་རྒྱལ་ཁབ་ཀྱིས་མ་དངུལ་བཏང་ནས་བསྐྲུན་པ་ཞིག་རེད། ཉེ་ལམ་ལོ་ཤས་རིང་བོད་ལ་འཕེལ་རྒྱས་དང་འགྱུར་ལྡོག་མི་ཉུང་ཞིག་བྱུང་བ་ནི་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་ཐུགས་ཁུར་གཟིགས་སྐྱོང་དང་ཁ་བྲལ་ཐབས་མེད་ལ། རྒྱལ་ཡོངས་མི་དམངས་ཀྱི་སྒེར་སེམས་མེད་པའི་རོགས་སྐྱོར་དང་ཡང་ཁ་བྲལ་ཐབས་མེད་ཅེས་བརྗོད་ཆོག ཏང་གི་ཚོགས་ཆེན་བཅུ་དགུ་པའི་སྙན་སྒྲོན་ནང་ཡུན་རིང་འབད་བརྩོན་བྱས་པ་བརྒྱུད་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་ཡོད། རང་རྒྱལ་སྤྱི་ཚོགས་ཀྱི་འགལ་ཟླ་གཙོ་བོ་མི་དམངས་ཀྱི་ཉིན་བཞིན་ཆེ་རུ་འགྲོ་བའི་མཛེས་སྡུག་ལྡན་པའི་འཚོ་བའི་དགོས་མཁོ་དང་དོ་མི་སྙོམས་པ་དང་འཐུས་སྒོ་མི་ཚང་བའི་འཕེལ་རྒྱས་དབར་གྱི་འགལ་བར་གྱུར་ཡོད་ཅེས་བསྟན་ཡོད། བོད་ལྗོངས་ནི“ཁུལ་གསུམ་དང་ཀྲོའུ་གསུམ”གྱི་གཙོ་གནད་ས་ཁུལ་ཞིག་ཡིན་པས་རྒྱལ་ཁབ་ཀྱིས་རྒྱབ་སྐྱོར་བྱེད་ཤུགས་སྔར་བས་ཆེ་རུ་གཏོང་རྒྱུ་རེད་ལ་ཚང་མའི་འཚོ་བའང་ཇེ་ལེགས་སུ་འགྲོ་ངེས་རེད། ཁྱེད་ཚོས་ཆུ་འཐུང་དུས་ཆུ་འགོ་དྲན་དགོས་ཞེས་པ་ལྟར་ཏང་གི་བཀའ་དྲིན་ཚོར་བ་དང་། ཏང་གི་བཀའ་ལ་ཉན་པ། ཏང་གི་རྗེས་སུ་འབྲང་བ་བཅས་བྱས་ནས་སྲོག་ཤིང་ལ་གོང་བཀུར་དང་། ཡིད་ཆེས། ལྷག་བསམ་རྣམ་དག སྲུང་སྐྱོང་བཅས་བྱེད་པ་དང་བློ་བརྟན་འགྱུར་མེད་ངང་མེས་རྒྱལ་གཅིག་གྱུར་སྲུང་སྐྱོང་དང་མི་རིགས་མཐུན་སྒྲིལ་ལ་སྐུལ་འདེད་བཏང་སྟེ་ལས་ལ་བརྩོན་པའི་ལག་གཉིས་ལ་མང་ཙམ་བརྟེན་ནས་མཛེས་སྡུག་ལྡན་པའི་འཚོ་བ་གཏོད་པ་དང་མཛེས་སྡུག་ལྡན་པའི་ཁྱིམ་གཞིས་བསྐྲུན་རྒྱུའི་རེ་བ་ཡོད་ཅེས་གསུངས། ཞལ་གྱེས་མཚམས་སུ་ཝུའུ་དབྱིང་ཅེས་མ་རོང་སྒང་དེའུ་གྲོང་ལྷན་ལ་བོད་ཡིག་པར་གཞིའི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་གི་དཔེ་དེབ་སྤྲད་གནང་ནས་གཞི་རིམ་རྩ་འཛུགས་ཀྱིས་ཉེ་འགྲམ་གྱི་མི་དང་ཉེ་འགྲམ་གྱི་དཔེ་མཚོན་མང་ཙམ་དྲངས་ཏེ་ཏང་གི་ཚོགས་ཆེན་བཅུ་དགུ་པའི་དགོངས་དོན་སྒྲོག་འགྲེལ་བྱས་ནས་ཁྱིམ་ཚང་ཀུན་གྱིས་ཤེས་པ་དང་མི་ཚང་མའི་སེམས་སུ་ཟུག་པ་བྱེད་རྒྱུའི་ཐུགས་རེ་གནང་བ་རེད།
རྟོག་ཞིབ་གནང་རིང་ཝུའུ་དབྱིང་ཅེས་དཔལ་མགོན་རྫོང་གི་ལས་དོན་སྙན་སེང་གསན་པ་དང་འབྲེལ་དཔལ་མགོན་རྫོང་གི་ལས་བྱེད་ལས་བཟོ་དང་སྤེལ་རེས་གཏིང་ཟབ་གནང་ནས་དབུལ་སྒྲོལ་འགག་སྒྲོལ་གྱི་ཇུས་ཆེན་ལ་ལྷན་དུ་གྲོས་མོལ་གནང་ཞིང་། ཁོང་གིས་ཏང་གི་ཚོགས་ཆེན་བཅུ་དགུ་པ་ནི་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པའི་དུས་མཚམས་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པའི་འགག་རྩའི་དུས་མཚམས་སུ་འཚོགས་པའི་ཧ་ཅང་གལ་འགངས་ཆེ་བའི་ཚོགས་ཆེན་ཞིག་རེད། དཔལ་མགོན་རྫོང་གི་རིམ་ཁག་ཏང་སྲིད་རྩ་འཛུགས་དང་རྒྱ་ཆེའི་ལས་བྱེད་མང་ཚོགས་ཚོས་ཇི་མ་ཇི་བཞིན་དང་། མགོ་ནས་མཇུག་བར། དོན་དངོས་དང་ཟུང་འབྲེལ། གོ་དོན་མཐིལ་རྟོགས་བཅས་ཀྱི་སྒོ་ནས་སློབ་སྦྱོང་བྱས་ཏེ་གཞི་ཚུགས་ས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ནི་ཏང་གིས་ངེས་པར་དུ་ཡུན་རིང་མཐའ་འཁྱོངས་བྱེད་དགོས་པའི་མཛུབ་ཁྲིད་དགོངས་པ་ཡིན་པའི་ཐོག་དམིགས་པ་དང་། ལོ་ལྔའི་རིང་ཏང་དང་རྒྱལ་ཁབ་ཀྱི་བྱ་གཞག་ལ་ལོ་རྒྱུས་རང་བཞིན་གྱི་གྲུབ་འབྲས་ཐོབ་པ་དང་ལོ་རྒྱུས་རང་བཞིན་གྱི་འཕོ་འགྱུར་བྱུང་བའི་ཐོག་དམིགས་པ། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པ་དང་རང་རྒྱལ་སྤྱི་ཚོགས་ཀྱི་འགལ་ཟླ་གཙོ་བོ་མི་དམངས་ཀྱི་ཉིན་བཞིན་ཆེ་རུ་འགྲོ་བའི་མཛེས་སྡུག་ལྡན་པའི་འཚོ་བའི་དགོས་མཁོ་དང་དོ་མི་སྙོམས་པ་དང་འཐུས་སྒོ་མི་ཚང་བའི་འཕེལ་རྒྱས་དབར་གྱི་འགལ་བར་གྱུར་བ་སོགས་ཀྱི་ཆོད་གཏམ་གལ་ཆེན་གནང་བའི་ཤུགས་རྐྱེན་ཟབ་མོའི་ཐོག་དམིགས་པ། ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱེད་པའི་ཐབས་ཇུས་བཀོད་སྒྲིག་གལ་ཆེན་ཐོག་དམིགས་པ། བློ་མཐུན་ཞི་ཅི་ཕིང་གིས་སྲོག་ཤིང་གནང་བའི་སྐབས་གསར་པའི་ཀྲུང་དབྱང་འགོ་ཁྲིད་མཉམ་སྡེབ་ནི་ཏང་ཡོངས་དང་རྒྱལ་ཡོངས་མི་རིགས་ཁག་གི་མི་དམངས་ཀྱི་བརྩི་བཀུར་དང་ཡིད་ཆེས་ཆེན་པོ་ཐོབ་པའི་འགོ་ཁྲིད་མཉམ་སྡེབ་ཡིན་པའི་ཐོག་དམིགས་པ། སྤྱི་ཁྱབ་ཧྲུའུ་ཅི་ཞི་ཅིན་ཕིང་ནི་ཏང་ཡོངས་ཀྱིས་བརྩི་བཀུར་བྱེད་པ་དང་། མི་དམངས་ཀྱིས་དགའ་ཞེན་བྱེད་པ། བསྙོན་མེད་ཀྱི་ཏང་གི་གཙོ་འཛིན་ཡིན་པའི་ཐོག་དམིགས་པ་བཅས་བྱས་ཏེ་ལྷག་བསམ་རྣམ་དག་དང་། དད་མོས། འགན་འཁུར། འཇོན་ཐང། འགན་འཁྲི། ངར་ཤུགས་བཅས་ཤེས་པར་བྱས་ཏེ་ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དངོས་འབྲེལ་སྤྱད་ནས་བསམ་བློར་དྲག་ཆས་སྤྲོས་པ་དང་། ལག་ལེན་ལ་མཛུབ་ཁྲིད་བྱེད་པ། ལས་དོན་ལ་སྐུལ་འདེད་གཏོང་བ་བཅས་བྱེད་དགོས་ཞེས་གསུངས།
ཝུའུ་དབྱིང་ཅེས་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་རྒྱུ་ནི་རང་རེའི་ཏང་གིས་མི་དམངས་དང་ལོ་རྒྱུས་ལ་ཁས་ལེན་ནན་པོ་བྱས་པ་ཞིག་རེད། དཔལ་མགོན་རྫོང་ནི་ཤིན་ཏུ་དབུལ་པོའི་ས་ཁུལ་ཞིག་དང་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་དབུལ་པོའི་ནང་གི་དབུལ་པོ་དང་། དཀའ་ངལ་ནང་གི་དཀའ་ངལ། དཀའ་གནད་ནང་གི་དཀའ་གནད། འགག་སྒྲོལ་ནང་གི་འགག་སྒྲོལ་བཅས་རེད། དབུལ་སྐྱོར་གསར་སྤེལ་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་འཐབ་ཇུས་དགོངས་པ་གལ་ཆེན་དང་། ལྷག་དོན་དུ་ཤིན་ཏུ་དབུལ་པོའི་ས་ཁུལ་གྱི་དབུལ་སྒྲོལ་འགག་སྒྲོལ་བཞུགས་མོལ་ཚོགས་འདུའི་ཐོག་གནང་བའི་གསུང་བཤད་གལ་ཆེན་གྱི་དགོངས་དོན་ལག་བསྟར་དོན་འཁྱོལ་ནན་ཏན་བྱས་ནས་ལྗོངས་ཏང་ཨུད་དང་སྲིད་གཞུང་གི་ལས་ཀའི་བཀོད་སྒྲིག་གཞིར་བཟུང་། ཏང་དང་མི་དམངས་ལ་ཚད་མཐོའི་འགན་འཁུར་བའི་རྣམ་འགྱུར་ལ་བརྟེན་ནས་གཏན་འཁེལ་ཟིན་པའི་དམིགས་ཚད་ལས་འགན་ལ་དམིགས་པ་དང་ཕར་ཆིན་རྒྱག་པའི་སྙིང་རུས་ལ་བརྟེན་ནས་གནད་སྨིན་དབུལ་སྐྱོར་དང་གནད་སྨིན་དབུལ་སྒྲོལ་ལ་སྐུལ་འདེད་བཏང་ཐོག་ཤིན་ཏུ་དབུལ་པོའི་ས་ཁུལ་གྱི་དབུལ་སྒྲོལ་འགག་སྒྲོལ་གྱི་དམག་འཐབ་དྲག་པོར་རྒྱལ་ཁ་མཐའ་གཅིག་ཏུ་ལེན་དགོས། གནད་དོན་དབུལ་སྐྱོར་དང་གནད་སྨིན་དབུལ་སྒྲོལ་གྱི་ཐབས་ཇུས་ཆེན་པོ་མཐའ་འཁྱོངས་བྱས་ནས་གནད་སྨིན་ལ་ཤུགས་ནུས་ལྡན་བརྒྱབ་སྟེ་གྲོང་ཚོ་དང་། དུད་ཚང་། མི་བཅས་ལ་གནད་སྨིན་ཐུབ་པར་བྱེད་པ་དང་། ཡུལ་བབ་དང་བསྟུན་པ་དང་། དབུལ་པོའི་གནས་ཚུལ་ལ་གཞིགས་ནས་བྱེད་ཐབས་འདོན་པ། གནད་སྨིན་ཤུགས་འདོན་བཅས་ཀྱིས་དབུལ་སྒྲོལ་འགག་སྒྲོལ་གྱི་དམིགས་སའི་རང་བཞིན་དང་ཕན་འབྲས་རང་བཞིན་རྒྱུན་ཆད་མེད་པར་ཆེ་རུ་གཏོང་དགོས། མི་དམངས་ལྟེ་བར་འཛིན་པའི་འཕེལ་རྒྱས་ཀྱི་བསམ་བློ་མཐའ་འཁྱོངས་བྱས་ནས་འཕེལ་རྒྱས་ཀྱི་འདུ་ཤེས་གསར་པ་ལག་བསྟར་དོན་འཁྱོལ་བྱེད་པ་དང་། མ་དངུལ་དང་རྣམ་གྲངས་དེ་བས་མང་བ་ཤིན་ཏུ་དབུལ་པོའི་ཤང་དང་གྲོང་ཚོར་གཟིགས་སྐྱོང་བྱས་ཏེ་གང་ཐུབ་ཅི་ཐུབ་དང་ནུས་པས་ལྕོགས་ཚོད་ཀྱི་སྒོས་དམངས་འཚོ་འགན་ལེན་དང་ལེགས་བཅོས་བྱེད་དགོས། ས་གནས་དེ་གའི་དོན་དངོས་ལ་གཞི་ཚུགས་ནས་འབྲོག་ལས་ཀྱི་གཏིང་ཤུགས་སྔོག་འདོན་གཏིང་ཟབ་བྱེད་པ་དང་། མཉམ་ལས་རྩ་འཛུགས་གོང་འཕེལ་གཏོང་བ། གསོ་ཚགས་གཞི་རྒྱ་ཆེ་རུ་གཏོང་བ། གཟན་རྩྭ་དང་རྒྱགས་གསོ་ཁྱབ་སྤེལ་གཏོང་བ། ཐོན་ལས་སྦྲེལ་ཐག་རིང་དུ་གཏོང་བ་བཅས་བྱས་ནས་ཟུར་སྣོན་རིན་ཐང་མཐོ་རུ་གཏོང་དགོས། ཁེ་གྲགས་དོན་གཉེར་མི་བྱེད་པའི་བསམ་བློ་བརྟན་པོ་བཅངས་ནས་དུས་ཐུང་རྣམ་གྲངས་དང་ཡུན་རིང་རྣམ་གྲངས་ཀྱི་འབྲེལ་བ་ཐག་གཅོད་ཡང་དག་བྱེད་པ་དང་། མིག་སྔར་གཞི་ཚུགས་པ་དང་ཕུགས་ལ་དམིགས་ནས་ཤུགས་ནུས་ཆད་མེད་དང་སྙིང་རུས་བརྟན་འཁྱོངས་བྱེད་དགོས། ཀྲུང་དབྱང་གི་ཐུགས་ཁུར་དང་རྒྱལ་ཡོངས་ཀྱི་རྒྱབ་སྐྱོར་དང་དཀའ་སྤྱད་འབད་འཐབ་དང་རང་རྟོགས་རང་སྤེལ་གྱི་འབྲེལ་བ་ཐག་གཅོད་ཡང་དག་བྱས་ནས་དབུལ་སྐྱོར་དང་བློ་སྐྱོར་དང་རིག་སྐྱོར་ཟུང་འབྲེལ་དམ་ཟབ་བྱས་ཏེ་མང་ཚོགས་དབུལ་པོའི་དབུལ་སྒྲོལ་ཕྱུག་འགྱུར་གྱི་ཧུར་སེམས་དང་རང་འགུལ་རང་བཞིན་སྐོང་འཐེན་གང་ལེགས་བྱེད་དགོས། ཏང་གིས་དབུལ་སྒྲོལ་འགག་སྒྲོལ་གྱི་འགོ་ཁྲིད་ལ་ཤུགས་སྣོན་བརྒྱབ་ནས་ལས་ཀའི་མཉམ་ཤུགས་ཆེན་པོ་ཆགས་པར་སྐུལ་འདེད་གཏོང་དགོས། ཆེས་ནན་པའི་དཔྱད་ཞིབ་དཔྱད་དཔོག་ལམ་ལུགས་ལག་ལེན་བསྟར་བ་དང་། རྫོང་དབུལ་པོའི་དབུལ་སྒྲོལ་མ་ཐུབ་པ་དང་དབུལ་པོའི་ཞྭ་མོ་མ་ཕུད་ཚེ་རྫོང་ཨུད་ཀྱི་ཧྲུའུ་ཅི་དང་རྫོང་དཔོན་གྱི་ལས་གནས་མི་སྒྱུར་བའི་སྒྲིག་ཁྲིམས་ནན་པོ་ལག་ལེན་ནན་པོ་བསྟར་ནས་ལེགས་པར་བྱ་དགའ་དང་ཞན་པར་ཆད་པ་གཅོད་པའི་སྟོན་ཕྱོགས་ཡག་པོ་བཏོད་དེ་རང་སྐྱོང་ལྗོངས་ཀྱི་ཐབས་ཇུས་བཀོད་སྒྲིག་དོན་འཁྱོལ་དང་ཕན་འབྲས་ཐོན་པའི་འགན་ལེན་དང་། 2020ལོར་སླེབས་སྐབས་རྒྱལ་ཡོངས་དང་མཉམ་དུ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པའི་འགན་ལེན་བྱེད་དགོས་པའི་ནན་བཤད་གནང་བ་རེད།

robotstxt: allowed

filter: keep


text:
བོད་ཡིག་གི་ཤད་བཤད་པ། རྩ་བའི་ཚིག ཡི་གེའི་མགོ་རྒྱན་དབུ་ཁྱུད་དེ།། དང་ཀྱོག་བེརྒ་ ཞེས་ཀྱང་ཟེར།། ཤད་ལ་ཆིག་ཤད་ཉིས་ཤད་དང་། ། བཞི་ཤད་སྦྲུལ་ཤད་ཚེག་ཤད་དང་། ། རིན་ཆེན་སྤུངས་ཤད་བཅས་ཏེ་དྲུག ། གཏེར་ཡིག་ཚེག་ཤད་ཅེས་པའང་ཡོད། ། གོ་དོན། ཡི་གེའི་མགོ་རྒྱན་ནམ་དབུ་ཁྱུད། ཡང་
Posted at 15-11-10 by དབང་གྲགས། views(1254)
ཨ་ཁུ--- རང་གི་ཨ་ཕའི་ཕུ་བོ་དང་ནུ་བོ་ལ་ཟེར། ཨ་ནེ---རང་གི་ཨ་ཕའི་སྲིང་མོ་ལ་ཟེར། ཨ་བང---ཨ་ཕའི་སྲིང་མོ་སྟེ་ཨ་ནེའི་ཁྱོ་བོའི་འབོད་མིང་། ཨ་མེས---ཨ་ཕའི་ཨ་ཕ་ལ་རང་གིས་ཨ་མེས་ཞེས་འབོད། སྤོ་བོ། ཨ་ཕྱི---རང་གི་ཨ་ཕའི་ཨ་མ་ལ་ཟེར། རྨོ་བོ། ཡང་མེས---ཨ་མེས་ཀྱི་ཨ་ཕ་ནི་རང་གི་
Posted at 12-06-03 by དབང་གྲགས། views(994)
དང་པོ། གཉིད་ཀྱི་གལ་ཆེའི་རང་བཞིན། མི་ལུས་ཀྱི་བདེ་ཐང་གླེང་དུས་ང་ཚོས་ཅིའི་ཕྱིར་གཉིད་འདི་གླེང་དགོས་པ་དང་འདི་ལ་དོ་སྣང་བྱེད་དགོས་པ་ཡིན་ནམ་ཞེ་ན།རྒྱུ་མཚན་ནི་གཉིད་སྐྱིད་པོ་ཞིག་མ་ཡོང་ན་གཤམ་གྱི་ནད་རྟགས་འདི་དག་འབྱུང་ངེས་ཏེ།གཅིག་ནི་ཐོག་མར་སེམས་ཁམས་མི་དྭངས་པ་སྟེ་ད
Posted at 11-08-23 by གཅན་རྣམ་ཐར། views(1032)
རྣམ་བཅུ་དབང་ལྡན་ནི། དུས་ཀྱི་འཁོར་ལོའི་སྙིང་པོ་ཡིན། དེ་ནི། ཡ ར བ ལ མ ཀྵ ཧ་ཞེས་པའི་ཡི་གེ་བདུན་དང༌། ཡི་གེ་གཟུགས་འགྱུར་བའི་རྗེས་སུ་སྣ་ལྡན་ནམ་ཟླ་ཚེས། ཐིག་ལེ། སྲོག་གི་ཨ་ཡིག་མཚོན་པར་བྱེད་པའི་ནཱ་ད་བཅས་ཡི་གེ་རྣམ་པ་བཅུ་བརྩེགས་མར་གནས་པ་ཞིག་ཡིན། དེ་ཉིད་བོད་ཡིག་ཏ
Posted at 11-05-03 by དབང་གྲགས། views(1203)
སྐྱེས་བུ་ཆེན་པོའི་བསོད་ནམས་ཀྱི་མཐུ་ལས་གྲུབ་ཅིང་བསོད་ནམས་དེ་མཚོན་པར་བྱེད་པའི་མཚན་སུམ་ཅུ་རྩ་གཉིས་ཡོད་དེ། ༡.དབུ་གཙུག་ཏོར་དང་ལྡན་པ། ༢.དབུ་སྐྲ་གྱེན་བུ་འཁྱིལ་བ། ༣.དཔྲལ་བའི་དབྱེས་མཉམ་པ། ༤.མཛོད་སྤུ། ༥.སྤྱན་མཐོན་མཐིང་བ་མཆོག་གི་རྫི་མ་ལྟ་བུ། ༦.ཚེམས་བཞི་བཅུ་མངའ་
Posted at 11-01-10 by Admin views(615)
སངས་རྒྱས་ཀྱི་དཔེ་བྱད་བཟང་པོ་བརྒྱད་ཅུ་སྟེ། ༡.སེན་མོ་ཟངས་ཀྱི་མདོག་ལྟ་བུ། ༢.སེན་མོའི་མདོག་སྣུམ་པ། ༣.སེན་མོ་མཐོ་བ། ༤.སོར་མོ་རྣམས་ཟླུམ་པ། ༥.སོར་མོ་བྱིན་བྱིན་གྱིས་ཕྲ་བ། ༦.སོར་མོ་རྣམས་རྒྱས་པ། ༧.རྩ་མི་མངོན་པ། ༨.རྩ་མདུད་མེད་པ། ༩.ལོང་བུ་མི་མངོན་པ། ༡༠.ཞབས་མི་མཉ
Posted at 11-01-10 by Admin views(709)
རྒྱལ་དབང་སྐུ་ཕྲེང་རིམ་བྱོན། ༡. རྒྱལ་བ་དགེ་འདུན་གྲུབ། ༡༣༩༡ ----- ༡༤༦༤ ༢. རྒྱལ་བ་དགེ་འདུན་རྒྱ་མཚོ། ༡༤༧༦ ----- ༡༥༤༢ ༣. རྒྱལ་བ་བསོད་ནམས་རྒྱ་མཚོ། ༡༥༤༣ ----- ༡༥༨༨ ༤. རྒྱལ་བ་ཡོན་ཏན་རྒྱ་མཚོ། ༡༥༨༩ ----- ༡༦༡༦ ༥. རྒྱལ་བ་བློ་བཟང་རྒྱ་མཚོ། ༡༦༡༧ ----- ༡༦༨༢ ༦. རྒྱལ་
Posted at 10-12-24 by དབང་གྲགས། views(1702)
སངས་རྒྱས་དཔའ་བོ་བདུན་ནི། ༡ ཤྰཀྱ་ཐུབ་པ། ༢རྣམ་པར་སྣང་གཟིགས། ༣གཙུག་ཏོར་ཅན། ༤ཐམས་ཅད་སྐྱོབ། ༥འཁོར་བ་འཇིག ༦ གསེར་ཐུབ། ༧ འོད་སྲུངས། དུས་གསུམ་སངས་རྒྱས་ནི། ༡ སངས་རྒྱས་འོད་སྲུངས། ༢ སངས་རྒྱས་ཤྰཀྱ་ཐུབ་པ། ༣ སངས་རྒྱས་བྱམས་པ། མཛད་པ་བཅུ་གཉིས་ནི། ༡དགའ་ལྡན་ནས་འཕོས་པའི
Posted at 10-12-24 by དབང་གྲགས། views(884)


text: ཉིན་ཤས་གོང་དུས་ཡུན་ཉིན་9ཡི“2017ལོའི་སེམས་མཐུན། ཀྲུང་གོའི་སེམས་པ་མཉམ་གཏོད”ཀྱི་བོད་སྐྱོད་བྱ་སྤྱོད་ཀྱི་སྨན་བཅོས་སྤྱི་ཕན་བྱེད་སྒོ་ཆེ་གྲས་རང་ལྗོངས་སུ་སྤེལ་འགོ་ཚུགས་པ་དང་རྒྱལ་ཡོངས་ཀྱི་སྨན་བཅོས་སྒྲིག་གཞི་200ལྷག་ཙམ་ནས་ཡོང་བའི་རིགས་གཅིག་མཁས་ཅན་དང་དང་བླངས་པས་འོས་འགན་སྨན་བཅོས་དང་། གཅེས་སེམས་ཞལ་འདེབས། གསོ་སྦྱོང་འཆད་ཁྲིད། ཡུལ་དངོས་སུ་གཤགས་བཅོས་སོགས་སྤྱི་ཕན་བྱེད་སྒོ་སྤེལ་ཞིང་། འདི་ནི་རིགས་གཅིག་མཁས་ཅན་ཚོགས་ཆུང་དང་བཅས་པས་འཕྱོངས་རྒྱས་རྫོང་འཕྱོངས་རྒྱས་གྲོང་རྡལ་ཞོལ་ཁང་སྡེ་ཁུལ་གྲོང་ལྷན་དུ་འོས་འགན་སྨན་བཅོས་བྱེད་པའི་གནས་ཚུལ་ཡིན་པ།


text:
ཚེས་26ཉིན་གྱི་ཕྱི་དྲོ་ལྗོངས་ཏང་ཨུད་དྲིལ་བསྒྲགས་པུས་ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་གྱི་ཚོགས་འདུ་འཚོགས་ནས་རང་སྐྱོང་ལྗོངས་ཀྱི་སྐབས་དགུ་པའི་སྒྲིག་ཨུད་ཀྱི་ཚང་འཛོམས་ཚོགས་འདུ་ཐེངས་གཉིས་པའི་དགོངས་དོན་ལག་བསྟར་གཏིང་ཟབ་བྱས་ཏེ་2016ལོར་ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་སྤེལ་བར་ཕྱོགས་སྡོམ་བྱས་ཁར་2017ལོའི་ལས་དོན་ལ་བཀོད་སྒྲིག་ཀྱང་བྱས་པ་རེད།
འདས་ཟིན་པའི་ལོ་གཅིག་རིང་ལྗོངས་ཏང་ཨུད་དྲིལ་བསྒྲགས་པུས་ཐོག་མཐའ་བར་གསུམ་དུ་ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་སེམས་ནང་འཇོག་པ་དང་། ཕྲག་ཐོག་ཏུ་འཁུར་བ། དམ་འཛིན་བྱེད་པ་བཅས་བྱས་ནས་བྱེད་པོའི་འགན་འཁྲི་ཕྱོགས་ཡོངས་ནས་སྒྲུབ་པ་དང་། “གནས་གཅིག་འགན་གཉིས”དོན་འཁྱོལ་བྱེད་པ། ཏང་སྲོལ་སྲིད་གཙང་འཛུགས་སྐྱོང་བྱེད་ཟབ་ཏུ་གཏོང་བ། ལྟ་སྐུལ་ཞིབ་བཤེར་དང་ལས་ཀའི་མཛུབ་ཁྲིད་ལ་ཤུགས་སྣོན་རྒྱག་པ་བཅས་བྱས་ཏེ་ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་ལ་ཕན་འབྲས་དངོས་ཐོན་རྒྱུའི་འགན་ལེན་བྱས་པ་རེད།
འདི་ལོ་ལྗོངས་ཏང་ཨུད་དྲིལ་བསྒྲགས་པུས་2016ལོར་ལྗོངས་ཏང་ཨུད་སྐོར་ཞིབ་ཚོགས་ཆུང་དང་པོས་བཏོན་པའི་དག་ཐེར་བླང་བྱ་གཙོ་གནད་དུ་བྱས་ནས་སྡེ་ཚན་ཁག་གིས་བསམ་བློ་གཅིག་གྱུར་དང་། ངོས་འཛིན་མཐོར་གཏོང་། འགོ་ཁྲིད་ལ་ཤུགས་སྣོན། བླང་བྱ་ཁ་གསལ། བྱེད་ཐབས་ཞིབ་བཟོ། འགན་འཁྲི་དོན་འཁྱོལ་བཅས་བྱས་ཏེ་འགན་འཁྲི་འཁུར་སེམས་དང་དགོས་གཏུགས་སེམས་པ་ཆེ་རུ་གཏོང་བ་དང་། ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་ལ་དམ་འཛིན་ཏན་ཏིག་དང་དམ་འཛིན་ནན་པོ་བྱེད་པ། སྒྲིག་ཁྲིམས་དང་སྒྲིག་སྲོལ་ཨང་དང་པོར་འཇོག་པ། རྒྱུན་མཐུད་ཤུགས་འདོན་དང་སྲོལ་བཟང་སྒྲིག་ནན་སྤྱོད་པ། སྒྲིག་ཁྲིམས་ཞིབ་བཤེར་ལ་ཤུགས་སྣོན་རྒྱག་པ། དྲིལ་བསྒྲགས་སྡེ་ཚན་དང་མཐུན་སྦྱོར་གྱིས་ལས་སྒོའི་ལས་དོན་སྤེལ་བ། ཏང་སྲོལ་སྲིད་གཙང་འཛུགས་སྐྱོང་དང་རུལ་རྒོལ་ལས་དོན་གཏིང་ཟབ་ཀྱི་ཕྱོགས་སུ་རྒྱུན་ཆད་མེད་པར་སྤེལ་བ་བཅས་བྱས་ཏེ་སྤྱོད་གཙང་གཞུང་དྲང་གི་ལས་ཁུངས་ཀྱི་ཆབ་སྲིད་ཁོར་ཡུག་བཟང་པོ་ཞིག་གཏོད་ཁར་དྲིལ་བསྒྲགས་རིག་གནས་བསམ་བློའི་ལས་དོན་སྐས་རིམ་གསར་པ་ཞིག་ཏུ་སླེབས་པར་སྐུལ་འདེད་ཀྱང་བཏང་སྟེ་གཡུར་ཟའི་གྲུབ་འབྲས་ཐོག་ནས་ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་འཚོག་རྒྱུར་བསུ་བ་ཞུས་པ་རེད།


text:
ང་ཚོས་གོང་ཚད་དམའ་བའི་རིན་དངུལ་གྱིས་ཕྱི་རོལ་གཟིགས་སྐོར་གྱི་བྱ་འགུལ་སྣ་གཉིས་ལ་རོལ་བའི་གོ་སྐབས་སྦྱིན་ཐུབ་པར་སེམས་པ་སྤྲོ་བས་བརྟས་ཡོད། ཁྱེད་ཉིད་ཀྱིས་གྲོས་ཚོགས་ཀྱི་རིན་དངུལ་སྤྲོད་དུས་མཉམ་གཅིག་ཏུ་ཕྱི་རོལ་གཟིགས་སྐོར་སྣ་གཉིས་པོ་འདི་ལས་གང་རུང་ཞིག་གདམ་རྗེས་རིན་དངུལ་སྤྲད་དེ་ཐོ་འགོད་བྱ་ཆོག
གྲུ་གཟིངས་Statsraad Lehmkuhl ལ་བསྡད་རྒྱུའི་བྱ་འགུལ། སྤྱི་ཟླ་དྲུག་པའི་ཚེས་༢༢ གཟའ་ལྷག་པ།
པར་རྒྱག་མཁན། Bouvet (c)
ནོར་ཝེ་ནི་མཚོ་ཐོག་འགྲུལ་སྐྱོད་ཀྱི་ལོ་རྒྱུས་རིང་ཞིང་དར་ཆེ་བའི་རྒྱལ་ཁབ་ཅིག་ཡིན་པས། ང་ཚོས་གཡོར་གྲུ་ Satsraad Lehmkhul ལ་བསྡད་ནས་པིར་ཀིན་གྱི་མཚོ་མོའི་མཛེས་ལྗོངས་ལ་གཟིགས་སྐོར་དུ་ཕེབས་པའི་བྱ་འགུལ་ཞིག་སྤེལ་གྲབས་ཡོད་ལ་གྲུ་གཟིངས་འདིར་ལོ་ངོ་བརྒྱ་ཡི་ལོ་རྒྱུས་ལྡན། ཕྱི་དྲོའི་ཆུ་ཚོད་ལྔ་དང་ཕྱེད་ཀའི་སྟེང་པིར་ཀིན་གྲུ་ཁ་རུ་བསྐྱོད་འཆར་ཡིན། གྲུ་གཟིངས་འདིའི་ནང་མི་གྲངས་སུམ་བརྒྱ་དང་ལྔ་བཅུ་ཤོང་བ་དང་འདུག་གནས་རང་རང་གྲུ་ཁར་འབྱོར་བའི་དུས་ཀྱི་སྔ་གཞུག་ལྟར་ཡིན།
གཞན་བྱ་འགུལ་འདིར་ཞུགས་པའི་རིན་དངུལ་ནི་ནོར་ཝེའི་སྒོར་བརྒྱ་ཡིན་པ་དང་གྲོས་ཚོགས་ཀྱི་རིན་དངུལ་སྤྲོད་དུས་འདི་ཡང་མཉམ་གཅིག་ཏུ་སྤྲོད་དགོས།
Bryggen དང་ Mt. Fløyen ལ་གཟིགས་སྐོར་དུ་བསྐྱོད་པའི་བྱ་འགུལ། སྤྱི་ཟླ་དྲུག་པའི་ཚེས་༢༢ གཟའ་ལྷག་པ།
ནུབ་ཁའི་ཉི་ཟེར་འོག་གི་པིར་ཀིན་གྲུ་ཁའི་ཟུར་ཞིག པར་རྒྱག་མཁན། Sverre Hjørnevik – www.fjordnorway.com
གྲུར་བསྡད་ན་མགོ་ཡོམ་འཁོར་བ་སོགས་ཀྱི་སྣང་ཚུལ་ཡོད་པའི་གྲོགས་པོ་ཚོ་གོང་དུ་བཤད་ཟིན་པའི་མཚོ་ཐོག་ཡུལ་སྐོར་ཀྱི་ཚབ་ཏུ་Bryggen དང་Mt. Fløyen ལ་ཡུལ་སྐོར་དུ་བསྐྱོད་པའི་བྱ་འགུལ་ལ་ཞུགས་ཆོག་སྟེ། ཡུལ་སྐོར་འགོ་བརྩམ་ས་ནི་པིར་ཀིན་གྱི་ཚོང་ཟོག་སྐྱེལ་འདྲེན་གྲུ་ཁ་Bryggen ཡིན། འདི་ནི་མཉམ་འབྲེལ་རྒྱལ་ཚོགས་ཀྱི་ཚན་རིག་རིག་གནས་སློབ་གསོ་ཚོགས་པས་འཛམ་གླིང་གི་ཤུལ་བཞག་རིག་གནས་ཀྱི་གྲས་སུ་བཀོད་པའི་གནས་འགངས་ཆེན་ཞིག་ཡིན་པ་དང་། ཉམས་མྱོང་ཡོད་པའི་ལམ་སྟོན་པས་ཡུལ་དེའི་མཚོ་ཐོག་སྐྱེལ་འདྲེན་གྱི་ལོ་རྒྱུས་ངོ་སྤྲོད་བགྱི་ངེས།
དེར་མ་ཟད། མིང་ཏུ་གྲགས་པའི་རི་བོ་Mount Fløyen གྱི་རྩེ་ནས་པིར་ཀིན་གྲོང་ཁྱེར་གྱི་མཛེས་ལྗོངས་ཧྲིལ་པོ་ཉམས་སུ་མྱོང་བའི་བྱ་འགུལ་ཡང་སྤེལ་རྒྱུ་ཡིན། བྱ་འགུལ་འདིར་ཞུགས་པའི་རིན་དངུལ་ནི་ནོར་ཝེའི་སྒོར་ལྔ་བཅུ་ཡིན་པ་དང་གྲོས་ཚོགས་ཀྱི་རིན་དངུལ་སྤྲོད་དུས་འདི་ཡང་མཉམ་གཅིག་ཏུ་སྤྲོད་དགོས།
རི་བོ་ Mount Fløyen ནས་མཐོང་བའི་མཛེས་ལྗོངས། པར་ཁུངས། utdanningibergen.no
Haakonshallen ཚོམས་ཁང་དུ་སྤེལ་བའི་སྣེ་ལེན་བྱ་འགུལ། སྤྱི་ཟླ་དྲུག་པའི་ཚེས་ཉེར་བཞི། གཟའ་པ་སངས།
སྤྱི་ཟླ་དྲུག་པའི་ཚེས་ཉེར་བཞི་སྟེ་གཟའ་པ་སངས་ཉིན་གྱི་ཕྱི་དྲོའི་དུས་ཚོད་དྲུག་ནས་བདུན་བར་པིར་ཀིན་གྲོང་ཁྱེར་གྱི་སྤྱི་ཁྱབ་ལྷན་ཁང་གིས་བོད་རིག་པའི་གྲོས་ཚོགས་ཀྱི་ཚོགས་ཞུགས་པ་རྣམས་ལ་ Haakonshallen ནས་སྣེ་ལེན་བྱ་འཆར་ཡོད། གནས་འདི་ནི་དུས་རབས་བཅུ་གསུམ་པའི་ནང་རྒྱལ་པོ་ Haakon Haakonsson (1217–1263) ཡི་སྐུ་རིང་ལ་བཞེངས་པ་ཞིག་ཡིན། འདིར་ཞོར་ཟས་དང་བཏུང་བྱའི་རིགས་སྣ་མང་ཡོད་ཅིང་སྒེར་གྱིས་རིན་དངུལ་སྤྲོད་མི་དགོས། འོན་ཀྱང་འདུག་གནས་ལ་ཚད་ངེས་ཅན་ཡོད་པས་གྲོས་ཚོགས་ཀྱི་ཐོ་འགོད་དྲ་ངོས་སུ་རང་རང་གི་མིང་ཐོ་འགོད་རྒྱུ་ཡིད་ལ་ངེས་དགོས། (link)


text:
ཞི་ཅིན་ཕིང་གིས་ནན་བཤད་གནང་དོན།རང་རེའི་ཏང་ཆེན་པོ་འདི་ལྟ་བུ་འཛུགས་སྐྱོང་ཡག་པོ་དང་རང་རེའི་རྒྱལ་ཁབ་ཆེན་པོ་འདི་འདྲར་འགོ་ཁྲིད་ཡག་པོ་བྱེད་པར། ཀྲུང་དབྱང་ཨུ་ཡོན་ལྷན་ཁང་གི་ཁོངས་མི་དང་ཞིང་ཆེན་དང་པུའུ་རིམ་པའི་འགོ་ཁྲིད་ལས་བྱེད་པ་གཙོ་བོ་ནི་གལ་འགངས་ཤིན་ཏུ་ཆེ་བས།ངེས་པར་དུ་ཆབ་སྲིད་ཀྱི་ལངས་ཕྱོགས་མཐོ་བ་དང་། ལོ་རྒྱུས་ཀྱི་མིག་རྒྱང་འདིང་བ། རིགས་པའི་གཞུང་ལུགས་ཀྱི་བསམ་གཞིག་ཟབ་ཏུ་གཏོང་བ། སྤྱི་ཡོངས་ཀྱི་འདུ་ཤེས་ཟབ་ཏུ་གཏོང་བ། ཤེས་བྱའི་བྱང་ཚད་ཕུན་སུམ་ཚོགས་སུ་གཏོང་བ། གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་བཅས་བྱེད་པ་དང་། ལོ་རྒྱུས་དང་དོན་དངོས་ཕན་ཚུན་སྦྲེལ་མཐུད་དང་། རྒྱལ་སྤྱི་དང་རྒྱལ་ནང་ཕན་ཚུན་སྦྲེལ་བ། རིགས་པའི་གཞུང་ལུགས་དང་དོན་དངོས་ཕན་ཚུན་ཟུང་འབྲེལ་བཅས་ཀྱི་མཐོང་རྒྱ་ཡངས་པོ་ནས་རིགས་པའི་གཞུང་ལུགས་དང་ལག་ལེན་གྱི་གནད་དོན་གལ་ཆེན་ཁག་གཅིག་ལ་བསམ་གཞིག་དང་ཁོང་དུ་ཆུད་པར་བྱས་ཏེ་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་ལག་བསྟར་མཐའ་གཅིག་ཏུ་བྱེད་པ་དང་། ཏང་འཛུགས་སྐྱོང་གི་རླབས་ཆེན་འདུ་འགོད་གསར་པར་སྐུལ་མ་གཏོང་རྒྱུ་ལག་བསྟར་མཐའ་གཅིག་ཏུ་བྱེད་པ། སེམས་ཁྲལ་གྱི་འདུ་ཤེས་ཟབ་ཏུ་གཏོང་བ་དང་ཉེན་ཁ་དང་འགྲན་སློང་ལ་དོགས་ཟོན་བྱེད་པ་ལག་བསྟར་མཐའ་གཅིག་ཏུ་བྱེད་པ། དུས་ཚོད་ཀྱིས་མི་མི་སྒུག་པ་དང་དུས་ཚོད་སྐར་ཆ་ཙམ་ཡང་བརྩོན་ལེན་བྱེད་པའི་སྙིང་སྟོབས་ཀྱིས་ལས་དོན་སྒྲུབ་པ། ཏང་ཡོངས་དང་རྒྱལ་ཡོངས་མི་རིགས་ཁག་གི་མི་དམངས་ཚོས་བསམ་བློ་ཏང་གི་ཚོགས་ཆེན་བཅུ་དགུ་པའི་དགོངས་དོན་ཐོག་གཅིག་གྱུར་བྱེད་པ། སྟོབས་ཤུགས་ཏང་གི་ཚོགས་ཆེན་བཅུ་དགུ་པའི་ཐོག་གཏན་འཁེལ་བྱས་པའི་དམིགས་ཚད་དང་ལས་འགན་ཐོག་གཅིག་ཏུ་སྒྲིལ་བ་བཅས་ཀྱི་སྒོ་ནས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བྱ་གཞག་གི་རྣམ་པ་གསར་པ་རྒྱུན་ཆད་མེད་པར་གཏོད་དགོས།
ཟླ་1ཚེས་5ཉིན་གྱི་སྔ་དྲོར། ཀྲུང་དབྱང་ཨུ་ཡོན་ལྷན་ཁང་གི་གསར་ཞུགས་ཨུ་ཡོན་དང་། རྗེས་སྣོན་ཨུ་ཡོན། ཞིང་ཆེན་དང་པུའུ་རིམ་པའི་འགོ་ཁྲིད་ལས་བྱེད་པ་གཙོ་བོ་བཅས་ཀྱིས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དང་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ལག་བསྟར་གྱི་བགྲོ་གླེང་འཛིན་གྲྭ་ཀྲུང་དབྱང་ཏང་གི་སློབ་གྲྭར་སློབ་འགོ་ཚུགས་པ་རེད། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་ཞི་ཅིན་ཕིང་གིས་འཛིན་གྲྭའི་སློབ་འགོ་ཚུགས་པའི་མཛད་སྒོའི་ཐོག་གསུང་བཤད་གལ་ཆེན་གནང་ནས་རང་རེའི་ཏང་ཆེན་པོ་འདི་ལྟ་བུ་འཛུགས་སྐྱོང་ཡག་པོ་དང་རང་རེའི་རྒྱལ་ཁབ་ཆེན་པོ་འདི་འདྲར་འགོ་ཁྲིད་ཡག་པོ་བྱེད་པར། ཀྲུང་དབྱང་ཨུ་ཡོན་ལྷན་ཁང་གི་ཁོངས་མི་དང་ཞིང་ཆེན་དང་པུའུ་རིམ་པའི་འགོ་ཁྲིད་ལས་བྱེད་པ་གཙོ་བོ་ནི་གལ་འགངས་ཤིན་ཏུ་ཆེ་བས་ངེས་པར་དུ་ཆབ་སྲིད་ཀྱི་ལངས་ཕྱོགས་མཐོ་རུ་གཏོང་བ་དང་། ལོ་རྒྱུས་ཀྱི་མིག་རྒྱང་འདིང་བ། རིགས་པའི་གཞུང་ལུགས་ཀྱི་བསམ་གཞིག་ཟབ་ཏུ་གཏོང་བ། སྤྱི་ཡོངས་ཀྱི་འདུ་ཤེས་ཟབ་ཏུ་གཏོང་བ། ཤེས་བྱའི་བྱང་ཚད་ཕུན་སུམ་ཚོགས་སུ་གཏོང་བ། གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་བཅས་བྱེད་པ་དང་། ལོ་རྒྱུས་དང་དོན་དངོས་ཕན་ཚུན་སྦྲེལ་མཐུད་དང་། རྒྱལ་སྤྱི་དང་རྒྱལ་ནང་ཕན་ཚུན་སྦྲེལ་བ། རིགས་པའི་གཞུང་ལུགས་དང་དོན་དངོས་ཕན་ཚུན་ཟུང་འབྲེལ་བཅས་ཀྱི་མཐོང་རྒྱ་ཡངས་པོ་ནས་རིགས་པའི་གཞུང་ལུགས་དང་ལག་ལེན་གྱི་གནད་དོན་གལ་ཆེན་ཁག་གཅིག་ལ་བསམ་གཞིག་དང་ཁོང་དུ་ཆུད་པར་བྱས་ཏེ་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་ལག་བསྟར་མཐའ་གཅིག་ཏུ་བྱེད་པ་དང་། ཏང་འཛུགས་སྐྱོང་གི་རླབས་ཆེན་འདུ་འགོད་གསར་པར་སྐུལ་མ་གཏོང་བ་ལག་བསྟར་མཐའ་གཅིག་ཏུ་བྱེད་པ། སེམས་ཁྲལ་གྱི་འདུ་ཤེས་ཟབ་ཏུ་གཏོང་བ་དང་ཉེན་ཁ་དང་འགྲན་སློང་ལ་དོགས་ཟོན་བྱེད་པ་ལག་བསྟར་མཐའ་གཅིག་ཏུ་བྱེད་པ། དུས་ཚོད་ཀྱིས་མི་མི་སྒུག་པ་དང་དུས་ཚོད་སྐར་ཆ་ཙམ་ཡང་བརྩོན་ལེན་བྱེད་པའི་སྙིང་སྟོབས་ཀྱིས་ལས་དོན་སྒྲུབ་པ། ཏང་ཡོངས་དང་རྒྱལ་ཡོངས་མི་རིགས་ཁག་གི་མི་དམངས་ཚོས་བསམ་བློ་ཏང་གི་ཚོགས་ཆེན་བཅུ་དགུ་པའི་དགོངས་དོན་ཐོག་གཅིག་གྱུར་བྱེད་པ། སྟོབས་ཤུགས་ཏང་གི་ཚོགས་ཆེན་བཅུ་དགུ་པའི་ཐོག་གཏན་འཁེལ་བྱས་པའི་དམིགས་ཚད་དང་ལས་འགན་ཐོག་གཅིག་ཏུ་སྒྲིལ་བ་བཅས་ཀྱི་སྒོ་ནས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བྱ་གཞག་གི་རྣམ་པ་གསར་པ་རྒྱུན་ཆད་མེད་པར་གཏོད་དགོས་པའི་ནན་བཤད་གནང་བ་རེད།
ཞི་ཅིན་ཕིང་གིས་གསུང་བཤད་གནང་རིང་། དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ནི་རང་རེའི་ཏང་གིས་མི་དམངས་ཀྱི་འགོ་ཁྲིད་དེ་རླབས་ཆེན་གྱི་སྤྱི་ཚོགས་གསར་བརྗེ་བྱས་པའི་འབྲས་བུ་ཞིག་ཡིན་ལ། རང་རེའི་ཏང་གིས་མི་དམངས་ཀྱི་འགོ་ཁྲིད་དེ་རླབས་ཆེན་གྱི་སྤྱི་ཚོགས་གསར་བརྗེ་རྒྱུན་མཐུད་བྱེད་པ་ཞིག་ཀྱང་ཡིན་པས། ངེས་པར་དུ་ལག་བསྟར་མཐའ་གཅིག་ཏུ་བྱེད་དགོས། ལོ་རྒྱུས་དང་དོན་དངོས་ཚང་མ་ལས་སྤྱི་ཚོགས་ཀྱི་གསར་བརྗེར་མཐའ་མའི་རྒྱལ་ཁ་ཐོབ་པ་བྱེད་པར། ལོ་རྒྱུས་ཀྱི་བརྒྱུད་རིམ་ངེས་ཅན་ཞིག་དགོས་པ་ང་ཚོར་བསྟན་ཡོད། སྐྱོད་མྱོང་བའི་ལམ་བུར་ཕྱིར་ལྟ་དང་། གཞན་གྱི་ལམ་བུ་དང་སྡུར་བ། མདུན་སྐྱོད་ཀྱི་ལམ་བུར་རྒྱང་ལྟ་བཅས་བྱས་ཚེ་གཞི་ནས་ང་ཚོ་གང་ནས་ཡོང་བ་དང་གང་དུ་འགྲོ་མཁན་ཡིན་པ་གསལ་པོར་རྟོགས་པ་མ་ཟད། གནད་དོན་མང་པོ་ཞིག་གཞི་ནས་གསལ་ཤེས་ཐུབ་པ་དང་སྟངས་འཛིན་ཡང་དག་ཐུབ་རྒྱུ་ཡིན་པའི་ནན་བཤད་གནང་བ་རེད།
ཞི་ཅིན་ཕིང་གིས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ནི་སྒྱུར་བཅོས་སྒོ་འབྱེད་བྱས་ནས་ལོ་40རིང་གི་རླབས་ཆེན་ལག་ལེན་ནས་བྱུང་བ་དང་། ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་དབུ་བརྙེས་ནས་ལོ་70ཙམ་རིང་གི་རྒྱུན་མཐུད་འཚོལ་ཞིབ་ནས་བྱུང་བ། རང་རེའི་ཏང་གིས་མི་དམངས་ཀྱི་འགོ་ཁྲིད་དེ་རླབས་ཆེན་གྱི་སྤྱི་ཚོགས་གསར་བརྗེ་ལོ་97བྱེད་རིང་གི་ལག་ལེན་ནས་བྱུང་བ། ཉེ་རབས་ཚུན་གྱི་ཀྲུང་ཧྭ་མི་རིགས་ཉམས་རྒུད་ནས་དར་རྒྱས་ཡོང་རིང་གི་ལོ་ངོ་170ལྷག་ཙམ་གྱི་ལོ་རྒྱུས་འཕེལ་རིམ་ནས་བྱུང་བ། ཀྲུང་ཧྭའི་ཤེས་དཔལ་ལོ་ངོ་5000ལྷག་ཙམ་རིང་གི་རྒྱུན་འཛིན་འཕེལ་རྒྱས་ནས་བྱུང་བ། ཏང་དང་མི་དམངས་ཀྱིས་དཀའ་སྡུག་ཚད་མེད་མྱངས་པ་དང་བློས་གཏོང་སྣ་ཚོགས་བྱས་པ་ལས་བྱུང་བའི་གྲུབ་འབྲས་རྩ་ཆེན་ཞིག་ཡིན་པ་ལས། གློ་བུར་དུ་གནམ་ནས་ཟགས་པ་ཞིག་མིན་སྟབས། གྲུབ་འབྲས་འདི་ལྟ་བུ་ཐོབ་པ་ནི་ལས་སླ་པོ་ཞིག་མིན་ཞེས་ནན་བཤད་གནང་བ་རེད།
ཞི་ཅིན་ཕིང་གིས་ཚན་རིག་སྤྱི་ཚོགས་རིང་ལུགས་ཀྲུང་གོར་གྲུབ་འབྲས་ཐོབ་པ་ནི་མར་ཁེ་སི་རིང་ལུགས་དང་ཚན་རིག་དང་མཐུན་པའི་སྤྱི་ཚོགས་རིང་ལུགས་ཀྱི་དོན་སྙིང་དང་། འཛམ་གླིང་གི་སྤྱི་ཚོགས་རིང་ལུགས་ཀྱི་དོན་སྙིང་ཐད་ལ་གལ་འགངས་ཧ་ཅང་ཆེན་པོ་ཡོད། ཏང་གི་ཚོགས་ཆེན་བཅུ་དགུ་པའི་ཐོག་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པའི་ཆབ་སྲིད་ཀྱི་ཆོད་འདོམས་གལ་ཆེན་གནང་བ་དེ་ལས་དུས་རབས་གསར་པ་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དུས་རབས་གསར་པ་ཡིན་པ་ལས་གཞན་གང་གི་དུས་རབས་གསར་པ་མིན་པ་ང་ཚོས་ངེས་པར་དུ་ངོས་འཛིན་ཐུབ་པར་བྱེད་དགོས། ཏང་གིས་ལོ་རྒྱུས་ཀྱི་གནས་བབ་གསར་པ་ནས་དུས་རབས་གསར་པའི་ཏང་གི་ལོ་རྒྱུས་འགན་འཁྲི་མངོན་འགྱུར་བྱེད་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རླབས་ཆེན་དར་ཆ་མཐོན་པོར་སྒྲེང་དགོས་པ་ནི་རྩ་བ་ཡིན་ཞེས་གསུངས།
ཞི་ཅིན་ཕིང་གིས་ཐོག་མའི་བསམ་འདུན་མ་བརྗེད་པ་དང་འགན་འཁྲི་བློ་ལ་བརྟན་པོར་ངེས་པ་ནི་ང་ཚོས་གསར་བརྗེའི་སྙིང་སྟོབས་མི་འདོར་བར་རང་ཉིད་གུང་ཁྲན་ཏང་མི་ཞིག་དང་གསར་བརྗེ་བ་ཞིག་ཡིན་པ་མི་བརྗེད་པའི་ཆེད་དུ་རེད། ཁ་སང་ལེགས་གྲུབ་བྱུང་བའི་གྲུབ་འབྲས་ཀྱིས་ཕྱིས་འབྱུང་ཡང་གྲུབ་འབྲས་དེ་ལྟར་ལྡན་པ་མཚོན་མི་ཐུབ་ལ། འདས་པའི་འོད་སྟོང་འབར་བའི་གྲུབ་འབྲས་ཀྱིས་འབྱུང་འགྱུར་ཡང་དེ་ལྟར་འོད་སྟོང་ལྡན་པ་སྟོན་མི་ཐུབ་པའི་ནན་གསུངས་གནང་བ་རེད།
ཞི་ཅིན་ཕིང་གིས་དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རླབས་ཆེན་གྱི་སྤྱི་ཚོགས་གསར་བརྗེ་འདི་མུ་མཐུད་ཡག་པོ་བྱ་རྒྱུ་མཐའ་འཁྱོངས་དང་འཕེལ་རྒྱས་གཏོང་བར་རང་རེའི་ཏང་གིས་ངེས་པར་དུ་བློ་ཁོག་ཆེན་པོས་རང་ངོས་གསར་བརྗེ་བྱེད་ཕོད་པ་བྱས་ནས་ཏང་འཛུགས་སྐྱོང་བྱེད་པ་སྔར་བས་བརྟན་ཞིང་ནུས་ལྡན་ཞིག་ཡོང་བར་བྱེད་དགོས། རང་ངོས་གསར་བརྗེ་བྱེད་ཕོད་པ་དང་ཏང་ནན་པོས་དོ་དམ་དང་སྐྱོང་བ་ནི་རང་རེའི་ཏང་གི་གཤིས་རྒྱུད་མངོན་པར་གསལ་བ་ཞིག་ཡིན་པས་ཕྱོགས་ཡོངས་ནས་ཏང་ནན་པོས་སྐྱོང་བ་ནམ་ཡང་ཚར་དུས་མེད་ཅེས་གསུངས།
ཞི་ཅིན་ཕིང་གིས། ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པའི་དཀའ་ཚེགས་ལས་འགན་དང་ཀྲུང་ཧྭ་མི་རིགས་རླབས་ཆེན་བསྐྱར་དར་མངོན་འགྱུར་བྱེད་པའི་ལོ་རྒྱུས་ལས་འགན་གྱིས་རང་རེའི་ཏང་ལ་སྔར་འབྱུང་མྱོང་མེད་པའི་འགྲན་སློང་གསར་པ་དང་བླང་བྱ་གསར་པ་བཏོན་ཡོད་པས། ཏང་གི་སྔོན་ཐོན་རང་བཞིན་ལ་ཤུགས་རྐྱེན་ཐེབས་པ་དང་ཏང་གི་དྭངས་གཙང་རང་བཞིན་ཉམས་ཞན་དུ་གཏོང་བའི་རྒྱུ་རྐྱེན་སྣ་ཚོགས་ལ་ཉེན་ཁའི་རང་བཞིན་དང་གཏོར་བཤིག་རང་བཞིན་ཆེན་པོ་ལྡན་པ་ངེས་པར་དུ་མཐོང་དགོས། དེ་དུས་རབས་གསར་པའི་ཏང་འཛུགས་སྐྱོང་གི་རླབས་ཆེན་འདུ་འགོད་གསར་པ་སྟེ། རྨང་གཞི་བརྟན་གཏོང་དང་གསར་འབྱེད་གསར་གཏོད། གཙོ་གནད་འགག་རྩར་དམ་འཛིན་དང་སྤྱི་ཡོངས་ཀྱི་རྣམ་པ་ཆགས་པ། ལྷག་དོན་དུ་རང་ངོས་གསར་བརྗེ་མཐར་ཕྱིན་པ་བྱེད་པའི་སྙིང་སྟོབས་འདོན་རྒྱུར་རག་ལུས་ཡོད་ཅེས་ནན་གསུངས་གནང་བ་རེད།
ཞི་ཅིན་ཕིང་གིས། ལོ་རྒྱུས་མེ་ལོང་དུ་བཟུང་པས་དར་རྒུད་ཅི་བྱུང་ཤེས། བྱས་རྗེས་མིང་གྲགས་ཐོབ་སྐབས་བདེ་སྡོད་ཉེན་བསམ་དང་། ལས་གཏོད་ཐོག་མར་བྱེད་དུས་ཀྱི་ཧུར་བསྐྱེད་ཡར་བརྩོན་གྱི་བསམ་བློའི་འཁྱེར་ཕྱོགས་དེ་རིགས་རྒྱུན་འཁྱོངས་ཐུབ་པ་ལས་སླ་པོ་མིན་ལ། སྲིད་དབང་བཟུང་རྗེས་ཧུར་བསྲི་བག་ཡོད་དང་མགོ་མཇུག་གཏན་འཁྱོངས་ཐུབ་པ་ལས་སླ་པོ་མིན་པ། དུས་བདེའི་སྐབས་སུ་བཅོས་སྐྱོང་ནན་པོ་དང་རུལ་རྒོལ་བག་ཡོད་ཐུབ་པ་ལས་སླ་པོ་མིན་པ། རྩ་འགྱུར་གལ་ཆེན་གྱི་འགག་རྩའི་དུས་སུ་རླབས་རྒྱུན་དང་དམངས་སེམས་ལ་བསྟུན་ཐུབ་པ་ལས་སླ་པོ་མིན། ང་ཚོའི་ཏང་སྔ་ཕྱི་བར་གསུམ་དུ་དུས་རབས་ཀྱི་གདོང་ལེན་དང་མི་རིགས་ཀྱི་སྒལ་ཚིགས་ལྟ་བུར་འགྱུར་བར་བྱེད་པ་དང་སྔ་ཕྱི་བར་གསུམ་དུ་མར་ཁེ་སི་རིང་ལུགས་ཀྱི་སྲིད་སྐྱོང་ཏང་ཞིག་ཏུ་འགྱུར་བར་བྱེད་པར་རང་ངོས་ནས་ཉམས་སད་ཐེག་དགོས་ཞེས་གསུངས།
ཞི་ཅིན་ཕིང་གིས་རང་རེའི་ཏང་འཛུགས་སྐྱོང་ཡག་པོ་བྱེད་པར་ངེས་པར་དུ“འགག་རྩའི་ཉུས་ཤས”ལ་དམ་འཛིན་བྱེད་དགོས། ཀྲུང་དབྱང་ཨུ་ཡོན་ལྷན་ཁང་གི་ཁོངས་མི་དང་ཞིང་ཆེན་དང་པུའུ་རིམ་པའི་འགོ་ཁྲིད་ལས་བྱེད་པ་གཙོ་བོས་ངེས་པར་དུ་དད་སེམས་ཚད་ལོན་དང་། ཆབ་སྲིད་ཚད་ལོན། འགན་འཁྲི་ཚད་ལོན། འཇོན་ཐང་ཚད་ལོན། སྤྱོད་ཚུལ་ཚད་ལོན་བཅས་བྱེད་དགོས་པའི་ནན་བཤད་གནང་བ་རེད།
ཞི་ཅིན་ཕིང་གིས་འགོ་ཁྲིད་ལས་བྱེད་པས“ནན་གསུམ་དྲང་གསུམ”ལག་ལེན་ལས་ཀ་དང་འཚོ་བ་ཧྲིལ་པོར་ཁྱབ་པར་བྱས་ནས་གོམས་གཤིས་ལ་འཇགས་པ་དང་གོ་རྟོགས་ཀྱི་ཚད་ཅིག་ཏུ་སླེབས་པར་བྱེད་དགོས། ཀུན་སྤྱོད་བློ་སྦྱོང་ལ་ཤུགས་སྣོན་བརྒྱབ་ནས་སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་དར་སྤེལ་གཏོང་བར་སྣེ་ཁྲིད་དེ་ཡིན་མིན་བཟང་ངན་དབྱེ་འབྱེད་དང་སྐྱོན་བྲལ་གྱི་བསམ་བློའི་འཁྱེར་སོ་དོན་གཉེར་བྱས་ནས་སྤྱོད་གཙང་རང་འདོམས་ཀྱི་ཚད་གཞི་མཐོན་པོར་མིག་བལྟོས་རྒྱུན་མི་ཆད་པ་བྱས་ཏེ། སེམས་ལ་ཉེན་ཟོན་ཡོད་པ་དང་། སྤྱོད་ཚུལ་ལ་ཚོད་འཛིན་ཡོད་པ། མཐའ་ཚད་སྲུང་བ། གློག་ཆེན་ལ་མི་རེག་པ་བཅས་བྱེད་དགོས་ཞེས་གསུངས།
ཞི་ཅིན་ཕིང་གིས“མ་བྱུང་སྔོན་འགོག་བྱེད་པ་ནི། རྒྱབ་ཁབ་སྐྱོང་བའི་གནས་ལུགས་ཡིན”ཞེས་པ་ལྟར་ད་ཆ་རང་རྒྱལ་སྒྲུབ་རིན་ཆེན་པོ་ལྡན་པའི་ལོ་རྒྱུས་ཀྱི་གོ་སྐབས་སུ་གནས་ཡོད་པས་འཕེལ་རྒྱས་ཀྱི་རྣམ་པ་སྤྱིའི་ཆ་ནས་ཡག་པོ་ཡོད། འོན་ཀྱང་མདུན་སྐྱོད་ཀྱི་ལམ་བུ་རྟག་ཏུ་ཕན་ཐོགས་མེད་པ་ཞིག་མིན་ལ། གྲུབ་འབྲས་ཇི་ཙམ་ཐོབ་པ་དེ་ཙམ་གྱིས་འཁྱགས་པ་སྲབ་མོའི་སྟེང་དུ་སྐྱོད་པ་བཞིན་གཟབ་ནན་དགོས་ལ། བདེ་སྡོད་ཉེན་བསམ་གྱི་སེམས་ཁྲལ་ཡང་དགོས་པས་འཐབ་ཇུས་རང་བཞིན་དང་མགོ་མཇུག་ལྡོག་པའི་ནོར་འཁྲུལ་གཏན་ནས་མི་ཐོན་པ་བྱེད་དགོས་པའི་ནན་བཤད་གནང་བ་རེད།


text:
ལོ་རྒྱུས་ཀྱི་དུས་སྐབས་གལ་ཆེན་འཆར་རིམ་བཞིན་རང་རེའི་ཏང་གིས་ཁྱོན་ཡོངས་རང་བཞིན་དང་། འཐབ་ཇུས་རང་བཞིན། སྔོན་མཐོང་རང་བཞིན་བཅས་ལྡན་པའི་དགོངས་པའི་རྩ་འཛིན་བཏོན་ནས་ཏང་དང་རྒྱལ་ཁབ་ཀྱི་བྱ་གཞག་ལ་སྐུལ་འདེད་གཏོང་རྒྱུར་རྣམ་པ་གསར་པ་གཏོད་པ་དང་གནས་ཚད་གསར་པ་གཏོད་ཀྱི་ཡོད།
ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་གྲོལ་ཡོད། འདི་ནི་རང་རེའི་ཏང་གིས་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པ་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པའི་འགག་རྩའི་དུས་སུ་འཚོགས་པའི་ཧ་ཅང་གལ་འགངས་ཆེ་བའི་ཚོགས་ཆེན་ཞིག་ཡིན། ཚོགས་ཆེན་འདིའི་ཐོག་ཆབ་སྲིད་དང་། རིགས་པའི་གཞུང་ལུགས། ལག་ལེན་བཅས་ཀྱི་ཐད་རང་རེའི་ཏང་ལ་གྲུབ་འབྲས་གལ་ཆེན་རབ་དང་རིམ་པ་ཐོབ་པ་དང་། དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བའི་རིགས་པའི་གཞུང་ལུགས་དང་ལག་ལེན་གྱི་གནད་དོན་རབ་དང་རིམ་པའི་ཐད་སྲིད་དོན་གལ་ཆེན་པོའི་བྱེད་ཕྱོགས་རྒྱས་བཤད་བྱས་པ། ཏང་དང་རྒྱལ་ཁབ་ཀྱི་ཕྱོགས་ཁག་གི་ལས་དོན་ཁག་ལ་སྐུལ་འདེད་གཏོང་བའི་ཐད་འཐབ་ཇུས་ཀྱི་བཀོད་སྒྲིག་བྱས་ཡོད། འདི་ནི་རང་རེའི་ཏང་གིས་དུས་རབས་གསར་པར་རྒྱང་སྐྱོད་ཀྱི་ལམ་བུ་གསར་པ་གཏོད་པ་དང་ལེའུ་གསར་པ་རྩོམ་འགོ་ཚུགས་པའི་ཆབ་སྲིད་ཀྱི་བསྒྲགས་གཏམ་དང་བྱ་སྤྱོད་ཀྱི་རྩ་འཛིན་ཞིག་ཡིན། མིག་སྔ་དང་སླད་ཕྱིན་དུས་སྐབས་ཤིག་རིང་གི་ཏང་ཡོངས་དང་རྒྱལ་ཡོངས་ཀྱི་ཆབ་སྲིད་ཀྱི་ལས་འགན་ཨང་དང་པོ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་དང་། དྲིལ་བསྒྲགས། ལག་བསྟར་བཅས་བྱས་ཏེ་ཏང་གི་ཚོགས་ཆེན་བཅུ་དགུ་པའི་དགོངས་དོན་འདི་ཉིད་ཏང་དང་རྒྱལ་ཁབ་ཀྱི་བྱ་གཞག་འཕེལ་རྒྱས་ལ་སྐུལ་འདེད་གཏོང་བའི་ཤུགས་ཆེའི་བསམ་བློའི་མཚོན་ཆ་ཞིག་ཏུ་འགྱུར་བ་བྱེད་རྒྱུ་དེ་ཡིན། ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱས་ནས་དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བ་དང། ཏང་ཡོངས་དང་རྒྱལ་ཡོངས་སུ་སློབ་སྦྱོང་ཆེན་པོ་ཞིག་བྱེད་དགོས་པའི་བླང་བྱ་བཏོན་ཡོད།
སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ནན་བཤད་གནང་བ་བཞིན་སློབ་སྦྱོང་བྱས་ནས་གསལ་པོ་ཤེས་པའི་ཐད་ཤུགས་རྒྱག་དགོས་པ་དང་། མཐར་ཕྱིན་པ་ཤེས་པའི་ཐད་ཤུགས་རྒྱག་དགོས་པ། ཏན་ཏིག་དོན་འཁྱོལ་བྱེད་པའི་ཐད་ཤུགས་རྒྱག་དགོས། ཕྱོགས་ཡོངས་དང་བརྒྱུད་རིམ་ལྡན་པའི་རྨང་གཞིའི་ཐོག་གཙོ་གནད་མངོན་གསལ་དོད་པོ་དང་འགག་རྩར་དམ་འཛིན་གྱིས་གཞི་ཚུགས་ས་དེ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ནི་ཏང་གིས་ངེས་པར་དུ་ཡུན་རིང་མཐའ་འཁྱོངས་བྱེད་དགོས་པའི་མཛུབ་ཁྲིད་ཀྱི་དགོངས་པ་ཡིན་པའི་ཐོག་དམིགས་པ་དང་། ལོ་5ཡི་རིང་ཏང་དང་རྒྱལ་ཁབ་ཀྱི་བྱ་གཞག་ལ་ལོ་རྒྱུས་རང་བཞིན་གྱི་གྲུབ་འབྲས་ཐོབ་པ་དང་ལོ་རྒྱུས་རང་བཞིན་གྱི་འཕོ་འགྱུར་བྱུང་བའི་ཐོག་དམིགས་པ། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པ་དང་རང་རྒྱལ་སྤྱི་ཚོགས་ཀྱི་འགལ་ཟླ་གཙོ་བོ་མི་དམངས་ཀྱི་ཉིན་བཞིན་ཆེ་རུ་འགྲོ་བའི་མཛེས་སྡུག་ལྡན་པའི་འཚོ་བའི་དགོས་མཁོ་དང་དོ་མི་སྙོམས་པ་དང་འཐུས་སྒོ་མི་ཚང་བའི་འཕེལ་རྒྱས་དབར་གྱི་འགལ་བར་འགྱུར་བ་སོགས་ཀྱི་ཆོད་གཏམ་གལ་ཆེན་བཏོན་པའི་ཤུགས་རྐྱེན་ཟབ་མོའི་ཐོག་དམིགས་པ། ཏང་གི་ཚོགས་ཆེན་བཅུ་དགུ་པའི་ཐབས་ཇུས་བཀོད་སྒྲིག་གལ་ཆེན་ལག་བསྟར་དོན་འཁྱོལ་བྱེད་པའི་ཐོག་དམིགས་པ། སྤྱི་ཁྱབ་ཧྲུའུ་ཅི་ཞི་ཅིན་ཕིང་ནི་ཏང་ཡོངས་ཀྱིས་བརྩི་བཀུར་བྱེད་པ་དང་། མི་དམངས་ཀྱིས་གུས་བཀུར་བྱེད་པ། ངོ་གནོང་མི་དགོས་པའི་ཏང་གི་གཙོ་འཛིན་ཡིན་པ་བཅས་ཀྱི་ཐོག་དམིགས་དགོས། ཚོགས་ཆེན་བཅུ་དགུ་པའི་དགོངས་དོན་ཁེ་ལས་དང་། གྲོང་གསེབ། ལས་ཁུངས། སློབ་གྲྭ སྡེ་ཁུལ། དམག་སྒར། དྲ་ཚུགས་བཅས་སུ་སྒྲོག་འགྲེལ་བྱེད་རྒྱུར་སྐུལ་འདེད་བཏང་ནས་ལས་བྱེད་མང་ཚོགས་ཚོས་ངར་ཤུགས་གཅིག་སྒྲིམ་གྱིས་ཏང་གི་ཚོགས་ཆེན་བཅུ་དགུ་པའི་ཐོག་གཏན་འཁེལ་གནང་བའི་དམིགས་ཚད་ལས་འགན་སྒྲུབ་ཆེད་འབད་འཐབ་བྱེད་དགོས།
ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ནི་སྒྱུར་བཅོས་སྒོ་དབྱེ་བྱས་ཚུན་ཏང་གི་རིགས་པའི་གཞུང་ལུགས་དང་ལག་ལེན་ཡོངས་ཀྱི་བརྗོད་དོན་གཙོ་བོ་ཡིན་པ་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་ཡོད་ཅེས་པ་ནི་ཚོགས་ཆེན་བཅུ་དགུ་པའི་སྙན་སྒྲོན་གྱིས་རང་རེའི་ཏང་གི་ལོ་རྒྱུས་ཀྱི་ཁ་ཕྱོགས་ལ་ཆབ་སྲིད་ཀྱི་བརྡར་ཤ་གལ་ཆེན་བཅད་པ་ཞིག་ཡིན། ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ལག་བསྟར་བྱེད་པར་ངེས་པར་དུ་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ནན་བཤད་གནང་བའི“སློབ་སྦྱོང་དང་གོ་བ་གཏིང་ཟབ་ལེན་དགོས་པ་བཞི”ཞེས་པ་ཁོང་དུ་བརྟན་པོ་ཆུད་པ་བྱེད་པ་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པའི་ཆོད་གཏམ་གསར་པ་སློབ་སྦྱོང་དང་གོ་བ་གཏིང་ཟབ་བླངས་ཚེ་གཞི་ནས་རང་རྒྱལ་འཕེལ་རྒྱས་ཀྱི་ལོ་རྒྱུས་ཀྱི་ཁ་ཕྱོགས་གསར་པ་གསལ་ཤེས་ཐུབ་པ་དང་། དུས་རབས་གསར་པའི་ཀྲུང་གོ་གུང་ཁྲན་ཏང་མིའི་ལོ་རྒྱུས་ཀྱི་འགན་འཁྲི་ཁོང་དུ་ཆུད་ནས“གདེང་ཚོད་བཞི”ཟབ་ཏུ་གཏོང་ཐུབ། རང་རྒྱལ་སྤྱི་ཚོགས་ཀྱི་འགལ་བ་གཙོ་བོར་འགྱུར་ལྡོག་ཕྱིན་པའི་ཁྱད་ཆོས་གསར་པར་སློབ་སྦྱོང་དང་གོ་བ་གཏིང་ཟབ་བླངས་ཚེ་གཞི་ནས་ཁྱོན་ཡོངས་དང་འབྲེལ་བ་ཡོད་པའི་ལོ་རྒྱུས་རང་བཞིན་གྱི་འགྱུར་ལྡོག་གསལ་ཤེས་ཐུབ་སྟེ་དུས་རབས་གསར་པའི་བླང་བྱ་དང་མཐུན་ཐུབ། གོམ་སྟབས་གཉིས་ལ་ཕྱེ་ནས་བསྐྱོད་དེ་ཕྱོགས་ཡོངས་ནས་སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་བསྐྲུན་པའི་དམིགས་ཚད་གསར་པར་སློབ་སྦྱོང་དང་གོ་བ་གཏིང་ཟབ་བླངས་ཚེ་གཞི་ནས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་འཕེལ་རྒྱས་ཀྱི་འཐབ་ཇུས་བཀོད་སྒྲིག་ཁོང་དུ་ཆུད་ནས་རྒྱུན་མཐུད་འབད་འཐབ་བྱེད་པའི་སྙིང་སྟོབས་འཕེལ་ཐུབ། ཏང་འཛུགས་སྐྱོང་གི་བླང་བྱ་གསར་པར་སློབ་སྦྱོང་དང་གོ་བ་གཏིང་ཟབ་བླངས་ཚེ་གཞི་ནས་གཡོ་འགུལ་སྤུ་ཙམ་ཡང་མེད་པའི་ངང་ཏང་འཛུགས་སྐྱོང་དེ་བས་འགྱུར་མེད་སྟོབས་ལྡན་བསྐྲུན་ཐུབ་ནས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བའི་རང་རྟོགས་རང་བཞིན་དང་འགྱུར་མེད་རང་བཞིན་ཆེ་རུ་གཏོང་ཐུབ།
ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ནི་ཏང་གི་ཚོགས་ཆེན་བཅུ་དགུ་པའི་སྙན་སྒྲོན་གྱི་བླ་སྲོག་ལྟ་བུ་ཞིག་དང་། དུས་རབས་འབྱེད་པའི་རང་རེའི་ཏང་གི་རིགས་པའི་གཞུང་ལུགས་གསར་གཏོད་གལ་ཆེན་ཞིག མར་ཁེ་སི་རིང་ལུགས་ཀྲུང་གོ་ཅན་དུ་འགྱུར་བའི་གྲུབ་འབྲས་གསར་ཤོས་ཤིག་བཅས་ཡིན། ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ལག་བསྟར་བྱེད་པར་ངེས་པར་དུ་དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་གང་འདྲ་ཞིག་མཐའ་འཁྱོངས་དང་འཕེལ་རྒྱས་གཏོང་བ་དང་། ཇི་ལྟར་བྱས་ནས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བའི་མཐོ་ཚད་ཐོག་ནས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་འདི་ཉིད་ཏང་གིས་ངེས་པར་དུ་ཡུན་རིང་མཐའ་འཁྱོངས་བྱེད་དགོས་པའི་མཛུབ་ཁྲིད་དགོངས་པར་གཏན་འཁེལ་བྱེད་པའི་དོན་སྙིང་གལ་ཆེན་ལ་གོ་བ་གཏིང་ཟབ་ལེན་དགོས། རྒྱ་ཆེའི་ཏང་ཡོན་ལས་བྱེད་པས་སློབ་སྦྱོང་བྱེད་པའི་བརྒྱུད་རིམ་ནང“འདུ་ཤེས་བཞི”ཟབ་ཏུ་བཏང་ནས་ཏང་གི་གསར་གཏོད་རིགས་པའི་གཞུང་ལུགས་ལ་བརྟེན་ནས་བསམ་བློར་དྲག་ཆས་སྤྲོས་པ་དང་། ལག་ལེན་ལ་མཛུབ་ཁྲིད་བྱེད་པ། ལས་དོན་ལ་སྐུལ་འདེད་གཏོང་བ་བཅས་བྱས་ཏེ་སྔ་བར་ཕྱི་གསུམ་དུ་མི་དམངས་དང་བསམ་བློ་གཅིག་ཏུ་གཏོང་བ་དང་མཉམ་དུ་ལས་དོན་བསྒྲུབས་ཐོག་མཛེས་སྡུག་ལྡན་པའི་འཚོ་བར་བཅངས་པའི་མི་དམངས་ཀྱི་རེ་འདོད་མངོན་འགྱུར་བྱེད་ཆེད་འབད་འཐབ་བྱེད་དགོས།
“ཏང་ཡོངས་ཀྱིས་ཡིད་ཆེས་བརྟན་གཏོང་དང་འབད་འབུངས་ཡར་བརྩོན་བྱས་ནས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལ་གསོན་ཤུགས་དེ་བས་ཆེ་བ་མངོན་པར་བྱེད་དགོས”ཞེས་ཏང་གི་ཚོགས་ཆེན་བཅུ་དགུ་པའི་ཐོག་ཏང་ཡོངས་ལ་རླབས་ཆེའི་འབོད་སྐུལ་གནང་ཡོད། དུས་རབས་གསར་པར་རྣམ་པ་གསར་པ་ཡོད་དགོས་ལ། འགན་འཁྲི་འཁུར་སེམས་གསར་པ་དེ་བས་ཀྱང་ཡོད་དགོས། ང་ཚོས་བསམ་བློ་དང་བྱ་སྤྱོད་ཏང་གི་ཚོགས་ཆེན་བཅུ་དགུ་པའི་དགོངས་དོན་ཐོག་གཅིག་གྱུར་ཡོང་བ་བྱས་ནས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་མཐའ་འཁོར་དུ་སྔར་བས་མཐུན་སྒྲིལ་དམ་ཟབ་བྱས་ཏེ་བློ་བརྟན་འགྱུར་མེད་ངང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་བཏང་སྟེ་ཀྲུང་ཧྭ་མི་རིགས་འཕེལ་རྒྱས་ཀྱི་ལོ་རྒྱུས་ཐོག་གཟི་བརྗིད་ལྡན་པའི་བྱས་རྗེས་གསར་པ་འཇོག་པ་དང་། འཛམ་གླིང་གི་སྤྱི་ཚོགས་རིང་ལུགས་འཕེལ་རྒྱས་ལོ་རྒྱུས་ཐོག་འོད་སྟོང་གསར་པ་གཏོད་དགོས།
(ཤིན་ཧྭ་གསར་འགྱུར་ཁང་པེ་ཅིང་ནས་ཟླ་10ཚེས་28ཉིན་འབྱོར་བའི་གློག་འཕྲིན)


text:
ཉེ་བའི་ལོ་ཤས་རིང་། ནག་ཆུ་རྫོང་གིས་མི་རིགས་མཐུན་སྒྲིལ་ཡར་ཐོན་གཏོད་པའི་ལས་དོན་སྤེལ་སྐབས། སློབ་སྦྱོང་ལ་དམ་འཛིན་དང་། མཐུན་སྒྲིལ་དོན་གཉེར། དཔེ་མཚོན་གཏོད་པ། ཆ་སྒྲིག་པ། བརྟན་ལྷིང་བསམ་པ། འཕེལ་རྒྱས་ལ་སྐུལ་འདེད་བཅས་བརྗོད་དོན་གཙོ་བོར་བཟུང་ནས། ཏང་གི་མི་རིགས་སྲིད་ཇུས་ཁྱོན་ཡོངས་ནས་ལག་བསྟར་བྱས་པ་དང་། སྤྱི་དམངས་ཀྱི་ཀུན་སྤྱོད་འཛུགས་སྐྱོང་ཟླ་བའི་བྱེད་སྒོ་གོ་སྐབས་སུ་བརྩིས་ཏེ་རྒྱལ་གཅེས་རིང་ལུགས་ཀྱིས་སྲོག་ཤིང་དུ་བྱས་པའི་མི་རིགས་ཀྱི་སྙིང་སྟོབས་དར་སྤེལ་ཤུགས་ཆེན་བཏང་ནས། “མཐུན་སྒྲིལ་བརྟན་ལྷིང་ནི་བདེ་སྐྱིད་དང་། ཁ་ཕྲལ་ཟང་ཟིང་ནི་ཆག་སྒོ་ཡིན་པའི”འདུ་ཤེས་མི་སེམས་སུ་ཟུག་པར་བྱས་ཏེ། མི་རིགས་མཐུན་སྒྲིལ་ཡར་ཐོན་གྱི་བྱ་གཞག་སྔར་བས་སྲ་བརྟན་དུ་བཏང་བ་རེད།
ཤེས་རྟོགས་བྱུང་བར་གཞིགས་ན། ལོ་མང་རིང་དམ་འཛིན་ལྷོད་མེད་དང་མཉམ་དུ་འབད་འཐབ་བྱས་པ་བརྒྱུད་ནག་ཆུ་རྫོང་གི་མི་རིགས་མཐུན་སྒྲིལ་ཡར་ཐོན་གཏོད་པའི་བྱེད་སྒོར་ཕན་འབྲས་མངོན་གསལ་དོད་པོ་ཐོན་ཡོད་པ་རེད། ཉེ་བའི་ལོ་ཤས་རིང་། ནག་ཆུ་རྫོང་ནག་ཆུ་གྲོང་རྡལ་དར་ཆ་ལྷ་མོ་གྲོང་ལྷན་དང་། ནག་ཆུ་རྫོང་ཨུད་དྲིལ་བསྒྲགས་པུའུ། ཀྲེ་ཅང་ཞིང་ཆེན་གྱི་ཁག་བདུན་པའི་བོད་སྐྱོར་ལས་བྱེད་པ་ཧུའོ་ཀྲུང་ཧྭ་སོགས་མཉམ་སྡེབ་དང་མི་སྒེར་ལ་སྔ་རྗེས་སུ་རྒྱལ་ཁབ་དང་། རང་སྐྱོང་ལྗོངས། ས་ཁུལ་བཅས་རིམ་པའི་མི་རིགས་མཐུན་སྒྲིལ་ཡར་ཐོན་གཏོད་པའི་སྔོན་ཐོན་མཉམ་སྡེབ་དང་མི་སྒེར་གྱི་གཟི་བརྗིད་མཚན་སྙན་ཐོབ་པ་རེད།
“མཉམ་དུ་མཐུན་སྒྲིལ་འབད་འཐབ་དང་མཉམ་དུ་དར་རྒྱས་གོང་འཕེལ་གཏོང”ཞེས་པའི་དྲིལ་བསྒྲགས་བྱེད་སྒོ་ཤུགས་ཆེན་སྤེལ་བས། མི་ཚང་མས་མི་རིགས་མཐུན་སྒྲིལ་ལ་མཐོང་ཆེན་བྱས་ནས་མི་རིགས་མཐུན་སྒྲིལ་གྱི་དཔེ་བཟང་བརྩོན་ལེན་བྱེད་པའི་རྣམ་པ་ཡག་པོ་ཆགས་ཡོད་པ་རེད། ནག་པང་ཚགས་པར་དང་སྦྱར་ཡིག་སོགས་བརྒྱུད་མང་ཚོགས་ལ་ཉེ་བཅར་དང་། གཞི་རིམ་ལ་ཉེ་བཅར། འཚོ་བར་ཉེ་བཅར་བཅས་ཀྱི་རྩ་དོན་མཐའ་འཁྱོངས་བྱས་ནས་མི་རིགས་མཐུན་སྒྲིལ་ཟླ་བའི་དྲིལ་བསྒྲགས་བྱེད་སྒོ་སྤེལ་ཏེ། ཏང་གི་མི་རིགས་ལས་དོན་གྱི་བྱེད་ཕྱོགས་དང་སྲིད་ཇུས་དྲིལ་བསྒྲགས་ཤུགས་ཆེན་དང་། མི་རིགས་ཀྱི་བཅའ་ཁྲིམས་དང་ཁྲིམས་སྲོལ་གྱི་གཞི་རྩའི་ཤེས་བྱ་ཁྱབ་གདལ་བཏང་ནས། དྲིལ་བསྒྲགས་སློབ་སྦྱོང་གཏིང་ཟབ་བྱེད་པའི་རྒྱ་ཆེའི་ལས་བྱེད་མང་ཚོགས་ཀྱི་སྤྲོ་སེམས་འཕེལ་བར་བྱས་པ་དང་། གནམ་ལོ་གསར་ཚེས་དང་། དཔྱིད་གསར་དུས་ཆེན། བོད་ཀྱི་ལོ་གསར། གསུམ་བརྒྱད་བུད་མེད་དུས་ཆེན་སོགས་དུས་ཆེན་གལ་ཆེན་དང་ཟུང་འབྲེལ་གྱིས་མི་རིགས་ཁག་གི་རིག་རྩལ་ལེ་ཚན་མཉམ་འཁྲབ་དང་། ཤེས་བྱའི་འགྲན་བསྡུར། ནད་གཞི་ལྕི་པོ་ཕོག་པའི་གྲངས་ཉུང་མི་རིགས་ཀྱི་མང་ཚོགས་དབུལ་པོར་ཞལ་འདེབས་འབུལ་བའི་གཅེས་སེམས་བྱེད་སྒོ་སོགས་སྤེལ་ནས། མི་རིགས་མཐུན་སྒྲིལ་སྐོར་གྱི་ཤེས་བྱ་དང་མི་རིགས་ས་ཁོངས་རང་སྐྱོང་སྲིད་ཇུས་ཕུན་སུམ་ཚོགས་པའི་བྱེད་སྒོར་མཉམ་འདྲེས་ཡོང་བ་བྱས་པས་རྫོང་དེའི་མི་རིགས་ཁག་གི་མང་ཚོགས་དབར་གྱི་མཛའ་བརྩེ་སྔར་བས་ཟབ་ཏུ་ཕྱིན་ཡོད་པ་རེད།
སློབ་གསོ་དང་གསོ་སྐྱོང་ལ་ཤུགས་སྣོན་བརྒྱབ་ནས་རྩ་འཛུགས་ཀྱི་ལྟ་སྐུལ་དང་། མང་ཚོགས་ཀྱི་ལྟ་སྐུལ། གླེང་ཕྱོགས་ཀྱི་ལྟ་སྐུལ། ལམ་ལུགས་ཀྱི་ལྟ་སྐུལ། དཔལ་འབྱོར་འགན་འཁྲི་རྩིས་བཤེར་སོགས་ལྟ་སྐུལ་བྱེད་ཐབས་མང་པོ་སྤྱད་དེ་ལས་བྱེད་པར་ཁྱོན་ཡོངས་དང་དངོས་ཡོད་དང་མཐུན་པའི་དཔྱད་ཞིབ་དང་གདེང་འཇོག་བྱས་པས། ཁྱོན་ཡོངས་དང་ལངས་གཟུགས་རྣམ་པའི་ལྟ་སྐུལ་སྔོན་འགོག་ཚོད་འཛིན་མ་ལག་ཅིག་ཆགས་ནས། གྲངས་ཉུང་མི་རིགས་ཀྱི་ལས་བྱེད་པ་སྐྱོན་བྲལ་ངང་འཚར་ལོངས་ཡོང་བར་འགན་ལེན་ནུས་ལྡན་བྱས་པ་རེད། གྲངས་ཉུང་མི་རིགས་ཀྱི་ལས་བྱེད་པ་གཙོ་གནད་ལས་གནས་དང་ཡིག་བསྐུར་ངོ་བཅར་དང་བརྟན་ལྷིང་སྲུང་སྐྱོང་གི་འཐབ་ས་དང་པོར་ལག་ལེན་དང་སྦྱོང་བརྡར་ལ་མངགས་པ་བརྒྱུད་གྲངས་ཉུང་མི་རིགས་ཀྱི་ལས་བྱེད་པའི་ཕྱོགས་བསྡུས་བྱང་ཚད་མཐོ་རུ་བཏང་ནས་ལག་ལེན་ཁྲོད་སྐྱོན་བྲལ་ངང་མགྱོགས་མྱུར་འཚར་ལོངས་ཡོང་བར་སྐུལ་འདེད་བཏང་ཡོད་པ་རེད།


text:
༄༅།།བོད་ལྗོངས་འཐུས་མི་ཚོགས་པས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ལས་དོན་སྙན་
སྒྲོན་ལ་གྲོས་ཞིབ་གནང་བ།
གསར་འགྱུར་སྤེལ་དུས། (2017ལོའི་ཟླ་ 03ཚེས་11ཉིན། 12:33) (རྩོམ་སྒྲིག་འགན་འཁུར་པ། མཁའ་འགྲོ།)
མི་དམངས་དྲ་བའི་འཕྲིན། ཟླ་3ཚེས་9ཉིན། རྒྱལ་ཡོངས་མི་དམངས་འཐུས་ཚོགས་སྐབས་བཅུ་གཉིས་པའི་ཚོགས་འདུ་ཐེངས་ལྔ་པའི་བོད་ཀྱི་འཐུས་མི་ཚོགས་པས་ཚང་འཛོམས་གྲོས་ཚོགས་འཚོགས་ནས་ཨུ་ཡོན་ཀྲང་ཀྲང་ཏེ་ཅང་གིས་གནང་བའི་རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ཡོན་ལྷན་ཁང་གི་ལས་དོན་སྙན་སྒྲོན་ལ་གྲོས་ཞིབ་གནང་བ་རེད།
རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཨུ་ཡོན་ཀྲང་གཞོན་པ་བྱམས་པ་ཕུན་ཚོགས་དང་། རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་དང་། རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཨུ་ཡོན། མི་རིགས་དོན་བྱེད་ཨུ་ལྷན་གྱི་ཀྲུའུ་རེན་གཞོན་པ་བཅས་ཡིན་པའི་པད་མ་འཕྲིན་ལས། རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་རང་སྐྱོང་ལྗོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཀྲུའུ་རེན་བློ་བཟང་རྒྱལ་མཚན་བཅས་ཚོགས་འདུར་ཕེབས་པ་དང་། རང་སྐྱོང་ལྗོངས་ཀྱི་ཀྲུའུ་ཞི་ཆེ་དགྲ་ལྷ་ཚོགས་འདུར་ཟུར་ཞུགས་གནང་ཡོད་པ་རེད།
བྱམས་པ་ཕུན་ཚོགས་དང་། པད་མ་འཕྲིན་ལས། བློ་བཟང་རྒྱལ་མཚན། ཀྲང་ཕེ་ཀྲུང་། ཏིང་ཀྲུང་ལི། དབང་འདུས། བློ་བཟང་བསྟན་པ། འཇམ་དབྱངས་ཉི་མ། ཕུན་ཚོགས། སྐལ་བཟང་སྒྲོལ་དཀར། འ་བུའུ་སོགས་འཐུས་མི་དང་། ཚོགས་འདུར་ཟུར་ཞུགས་གནང་མཁན་དང་ཟུར་ཉན་གནང་མཁན་གྱིས་བརྗོད་དོན་གཙོ་བོར་དམ་པོར་དམིགས་ནས་གཏམ་བཤད་སྤེལ་ཞིང་། ཚང་མས་ཨུ་ཡོན་ཀྲང་ཀྲང་ཏེ་ཅང་གིས་གནང་བའི་རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ལས་དོན་སྙན་སྒྲོན་གྱི་བརྗོད་དོན་གཙོ་བོ་ཁ་གསལ་བ་དང་། གཙོ་གནད་མངོན་གསལ་དོད་པ། ཚིག་དོན་ཁུ་བསྡུས་པ། གྲུབ་ཆ་ལུགས་མཐུན་བཅས་ཡོད་པ་དང་སྙན་སྒྲོན་གྱི་འགོ་ནས་མཇུག་བར་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་རྒྱལ་སྲིད་སྐྱོང་ལུགས་སྐོར་གྱི་འདུ་ཤེས་གསར་པ་དང་། དགོངས་པ་གསར་པ། འཐབ་ཇུས་གསར་པ་བཅས་ལག་བསྟར་བྱེད་ལུགས་མཚོན་ནས“ཕྱོགས་ལྔ་གཞི་གཅིག”གི་སྤྱིའི་བཀོད་སྒྲིག་ལ་སྤྱི་འདོམས་སྐུལ་འདེད་དང“ཕྱོགས་ཡོངས་བཞིའི”འཐབ་ཇུས་བཀོད་སྒྲིག་ལ་མཐུན་སྦྱོར་སྐུལ་འདེད་གཏོང་རྒྱུར་དམ་པོར་དམིགས་ཏེ་ཏང་དང་རྒྱལ་ཁབ་ཀྱི་ལས་ཀའི་ཁྱོན་ཡོངས་ཀྱི་མཐོ་ཚད་ཐོག་ནས་མི་དམངས་འཐུས་ཚོགས་ཀྱི་ལས་དོན་ལ་ཚད་མཐོའི་ཞིབ་ལྟ་དང་ཇུས་འགོད་བྱས་ཡོད་པ་དང་། ཕྱོགས་བདུན་གྱི་ཐད་ནས་ལོ་གཅིག་རིང་གི་རྒྱུན་ལས་ཨུ་ལྷན་གྱི་ལས་དོན་གྱི་གཙོ་གནད་དང་། ཁྱད་ཆོས། བཀྲག་མདངས་འཚེར་ས་བཅས་ལ་དངོས་ཐོག་བདེན་འཚོལ་གྱི་སྒོ་ནས་ཕྱོགས་སྡོམ་བྱས་པ་དང་ལོ་གསར་པའི་རྒྱུན་ལས་ཨུ་ལྷན་གྱི་ལས་དོན་གྱི་སྤྱིའི་བླང་བྱ་དང་། ལས་ཀའི་བསམ་ཕྱོགས། ལས་འགན་གཙོ་བོ་བཅས་ཁ་གསལ་བཏོན་ཡོད་པས་དེ་ཐོག་ནས་ཏང་གི་འགོ་ཁྲིད་དང་། མི་དམངས་རང་ཐག་རང་གཅོད།
ཁྲིམས་བཞིན་རྒྱལ་སྐྱོང་བཅས་གཅིག་གྱུར་དམ་ཟབ་ཐུབ་ལུགས་གང་ལེགས་མཚོན་པ་དང་དེ་ནི་མི་སེམས་ལ་སྐུལ་མ་ཐེབས་པ་དང་མི་རྣམས་ཞུམ་པ་མེད་པར་མདུན་དུ་བསྐྱོད་རྒྱུར་སྐུལ་ལྕག་བྱེད་པའི་སྙན་སྒྲོན་ཡག་པོ་ཞིག་ཡིན་པས་ང་ཚོས་རྦད་དེ་མོས་མཐུན་ཞུ་རྒྱུ་ཡིན་ཞེས་གསུངས།
ཚང་མས་འདས་ཟིན་པའི་ལོ་གཅིག་ནང་རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱིས་ཀྲུང་དབྱང་གི་འཐབ་ཇུས་བཀོད་སྒྲིག་ལག་བསྟར་དོན་འཁྱོལ་མཐའ་གཅིག་ཏུ་བྱས་ནས་རྩ་ཁྲིམས་དང་བཅའ་ཁྲིམས་ཀྱིས་དཀྲིས་པའི་འགན་དབང་ནན་ཏན་སྤྱད་དེ་ལས་དོན་ཁག་ལ་རྒྱུན་ཆད་མེད་པར་འཕེལ་རྒྱས་གསར་པ་དང་ཕན་འབྲས་གསར་པ་ཐོབ་རྒྱུར་སྐུལ་འདེད་གཏོང་བ་དང་། ཏང་ཀྲུང་དབྱང་གི་གཅིག་སྡུད་གཅིག་གྱུར་གྱི་འགོ་ཁྲིད་ལ་རྒྱུན་ཆད་མེད་པར་ཤུགས་སྣོན་རྒྱག་པ། ཁྲིམས་འཛུགས་ལས་དོན་ལ་མུ་མཐུད་གྲངས་འབོར་མང་བ་དང་། དོན་སྙིང་ཆེ་བ། མྱུར་ཚད་མགྱོགས་པ་བཅས་ཀྱི་ཁྱད་ཆོས་ལྡན་པར་བྱེད་པ། ཁྲིམས་བཞིན་ལྟ་སྐུལ་ནུས་ལྡན་བྱེད་པ་བཅས་ཀྱིས་ཏང་དང་མི་དམངས་ལ་ལྗིད་ཏིག་ཏིག་གི་གྲུབ་འབྲས་ཐོ་དེབ་ཅིག་ཕུལ་ཡོད། ཆེས་མཐོའི་རྒྱལ་ཁབ་ཀྱི་དབང་ཆའི་ལས་ཁུངས་ཤིག་ཡིན་པའི་རྒྱལ་ཡོངས་མི་དམངས་འཐུས་ཚོགས་དང་དེའི་རྒྱུན་ལས་ཨུ་ལྷན་གྱིས་ནུས་པ་འདོན་སྤེལ་བྱེད་ཤུགས་ཆེ་རུ་ཕྱིན་པ་དང་། ཤུགས་རྐྱེན་ཐེབས་ཤུགས་རྒྱ་ཆེར་ཕྱིན་པ། ཕྱོགས་ཡོངས་ནས་ཁྲིམས་བཞིན་རྒྱལ་ཁབ་སྐྱོང་བར་སྐུལ་འདེད་གཏིང་ཟབ་ཐུབ་པ། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དམངས་གཙོའི་སྲིད་དབང་འཛུགས་སྐྱོང་འཕེལ་རྒྱས་མྱུར་པོ་འགྲོ་བཞིན་ཡོད་པ་བཅས་ང་ཚོར་མྱོང་ཚོར་ཟབ་མོ་བྱུང་ཞེས་གསུངས།
ཚང་མས་མི་དམངས་འཐུས་མི་ཚོགས་ཆེན་གྱི་ལམ་ལུགས་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལམ་ལུགས་ཀྱི་གྲུབ་ཆ་གལ་ཆེན་ཞིག་རེད་ལ་ཀྲུང་གོའི་རྒྱལ་ཁབ་ཀྱི་བཅོས་སྐྱོང་མ་ལག་དང་བཅོས་སྐྱོང་ནུས་པར་འདེགས་སྐྱོར་བྱེད་པའི་རྩ་བའི་ཆབ་སྲིད་ཀྱི་ལམ་ལུགས་ཤིག་ཀྱང་རེད། དུས་བབ་གསར་པ་དང་ལས་འགན་གསར་པས་མི་དམངས་འཐུས་ཚོགས་ཀྱི་ལས་དོན་ལ་བླང་བྱ་གསར་པ་དེ་བས་མཐོ་བ་བཏོན་ཡོད་པ་དང་། སྤྱི་ཚོགས་ལས་རིགས་ཁག་གིས་མི་དམངས་འཐུས་ཚོགས་ཀྱི་འཐུས་མི་དང་ལྷག་དོན་དུ་རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མིར་རེ་སྒུག་བྱེད་ཚད་ཇེ་ཆེར་འགྲོ་གི་ཡོད། སླད་ཕྱིན་ང་ཚོས་ཏང་གི་ཚོགས་ཆེན་བཅོ་བརྒྱད་པ་དང་། སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་། བཞི་པ། ལྔ་པ། དྲུག་པ་བཅས་ཀྱི་དགོངས་དོན་ལག་བསྟར་དོན་འཁྱོལ་ནན་ཏན་བྱེད་པ་དང་། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་རྒྱལ་སྲིད་སྐྱོང་ལུགས་སྐོར་གྱི་འདུ་ཤེས་གསར་པ་དང་། དགོངས་པ་གསར་པ། འཐབ་ཇུས་གསར་པ་བཅས་དང་ལྷག་དོན་དུ་མི་དམངས་འཐུས་ཚོགས་ཀྱི་ལས་དོན་སྐོར་གྱི་མཛུབ་སྟོན་གལ་ཆེན་གྱི་དགོངས་དོན་ལག་བསྟར་དོན་འཁྱོལ་བྱས་ཏེ་ཏང་ཀྲུང་དབྱང་གི་གཅིག་སྡུད་གཅིག་གྱུར་གྱི་འགོ་ཁྲིད་རང་རྟོགས་ངང་མཐའ་འཁྱོངས་དང་། ཡང་དག་པའི་ཆབ་སྲིད་ཀྱི་ཁ་ཕྱོགས་མཐའ་འཁྱོངས། ཁྲིམས་འཛུགས་དང་སྣེ་ཁྲིད་ཀྱི་ནུས་པ་དང་སྐུལ་འདེད་ཀྱི་ནུས་པ་འདོན་སྤེལ་གང་ལེགས། ཁྲིམས་འཛུགས་ལས་དོན་ཁྲོད་ཀྱི་མི་དམངས་འཐུས་ཚོགས་ཀྱི་གཙོ་ཁྲིད་ནུས་པ་འདོན་སྤེལ། ལྟ་སྐུལ་ཡང་དག་དང་ལྟ་སྐུལ་ནུས་ལྡན། རྩ་ཁྲིམས་དང་བཅའ་ཁྲིམས་ཀྱི་དབང་གྲགས་སྲུང་སྐྱོང་། འཐུས་མིས་ཁྲིམས་བཞིན་འགན་འཁྲི་བསྒྲུབ་རྒྱུར་རྒྱབ་སྐྱོར་དང་འགན་ལེན། རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མིའི་སྐབས་བརྗེ་འདེམས་བསྐོའི་ལས་དོན་ནུས་ལྡན་ངང་ལེགས་པར་སྒྲུབ་པ། མི་དམངས་འཐུས་མི་ཚོགས་ཆེན་གྱི་ལམ་ལུགས་དང་མི་དམངས་འཐུས་ཚོགས་ཀྱི་ལས་དོན་དུས་བསྟུན་འཕེལ་རྒྱས་ལ་རྒྱུན་ཆད་མེད་པར་སྐུལ་འདེད་གཏོང་བ་བཅས་བྱས་ནས་ཕུལ་བྱུང་གི་གྲུབ་འབྲས་ལ་བརྟེན་ནས་ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་འཚོག་རྒྱུར་བསུ་བ་ཞུ་རྒྱུ་ཡིན་ཞེས་གསུངས།


text:
བྱིས་པ་ལོ་ ༡༠ ནས་ ༡༩ བར་ལུས་སེམས་གཉིས་ལ་འགྱུར་བ་ཆེན་པོ་ཐེབས་ཀྱི་ཡོད་པས་སྐབས་དེར་དགེ་རྒན་དང་ཕ་མ་སོགས་ཚང་མས་དོ་སྣང་སྤྲད་དེ་ལམ་སྟོན་ཡག་པོ་ཞིག་གནང་ཐུབ་ན་མི་ཚེའི་མདུན་ལམ་ལ་ཕན་རླབས་ཆེན་པོ་ཡོད་སྐོར་བརྗོད་སོང་།
དེ་རིང་ཕྱི་ཚེས་ ༢༤ ནས་༢༧ བར་རྒྱ་གར་ལྷོ་ཕྱོགས་གཞིས་ཆགས་སྦེལ་ཀོབ་སེར་བྱེས་མགྲོན་ཁང་ཡིད་དགའ་ཆོས་གླིང་དུ། བོད་མིའི་སྒྲིག་འཛུགས་འཕྲོད་བསྟེན་ལས་ཁུངས་ཀྱི་གོ་སྒྲིག་འོག དབུས་བོད་སློབ་འཛིན་ཚོགས་དང་སམ་བྷོ་ཊའི་འཛིན་རིམ་ལྔ་པ་ཡན་གྱི་དགེ་ལས་རྣམས་ལ་ལང་ཚོ་དར་བབ་ཀྱི་འཕྲོད་བསྟེན་དང་འབྲེལ་བའི་ཟབ་སྦྱོང་ཞིག་མགོ་འཛུགས་གནང་ཡོད་པ་དང་། མཛད་སྒོའི་ཐོག་སྐུ་མགྲོན་གཙོ་བོ་བོད་མི་མང་སྤྱི་འཐུས་བསམ་གཏན་ཆོས་སྒྲོན་ལགས་དང་། ལྡི་ལིར་ཡོད་པའི་རྒྱ་གར་ན་གཞོན་ལམ་སྟོན་ཚོགས་པ་(Time Expression India)ཡི་ལམ་སྟོན་པ་ལྕམ་ཨུ་མཱ་ཤར་མཱ་(Uma sharma)ལགས་དང་། རི་ཐཱ་ཤར་མཱ་(Ritu shrma)ལགས། དེ་བཞིན་ས་གནས་ཁག་ནས་ཕེབས་པའི་དགེ་རྒན་ ༥༠ ལྷག་བཅས་ཟབ་སྦྱོང་ནང་མཉམ་ཞུགས་གནང་འདུག
དབུས་འཕྲོད་བསྟེན་ལས་ཁུངས་ཀྱི་དྲུང་གཞོན་མི་འགྱུར་གཡུ་སྒྲོན་ལགས་ནས་ཟབ་སྦྱོང་སྐོར་ངོ་སྤྲོད་གནང་སྐབས། བུ་ཕྲུག་གི་མི་ཚེའི་ནང་སློབ་གྲྭ་དང་ཕ་མ་གལ་ཆེན་པོ་ཡིན་སྟབས། ཟླ་བ་གཉིས་གུང་སང་གི་སྐབས་དང་བསྟུན་ཏེ་དྷ་སྟེང་བོད་ཁྱིམ་བཅས་སློབ་གྲྭ་ཁག་༦ ལ་མདུན་ལམ་སློབ་སྟོན་པ་བརྒྱུད་དེ། སློབ་ཕྲུག་གུང་སེང་དུ་ལེན་མཁན་ཕ་མ་དང་སྤུན་མཆེད་རྣམས་ལ་གཞོན་ནུ་ལང་ཚོ་དར་བབ་ཀྱི་ཟབ་སྦྱོང་ཞིག་ཕུལ་རོགས་ཞུས་པ་ལྟར། དེ་རིང་སློབ་གྲྭ་ཁག་ ༦ དང་ཕ་མ་ལ་ཟབ་སྦྱོང་འདི་ཕུལ་ཐུབ་པ་བྱུང་ཡོད་ལ། རྗེས་མ་རྒྱ་གར་བྱང་ཤར་ཁུལ་གྱི་དགེ་རྒན་ཡོངས་ལ་ཟབ་སྦྱོང་འདི་གོ་སྒྲིག་ཞུ་རྒྱུ་ཡིན་སྐོར་དང་། བུ་ཕྲུག་གི་མི་ཚེའི་ནང་ལོ་ ༡༠ ནས་ ༡༩ བར་འཚར་ལོངས་ཀྱི་དབང་གིས་ལུས་སེམས་གཉིས་ལ་འགྱུར་བ་ཆེན་པོ་འགྲོ་བཞིན་ཡོད་སྟབས། ང་ཚོ་ཚང་མས་དོ་སྣང་དང་ལམ་སྟོན་ཡག་པོ་ཞིག་གནང་ཐུབ་པ་ཡིན་ན། བུ་ཕྲུག་ལུས་བདེ་སེམས་སྐྱིད་དང་མདུན་ལམ་ཡག་པོ་ཡོང་བར་ཕན་ཐོགས་ཡོད་སྟབས། འཕྲོད་བསྟེན་ལས་ཁུངས་ཀྱི་ངོས་ནས་གཞོན་ནུ་ལང་ཚོ་དར་བབ་ཀྱི་ལས་གཞི་འདི་གལ་ཆེན་ཞིག་ཏུ་རྩི་བཞིན་ཡོད་སྐོར་བརྗོད་སོང་།
སྐུ་མགྲོན་གཙོ་བོ་བོད་མི་མང་སྤྱི་འཐུས་བསམ་བསྟན་ཆོས་སྒྲོན་ལགས་ཀྱིས། བོད་རིགས་ཕ་མ་ཁ་ཤས་ཀྱིས་རང་གི་བུ་ཕྲུག་སློབ་གྲྭར་བཞག་ཚར་བ་ཙམ་གྱིས་འགྲིག་སོང་བསམ་གྱི་ཡོད་རེད་ལ། ང་རང་ཡིན་ནའང་དེ་འདྲ་བསམ་མྱོང་། ཡིན་ནའང་། དེ་འདྲ་རྩ་བ་ནས་རེད་མི་འདུག ཕྲུ་གུ་ཚོ་འཛིན་རིམ་ལྔ་པ་བར་དུ་སློབ་གྲྭར་ཡག་པོ་འགྲོ་གི་འདུག་ལ། སློབ་སྦྱོང་ཡང་ཡག་པོ་བྱེད་ཀྱི་འདུག འོན་ཀྱང་། འཛིན་གྲྭ་ལྔ་པ་ནས་ཕ་མ་དང་དགེ་རྒན་ཚོས་ཡག་པོ་བལྟས་ནས་འགན་ལེན་མ་ཐུབ་ན་སློབ་གྲྭར་ཡག་པོ་འགྲོ་ཡི་མི་འདུག སློབ་ཕྲུག་ཚོར་འགྱུར་བ་ཆེན་པོ་འགྲོ་ཡི་འདུག་པས་ཕ་མ་དང་དགེ་རྒན་མཉམ་རུབ་ཀྱི་ཐོག་ནས་ལྟ་སྐྱོང་ཡག་པོ་བྱེད་དགོས་ཀྱི་འདུག ཅེས་སོགསབརྗོད་སོང་།
དེའི་རྗེས་ལྕམ་ཨུ་མཱ་ཤར་མཱ་Uma sharma)ལགས་ཀྱིས། རྒྱ་གར་གྱི་ན་གཞོན་སློབ་སྟོན་ཚོགས་པ་(Time Expression India)ནས་བྱིས་པ་དང་ཕ་མ་དགེ་རྒན་ཚང་མར་འཁོར་ཡུག་བཟང་པོ་ཞིག་བསྐྲུན་ཐབས་སུ་འབད་བརྩོན་བྱེད་བཞིན་ཡོད་ལ། ད་ལྟ་བར་དུ་རྒྱ་གར་དང་ཕྱིའི་རྒྱལ་ཁབ་མང་པོའི་ནང་ན་གཞོན་ལམ་སྟོན་གྱི་ལས་འགུལ་ ༤༠༠༠ ལྷག་སྤེལ་ཐུབ་ཡོད་ལ། ད་ལན་ཟབ་སྦྱོང་འདིའི་ཐོག་བཅར་བའི་གོ་སྐབས་བྱུང་བར་དགའ་བོ་ཞེ་དྲགས་བྱུང་ལ། མ་འོངས་པར་ཡང་ཟབ་སྦྱོང་འདི་འདྲར་མཉམ་འཛོམས་ཡོང་བའི་རེ་བ་ཡོད་སྐོར་སོགས་བརྗོད་སོང་ལ། དེའི་རྗེས་མཁས་དབང་ལྕམ་རི་ཐཱ་ཤར་མཱ་(Ritu sharma)ལགས་ནས་ཟབ་སྦྱོང་མགོ་བཙུགས་གནང་སོང་།
རྒྱ་གར་ལྷོ་ཕྱོགས་ས་གནས་གསར་འགོད་པ་དོན་འགྲུབ་བཀྲ་ཤིས།


text:
འབྱུང་ལྡན་༣༠༡བོད་མེ་བྱ་ལོའི་ཟླ་བ་ལྔ་པའི་གནམ་གང་སྟེ་ཕྱི་ལོ་ ༢༠༡༧ ཟླ་ ༠༧ ཚེས་ ༢༣ཉིན་ནས་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་གི་ གཡུང་དྲུང་བོན་གྱི་བཤད་སྒྲུབ་འདུས་སྡེའི་ཟླ་དྲུག་སྔ་མའི་ཡིག་ཚད་དམ་ལོ་ཕྱེད་ཡིག་རྒྱུགས་ཆེན་མོ་དབུ་འཛུགས་གནང་ཡོད་པ་དང་། དེ་ཡང་གོང་ཚེས་ཉིན་གྱི་ཞོགས་པའི་ཕྱག་ཚོད་བདུན་པ་ཙམ་ནས་སྨན་རིའི་གླིང་གི་འཆད་ར་ཐོས་བསམ་དགའ་ཚལ་གླིང་དུ་འཛིན་གྲྭ་སོ་སོ་ལ་གཞུང་རྒྱུགས་བཏང་ཡོད་པ་དང་། ཕྱི་ཚེས་༢༤ཉིན་འཛིན་གྲྭ་སོ་སོ་ལ་སྐབས་བབས་ཀྱི་གཞུང་སོ་སོའི་འགྲེལ་རྒྱུགས་གཏོང་འཆར་ཡོད་པའི་གནས་ཚུལ།
གཤམ་དུ་སྨན་རིའི་གླིང་གི་ཡིག་རྒྱུགས་གཏོང་ཕྱོགས་སྐོར་ལ་སྨན་རིའི་བཤད་སྒྲུབ་མཁན་ཟུར་དགེ་བཤེས་གཤེན་བསྟན་རབ་གསལ་ལགས་ནས་ངོ་སྤྲོད་གནང་བ།
རྩ་བའི་ལོ་གཅིག་གི་ནང་ལོ་ཕྱེད་ཡིགས་རྒྱུགས་དང་ལོ་འཁོར་ཆེན་མོའི་ཡིག་རྒྱུགས་གཉིས་ཡོད། དེ་གཉིས་ལ་རྩ་ཐོབ་ཨང་གྲངས་ངག་རྒྱུགས་ལ་ཨང་ཐོབ་ལྔ་བཅུ་དང་། འབྲི་རྒྱུགས་ལ་ལྔ་བཅུ། རྩོད་རྒྱུགས་ལ་ལྔ་བཅུ། རིག་གནས་ལ་བཞི་བཅུ་བཅས་ཁྱོན་བསྡོམ་ཨང་གྲངས་(༡༩༠)ཡོད། ཡིག་ཚད་གཏོང་བའི་ཟླ་དུས་ནི་ལོ་ཕྱེད་ཡིག་རྒྱུགས་བོད་ཟླ་ལྔ་པའི་ཚེས་ཉེར་ལྔ་ནས་གནམ་གང་བར་དང་། ལོ་འཁོར་ཡིག་རྒྱུགས་ཆེན་མོ་བོད་ཟླ་བཅུ་གཅིག་པའི་ཚེས་བཅུ་དྲུག་ནས་ཉི་ཤུ་བར་ཁྱོན་བསྡོམ་ཉིན་གྲངས་བཅུ་ཡིན།
ཡིག་རྒྱུགས་ལ་འབྲི་རྒྱུགས་དང་ངག་རྒྱུགས་རྩོད་རྒྱུགས་གསུམ་ཡོད། འབྲི་རྒྱུགས་ནི་གཏན་འབེབས་གཞུང་ཁྲིད་ཀྱི་རྒྱུགས་ཤོག་ཁག་དྲི་བ་རྣམས་ལ་ལན་འབྲི་གནང་རྒྱུ་དང་། ངག་རྒྱུགས་ནི་རང་ཉིད་གཞུང་ཁྲིད་གང་དུ་སླེབས་པའི་རྩ་གཞུང་དེའི་དྲི་བ་ཁག་ལས་ངག་ཐོག་ནས་རྩ་གཞུང་ལྟར་ཆད་ལྷག་མེད་པར་འབྲི་དགོས། ལོ་རིམ་དང་པོ་ཟླ་དྲུག་སྔ་མར་འབྲི་རྒྱུགས་མི་དགོས་ངག་རྒྱུགས་ནི་ཐུན་མོང་བསྡུས་གྲྭའི་སྤྱིར་བསྟན་ལས་མཚན་ཉིད་བརྒྱ་དང་ཉེར་ལྔ་ནང་གི་དྲི་བ་ཁག་ངག་ཐོག་ནས་རྒྱུགས་འབུལ་དགོས། ཟླ་དྲུག་ཕྱི་མའི་ངག་རྒྱུགས་ནི་རིག་ལམ་ཆེ་འབྲིང་ཆུངགསུམ་ལས་ས་བཅད་དང་བཤད་ བྱའི་གཞུང་གི་སྡོམ་ཚིག་གི་དྲི་བ་ཁག་ལ་ལན་འབྲི་དགོས། རྩོད་རྒྱུགས་ནི་རྒྱུགས་སྤྲོད་གནང་སྟངས་མི་འདྲ་བ་ཁག་གཉིས་ཡོད།
དང་པོ་ནི་ལོ་འཁོར་མའི་ནང་སྔོན་འགྲོ་དངོས་གཞི་གཉིས་བསྡོམ་གྱི་བདུན་རེའི་དམ་བཅའ་དྲུག་ལ་འབྱོར་ཐོ་མ་འཁོད་ཚེ་རྩོད་རྒྱུགས་མ་འཕྲོད་པ་དང་དེ་མིན་གྱི་སློབ་གཉེར་བ་རྣམས་རྩོད་རྒྱུགས་འཕྲོད་པའི་ཐོབ་ཆའི་ཨང་གྲངས་སྤྲད་རྒྱུ་དང་། གཉིས་པ་ནི་ལོ་རིམ་སོ་སོའི་གཞུང་ཆེན་ཁག་ལས་དཀའ་གནད་དང་དགོས་པ་ཆེ་ཁག་ལས་ལོ་རིམ་ རེར་དྲི་བ་བརྒྱད་ཅུ་ལས་མ་ཉུང་བར་བཟོ་སྐྲུན་གྱིས་ཟླ་བ་གཉིས་ཀྱི་སྔོན་སློབ་ གཉེར་བའི་ཕྱག་ཏུ་བཀྲམ་ནས་བརྡར་ཤ་ལེགས་པར་གཅོད་དགོས་པ་ཟད་དངོས་གཞི་རྩོད་རྒྱུགས་སྐབས་སུ་དྲི་བ་དེ་དག་༧སྐྱབས་རྗེ་དཔོན་སློབ་རིན་པོ་ཆེའི་མདུན་ཅོག་ ཐོག་ཤོག་སྒྲིལ་དུ་སྒྲིག་པ་ལས་སློབ་གཉེར་བ་སོ་སོས་བླངས་ནས་༧སྐྱབས་རྗེ་དཔོན་སློབ་རིན་པོ་ཆེའི་ཕྱག་ཏུ་འབུལ་བཞེས་ཀྱི་སྒྲོགས་སྦྱོང་མཛད་པ་ལྟར་ཚད་གསུམ་རིག་པའི་ལམ་ནས་རྩོད་པ་གནང་རྒྱུ་དང་རྩོད་པ་ལེགས་མིན་ལ་ལྟོས་ནས་ཨང་ཐོབ་སྤྲད་དགོས་པ་བཅས་ཡིན། ལོ་རིམ་སྤར་ཕྱོགས་ནི་རྩ་བའི་ཡིག་རྒྱུགས་ཀྱི་ཐོབ་ཆའི་ཨང་གྲངས་གཅིག་བརྒྱ་དགུ་ཅུ་ལོན་པ་མ་ཟད་ལོ་འཁོར་མའི་ནང་ དཔེ་ཁྲིད་དང་འཆད་རར་སོ་སོར་ཉིན་གྲངས་བརྒྱ་ཆ་བདུན་ཅུ་ལོན་པ་དང་སྔོན་འགྲོ་དངོས་གཞི་གཉིས་བསྡོམ་གྱི་དམ་བཅའ་དྲུག་ལས་མང་བ་མ་ཆད་པའི་ལོ་འཁོར་ཡིག་རྒྱུགས་ ཆེན་མོའི་གསར་བསྒྲགས་བྱུང་བའི་སློབ་གཉེར་བ་རྣམས་ལོ་རིམ་གོང་སྤར་བྱ་རྒྱུ་དང་།
དེ་ལྟ་བུར་ཆ་རྐྱེན་མ་ཚང་པའི་རིགས་རང་གནས་སུ་བཞུགས་རྒྱུ་ལས་ལོ་རིམ་གོང་སྤར་བྱ་མི་འོས། གཞན་ཡང་གསར་ཞུགས་པ་ཁག་གཅིག་ཚོགས་དང་འཆད་ར་དཔེ་ཁྲིད་སོགས་བརྒྱ་ཆ་འདེངས་ མིན་ལ་མ་བལྟོས་པར་ལོ་རིམ་གོང་སྤར་ཆོག་པའི་དམིགས་གསལ་ཡོད་དེ་ཡང་འདི་ལྟར་དགོན་སྡེ་གཞན་དུ་མཚན་ཉིད་སྦྱོངས་མྱོང་ཡོད་པ་གང་ཞིག་རང་གི་སློབ་ཚན་དང་འབྲེལ་བའི་འདིར་ལོ་རིམ་ཁག་ཏུ་འཛུལ་ཞུགས་བྱ་འདོད་ཡོད་རིགས། བསྡུས་ གྲྭ་ནས་བཟུང་རང་ཉིད་འཛུལ་ཞུགས་བྱ་འདོད་ཡོད་པའི་ལོ་རིམ་ཁག་གི་གཏན་འབེབས་ཀྱི་ཡིག་ཆ་ལས་ངག་རྒྱུགས་དང་འབྲི་རྒྱུགས་བཅས་རྒྱུགས་འབུལ་བཞེས་རྒྱུ་དང། དེའང་གལ་ཏེ་ལོ་རིམ་འོག་མའི་ཁྲིད་གཞུང་གང་ཞིག་རྒྱུགས་མ་འཕྲོད་པ་བྱུང་ཚེ་དེའི་མཚམས་སུ་བཞུགས་རྒྱུ་ལས། དེ་ཡན་ཆད་འཛུལ་ཞུགས་གནང་ན་མི་འཐུས། དེ་མིན་གསར་ཞུགས་གྲྭ་རྒྱུན་གང་ནས་ཕེབས་རུང་། དེ་སྔ་མཚན་ཉིད་སྦྱོངས་མྱོང་མེད་ཀྱང་ལོ་ཕྱེདཡིགས་རྒྱུགས་མ་བཏང་སྔོན་འབྱོར་བ་གང་ཞིག་རང་ལ་ཡིག་རྒྱུགས་གཏོང་རྒྱུའི་འདོད་བློ་ཡོད་ཚེ་ལོ་རིམ་དང་པོའི་རྒྱུགས་སྤྲོད་ཆོག་པ་དམིགས་གསལ་ཡོད། དེ་མིན་ཟླ་དྲུག་ཕྱི་མའི་འགོར་འབྱོར་རིགས་ཡིག་ཚད་ཀྱི་སྒྲིགས་གཞི་རིན་པོ་ཆེའི་དགོངས་དོན་བཞིན་ལོ་འཁོར་ཡིག་རྒྱུགས་གཏོང་འཐུས་མིན། ཞེས་གསུངས་པ་ལྟར་རོ།།
པར་པ། དགེ་བཤེས་ཤེ་ཙུ་རྒྱ་མཚོ།
830 total views, 1 views today


text:
ཀྲུང་གོའི་རྒྱལ་ཁབ་བསྡོམས་རྩིས་ཅུས་བོད་ལྗོངས་རྟོག་ཞིབ་སྤྱི་ཁྱབ་རུ་ཁག་དང་བོད་རང་སྐྱོང་ལྗོངས་སྤྱི་ཚོགས་ཀྱི་གནས་ཚུལ་དང་དམངས་ཀྱི་བསམ་འདུན་རྟོག་ཞིབ་ལྟེ་གནས་ཀྱིས་ཚེས་28ཉིན་མཉམ་འབྲེལ་ཐོག་ཁྱབ་བསྒྲགས་བྱས་པའི་གཞི་གྲངས་ཐོག་ནས་མངོན་པར། 2016ལོའི་བོད་ཀྱི་མང་ཚོགས་ཀྱི་བདེ་འཇགས་ཚོར་སེམས་ཀྱི་བློ་ཡིད་ཚིམ་ཚད་99.59%ཡན་ཟིན་པ་དང་། “འགྲིམ་འགྲུལ་ཆག་སྒོ”ནི་མང་ཚོགས་ཀྱི་བདེ་འཇགས་ཚོར་སེམས་ལ་ཤུགས་རྐྱེན་ཐེབས་པའི་གནད་དོན་མངོན་གསལ་དོད་ཤོས་ཤིག་ཡིན་པ་རེད།
ངོ་སྤྲོད་བྱས་པར་གཞིགས་ན། ད་རེས་ཀྱི་རྟོག་ཞིབ་ནང་བོད་ཡོངས་ཀྱི་རྫོང(ཆུས)73དང་། ཤང(གྲོང་རྡལ)141 གྲོང་ཚོ་212བཅས་ཀྱི་ལོ་ན་16ཧྲིལ་པོ་ཡན་གྱི་རྒྱུན་སྡོད་གྲོང་མིར་རྟོག་ཞིབ་བྱས་པ་དང་། ནང་དོན་གྲས་སུ་མང་ཚོགས་ཀྱི་བདེ་འཇགས་ཚོར་སེམས་དང་། མང་ཚོགས་ཀྱི་བདེ་འཇགས་ཚོར་སེམས་ལ་ཤུགས་རྐྱེན་ཐེབས་པའི་རྒྱུ་རྐྱེན་གཙོ་བོ། མིག་སྔའི་སྤྱི་ཚོགས་བདེ་འཇགས་ཐད་ཀྱི་མང་ཚོགས་ཀྱི་མྱོང་ཚོར། སྲིད་ཁྲིམས་ལས་དོན་དང་དཔུང་ཁག་འཛུགས་སྐྱོང་ལས་དོན་མང་ཚོགས་ཀྱི་བློ་ལ་བབ་ཚད་སོགས་མང་ཚོགས་ཀྱིས་སེམས་ཁུར་དང་དོ་ཁུར་བྱེད་ཤོས་ཀྱི་སྤྱི་ཚོགས་བདེ་འཇགས་ཐད་ཀྱི་གནད་དོན་ཚུད་ཡོད་པ་རེད། ཟོག་གོང་དང་། སློབ་གསོ། བཟའ་བཅའི་འཕྲོད་བསྟེན་བཅས་ནི་མང་ཚོགས་ཀྱིས་དོ་ཁུར་བྱེད་ཤོས་ཀྱི་སྤྱི་ཚོགས་གནད་དོན་ཞིག་ཡིན་པ་དང་དེ་དག་གིས་21.42%དང་། 12.81% 11.17%བཅས་སོ་སོར་བཟུང་བ་དང་། སྤྱི་ཚོགས་བདེ་འཇགས་གནད་དོན་ལ་མང་ཚོགས་ཀྱིས་དོ་ཁུར་བྱེད་ཚུལ་ཐད་ཀྱི་མིང་སྒྲིག་དེ་ན་ནིང་གི་ཨང་བཅུ་གཅིག་པ་ནས་ཨང་བཅུ་གཉིས་པ་བར་ཆག་པ། རྟོག་ཞིབ་བྱ་ཡུལ་གྱིས་མིག་སྔར་དམངས་ཚོགས་ཀྱི་བདེ་འཇགས་ཚོར་སེམས་ཆེ་རུ་གཏོང་རྒྱུ་དེ་འཕྲལ་མ་ཉིད་དུ་ཐག་གཅོད་བྱེད་དགོས་པའི་གནད་དོན་ཞིག་ཡིན་པའི་ངོས་འཛིན་བྱེད་ཀྱི་ཡོད། ཚབས་ཆེ་ཆུང་གཞིར་བཟུང་མིང་སྒྲིག་བྱས་པའི་ཨང་དང་པོ་དང་གཉིས་པ་ནི“གཞོན་ནུ་ལོ་ཆུང་གི་སློབ་གསོར་ཤུགས་སྣོན་རྒྱག་རྒྱུ”དང“ཕྱོགས་མི་དོ་དམ་ལ་ཤུགས་སྣོན་རྒྱག་རྒྱུ”གཉིས་རེད། གཞན་ཡང་མང་ཚོགས་ཀྱིས་སྲིད་ཁྲིམས་ལས་ཁུངས་དང་ཕྱོགས་བསྡུས་བཅོས་སྐྱོང་སྡེ་ཚན་གྱི་ལས་དོན་ལ་བློ་ཡིད་ཚིམ་ཚད་95.58%ཟིན་གྱི་ཡོད་པ་རེད།


text:
ང་རང་ངོས་ནས་བཤད་ན། དེབ་ཅིག་འབྲི་བ་ནི་ལས་སླ་བོ་ཞིག་ཁྱོན་ནས་མ་ཡིན་ལ། མཚན་ཉིད་རིག་པའི་སྐོར་ཀྱི་དེབ་ཅིག་འབྲི་བ་ནི་དེ་བས་ཀྱང་ལས་སླ་བོ་ཞིག་མ་ཡིན་ནོ། །རེད་དེ། དཀྱོགས་མཚམས་ཤིག་གིས་ང་ཚོ་བོད་པའི་གཞོན་པ་ཚོ་ནི་བླ་དོར་བའི་རྣམ་ཤེས་དང་འདྲ་བར་རིག་གཞུང་གང་ཞིག་གི་ངོས་ཐད་ནས་ཀྱང་ཡུལ་འཛིན་ཞིང་དཔྱོད་པར་ངར་ཆ་མི་ལྡན་ལ། ལྷག་དོན་བོད་པ་རང་གི་རིག་པའི་གཞུང་ལ་དཔྱོད་པའི་རྩལ་དང་དོན་ལ་འདུན་པའི་ཤུགས་དང་བྲལ་བས་བསམ་བློ་བསྐྱར་བསྐྲུན་གྱི་ཕྱོགས་སུ་དུས་བབ་དང་མཐུན་པའི་བདག་རྐྱེན་མི་བསྐྲུན་རང་བསྐྲུན་དུ་གྱུར།
གཞོན་པ་མང་པོ་ཞིག་གིས་ང་ཚོ་སད་དགོས་པ་དང་། བོད་པའི་རིག་གནས་བསྐྱར་བསྐྲུན་བྱེད་དགོས་པ་དང་། བོད་མི་མང་པོར་བློ་འབྱེད་བྱེད་དགོས་པ་སོགས་ཀྱིས་ལབ་འུར་གྱིས་གནམ་ས་གཡོ་བ་ལས་རྐང་པ་མདུན་དུ་སྤོས་ནས་འགྲོ་སའི་བདེ་ལམ་ཞིག་ད་དུང་བཤང་ཐུབ་མེད་ལ། ཤེས་ཡོན་ཅན་དུ་བསྙད་པའི་བགྲེས་སོང་ཁ་ཤས་ཀྱིས་ལས་གཞིའི་རྣམ་གྲངས་ཀྱི་ཕྱིར་དུ་སློབ་ཆེན་གྱི་ཁོར་ཡུག་དག་ཏུ་བསྡུས་གྲྭའི་རིགས་གྱོང་དང་ལམ་རིམ་བློ་སྦྱོང་སོགས་ཀྱིས་སློབ་མའི་སེམས་ཁམས་དང་བློ་སྤོབས་ཀྱི་ངར་ཤུགས་ཡོངས་སུ་བཅོམ་སྟེ་བན་བུན་དུ་གྱུར་བ་ནི་སྨུག་སྤྲིན་ཀློང་དུ་ཁ་ཕྱོགས་བོར་བའི་ལུག་ཁྱུ་དང་འདྲ་བ་དང་། དགོན་སྡེ་སྤྱི་ཚོགས་ཁྲོད་ཀྱི་དཔེ་ཆ་བ་གང་མང་མང་ཞིག་གིས་གླེགས་བམ་གསེབ་ཀྱི་གཞི་དངོས་པོའི་རྣམ་གཞག་ནི་ཁྱབ་མཐའི་སྤྱི་འགྲོས་ལ་བརྟེན་པའི་རྟོག་ཞིབ་ཀྱིས་དཔྱད་འབྲས་ཙམ་ལས། མཚན་གཞི་མི་བུ་སྒེར་བ་རང་ཉིད་ཀྱི་སྟེང་ནས་དོན་གྱི་འཕེལ་འགྱུར་དང་མཐུན་པའི་འདུས་བྱས་ཀྱི་གནས་ལུགས་ལ་དངོས་པོ་སྟོབས་ཞུགས་ཀྱི་ཚུལ་གསུམ་དང་མ་བྲལ་བའི་རྟོག་གཞིག་བྱེད་ཐུབ་ཀྱི་མེད་པས། དུས་རབས་ཉི་ཤུ་བའི་སྨད་ཙམ་དང་ལྷག་པར་དུ་ཉེར་གཅིག་པའི་མགོ་འདིར་འཛམ་གླིང་ཧྲིལ་པོའི་ཞི་བདེ་འཚོལ་བསྙེག་ལ་མེད་དུ་མི་རུང་བའི་རིན་ཆེན་གསེར་གྱི་སྒྲོམ་བུའི་སྡོད་ལུགས་སུ་ཞུགས་པའི་ཡང་དག་པའི་རིག་གཞུང་ཞིག་གི་བཙོ་མའི་རིན་ཐང་གཞལ་མ་ནུས་པར་རྟེན་རྫས་བཤམས་སྟོན་ཁང་དུ་འགྲོ་བར་རྩོམ་མོ། །
རེད་དེ། དེ་དག་ཚང་མ་ནི་དེང་སང་བོད་ཀྱི་ཤེས་ཡོན་པའི་སྡེ་རུ་རློམ་པའི་རྒན་དར་གཞོན་གསུམ་གང་ལའང་ཕྱི་ལུགས་རིག་གནས་ཀྱི་བློ་སྦྱོང་གིས་དོན་གྱི་འབྲས་བུ་ནི་ཕར་ཞོག ཐ་ན་མི་རིགས་རང་གི་རིག་གཞུང་གི་ཆེས་མ་མཐའི་འགྲོ་ལུགས་ཙམ་ལའང་ངེས་ཤེས་དང་རྟོག་ཞིབ་ཀྱི་བློ་གྲོས་དབེན་པས་དུས་རབས་དང་མཐུན་པའི་སྒོ་ནས་རིག་གཞུང་འཛིན་སྐྱོང་སྤེལ་གསུམ་བྱེད་མ་ཐུབ་པ་རེད་སྙམ། ང་ཚོས་ནམ་ཡང་མི་རིགས་རང་གི་རིག་པའི་གནས་དག་འཛིན་པ་དང་སྐྱོང་བ་དང་སྤེལ་བའི་ལས་ཀ་བྱེད་དགོས་ཚེ་ཤེས་རབ་དང་ཡ་མ་བྲལ་བའི་ལག་ཆ་བེད་སྤྱོད་གཏོང་དགོས་པ་ལས། གཡོ་དང་སྒྱུ་ལ་བརྟེན་ནས་རྣམ་ཤེས་མེད་པའི་རིག་གནས་ཀྱི་གདོང་འབག་དེ་ནམ་ནམ་ཞར་ཞར་དུ་དོར་ཅི་ཐུབ་བྱ་དགོས།
ཁོ་བོས་ནི《རིགས་ལམ་དང་རྟོག་ཞིབ》ཅེས་པའི་དེབ་འདིའི་ནང་དུ་ལུགས་གཉིས(ནང་བསྟན་དང་ཚན་རིག)ཟུང་དུ་སྦྲེལ་ཏེ་འགྲོ་བ་མིའི་རིགས་ཀྱི་འཇིག་རྟེན་ལྟ་ཚུལ་དང་། ཚེ་སྲོག་ལྟ་ཚུལ་དང་། རྣམ་ཤེས་ལྟ་ཚུལ་ལ་རྟོག་བཏགས་ཀྱིས་དབྱེ་ཞིབ་བྱས་ཡོད། དེབ་འདི་མ་གཞི་ནས་ལེའུ་བདུན་དུ་བགོས་ཡོད་ཅིང་། ལེའུ་རེ་རེའི་ནང་དུ་རྟོག་ཞིབ་ཀྱི་འཇུག་ཡུལ་མི་འདྲ་བ་རེར་མཉམ་གཤིབ་ཀྱི་གྲུབ་དོན་དང་དོགས་པ་བཀོད་ཡོད། ངེད་ཀྱིས་བཀོད་པའི་གྲུབ་དོན་དང་དོགས་པ་རེ་རེ་ནི་ཡང་དག་པ་དང་རྣལ་མའི་རང་བཞིན་དུ་མ་ངེས་ཀྱང་། དེ་ནི་རྣམ་གཡེང་མེད་པའི་ཡུལ་ཅན་གྱིས་དུས་རབས་ཤིག་གི་དཀྱོགས་མཚམས་སུ་འཆི་བར་མི་རིང་བའི་བོད་ཆེན་པོའི་རིག་པའི་གཞུང་ལུགས་ཀྱི་ཚེ་སྲོག་བསྐྱར་དུ་བསྐྲུན་པར་ལམ་ཁ་སྟོན་པ་དེབ་འབྲི་བའི་གཙོ་གནད་ཀྱི་དམིགས་ཡུལ་དུ་བཟུང་བས་སྤོབས་པ་དང་བྲོད་པའི་ང་རྒྱལ་སྐྱེས་ཆོག་ཆོག་ཅིག་ལས་ངོ་གནོང་དགོས་པ་གང་ཡང་མེད་འདོད།
རིག་གཞུང་འོག་མ་འོག་མ་དང་། དཔྱད་པ་རགས་མོ་རགས་མོའི་རྟོག་ཞིབ་ཀྱི་གྲུབ་དོན་ལ་བརྟེན་ཏེ་གོང་མ་གོང་མའི་ལྟ་གྲུབ་དང་ཟབ་ཅིང་ཞིབ་པའི་གནས་ལུགས་ལ་དཔྱོད་བྱེད་ཀྱི་སྟེགས་སུ་འགྱུར་བ་ནི་རྒྱུ་འབྲས་ཀྱི་གོ་རིམ་དང་རབ་ཏུ་མཐུན་པ་ཡིན་པ་ལས་ཐོག་མའི་ཐོག་མ་ནས་བཟུང་སྟེ་དྲི་མ་མེད་པའི་རིགས་པ་ལ་བརྟེན་ནས་ལེགས་པར་འབྱེད་ཐུབ་པ་ཞིག་ནི་ཆོས་ཉིད་ལ་མི་སྲིད་པའི་གཞིའི་གྲུབ་ཚུལ་ལོ། །
དུས་རབས་བཞི་བའི་སྐབས་སུ་བྱོན་པའི་གནའ་བོའི་རྒྱ་གར་གྱི་མཚན་ཉིད་སྨྲ་བའི་སློབ་དཔོན་དབྱིག་གཉེན་དང་། དུས་རབས་བཅུ་དགུ་བའི་སྟོད་དུ་བྱོན་པའི་དངོས་ཁམས་འཕེལ་འགྱུར་རིག་པའི་སྲོལ་འབྱེད་པ་ཏར་ཝིན་དང་། དུས་རབས་བཅུ་དགུ་བའི་སྨད་ཀྱི་ལྟོས་གྲུབ་སྨྲ་བའི་སློབ་དཔོན་ཆེན་མོ་ཨེན་སི་ཐན་སོགས་ལ་མཚོན་ནས་བཤད་ནའང་རྟོག་ཞིབ་ཀྱི་གྲུབ་དོན་མཐའ་དག་བསླུ་བ་མེད་པའི་ཚད་མ་ཉིད་དུ་མ་ངེས་ཤིང་དུས་ཚིགས་དང་མཐུན་པའི་སྒོ་ནས་ཚགས་ཇེ་དམ་དང་འཐུས་ཇེ་ཚང་དུ་སོང་བ་ནི་དངོས་ཁམས་མཚན་ཉིད་རིག་པའི་འཕེལ་རྒྱས་ཀྱི་ལོ་རྒྱུས་ལས་ཞིབ་གསལ་གནང་ཡོད་པ་ལས་ཤེས་ཐུབ་བོ། །ཡིན་ནའང་། དུས་རབས་བཞི་བའི་སྐབས་ནས་བཟུང་སྟེ་ད་ལྟའི་བར་གྱི་ལོ་ངོ་ཆིག་སྟོང་དྲུག་བརྒྱ་ཡས་མས་སུ་བར་མ་ཆད་པར་རྒྱུན་མཐུད་དེ་ཐོན་པ་དང་། ཉིའུ་ཏུན་དང་ཨེན་སི་ཐན་གྱི་གཏན་སྲོལ་དང་སྤྱི་འགྲོས་རྦད་དེ་མ་དོར་བར་དེ་རིང་བར་དུ་བསླེབས་པ་ནི་རླབས་ཆེ་བའི་སྐྱེས་བུ་དེ་དག་གིས་མིའི་རིགས་ཀྱི་འཇིག་རྟེན་ལ་བཞག་པའི་བླ་མེད་ཀྱི་ཤུལ་རྫས་ཅི་ལ་མིན། དེ་ནི་གྲུབ་འབྲས་སོ། །དེ་ནི་རླབས་ཆེན་ནོ། །དེ་ནི་དགོས་འདོད་ཡིད་བཞིན་དུ་འབྱུང་བའི་ནོར་བུ་རིན་པོ་ཆེའོ། །
ཁོ་བོས་ད་ཐེངས་ཀྱི《རིགས་ལམ་དང་རྟོག་ཞིབ》ཅེས་པའི་མཚན་ཉིད་རིག་པའི་སྐོར་ཀྱི་དེབ་འདི་འབྲི་དུས་ནང་བསྟན་མཚན་ཉིད་རིག་པ་དང་། ནུབ་ལུགས་མཚན་ཉིད་རིག་པ། ཚན་རིག་བཅས་ཀྱི་དེབ་དྲུག་ཅུ་ལྷག་མཉམ་གཤིབ་ཀྱིས་བྱེ་བྲག་གི་དབྱེ་བ་ཞིབ་བསྡུར་བྱས་ཡོད་ཅིང་། དབྱེ་ཞིབ་ཀྱི་སྐབས་སུ་ལུང་ཁུངས་རྣམས་ཤོག་ངོས་དང་བཅས་ཏེ་གསལ་བོར་བཀོད་མེད། རྒྱུ་མཚན་ནི་དེང་སང་གི་རྒྱལ་སྤྱིའི་རིག་གཞུང་རྟོག་ཞིབ་ཀྱི་བརྩམས་ཆོས་འབྲི་ལུགས་ལ་བརྩི་བཀུར་མ་བྱས་པ་ཁྱོན་ནས་མིན། ད་བར་གྱི་མི་བུ་རྣམས་ལས་མང་མང་གི་གྲངས་ནི་ལེ་ལོར་སྤྲོ་ཞིང་གཡོ་དང་སྒྱུ་ལ་བྲོད་པ་ཤིན་ཏུ་ཆེ་བས་དཔེ་ཀློག་ལ་སུན་སྣང་གིས་ཁ་ཐུག་གི་ལུང་ཙམ་ལས་ལུང་ཁུངས་ཀྱི་དེབ་གཟུགས་ཧྲིལ་གྱིས་ཀློག་པ་དཀོན་ཚོད་དུ་གྲུབ་པས་ཡིན། མཇུག་གི་དཔྱད་ཡིག་ལས་བསྟན་བཅོས་ཀྱི་མཚན་བྱང་ནང་དུ་ལུང་ཁུངས་ཀྱི་དེབ་མིང་དང་མཛད་པ་པོ་གསལ་པོར་བྲིས་ཡོད་པས། དངོས་འབྲེལ་མཚན་ཉིད་རིག་པའི་སྐོར་གྱི་དཔེ་དེབ་ལ་མོས་པ་ཡོད་མཁན་ཞིག་ཡིན་ན་དཔྱད་ཡིག་གི་དེབ་རྣམས་ག་ལེར་ཀློགས་དང་རྒྱབ་རྟེན་དང་མཉམ་གཤིབ་ཀྱི་ལུང་རྣམས་ནི་དེ་ན་གསལ་ལོ། །
མ་ཟད། རེབ་འདིའི་དེབ་གཟུགས་ཀྱི་ནང་དུ་རང་གི་ཚོད་ལྟ་དང་ཉམས་མྱོང་སྟེ་རང་ཉིད་བརྒྱུད་མྱོང་བའི་མྱོང་ཚོར་ཡང་ཁ་ཤས་བཀོད་ཡོད། ང་རང་ཆེས་ཡིད་ཕངས་པ་ནི་སོ་སོའི་ངོས་ཐད་ནས་གློག་རྡུལ་ཕྲ་མཐོང་ཆེ་ཤེལ་དང་ཁྲག་བརྟག་ཡོ་བྱད་སོགས་རྟོག་ཞིབ་ལག་ཆ་བསྒྲིག་པར་རང་གཞན་གཉིས་ཐད་ཀྱི་ཆ་རྐྱེན་མ་འཛོམས་པ་དེ་རེད། གལ་ཏེ་བོད་པའི་དངོས་ཁམས་མཚན་ཉིད་རིག་པའི་རིག་གཞུང་ཉམས་ཞིབ་པ་ཚོར་ཡང་མི་རིགས་གཞན་དང་རྒྱལ་ཁབ་གཞན་ལྟར་དུ་མཐུན་པའི་རྐྱེན་གྱིས་ཡོངས་སུ་ཟིན་པའི་སྐབས་དང་འཕྲད་ཚེ་ང་ཚོ་ནི་ནམ་ཡང་བྲན་རྒྱུགས་མཁན་གྱི་མི་རིགས་ཤིག་མིན་པ་ཁོ་བོར་ཡིད་ཆེས་ཟབ། རེ་བ་ཞིག་ལ། རང་གཞན་གྱི་མཐུན་པའི་རྐྱེན་དང་ལྡན་པའི་བོད་རིགས་ཉམས་ཞིབ་པ་ཚོས་ནི་འཛམ་གླིང་སྤྱིའི་འགྲོ་ལུགས་ཀྱི་ཞིབ་འཇུག་གི་ཐབས་ལམ་སྤྱད་དེ་བོད་པ་རང་ལ་དབང་བའི་ནང་བསྟན་མཚན་ཉིད་རིག་པ་གོ་ལ་ཅན་དུ་གཏོང་རྒྱུ་སེམས་ནས་འབོར་མི་ཉན་ནོ། །
མཚམས་འདི་ནས་གནས་མཆོག་དུ་གྱུར་བ་རེབ་གོང་རོང་བོ་དགོན་ཆེན་ནས་རང་ལ་ཤེས་བྱ་རིག་པའི་དྲིན་གྱིས་བསྐྱངས་ཤིང་། ཚེ་རབས་ནས་ཚེ་རབས་དུ་དྲིན་དྲན་པར་འོས་པའི་སློབ་དཔོན་རིན་པོ་ཆེ་འཇམ་དབྱངས་ཆོས་འཕེལ་དང་བློ་བཟང་ཆོས་ཀྱི་གྲགས་པ་རྣམ་གཉིས་དང་། ཚེ་འདིའི་ལུས་རྟེན་སྦྱིན་པ་པོ་ཕ་བསོད་ནམས་ཚེ་རིང་དང་མ་རྡོ་ཕྲུག་སྐྱིད་གཉིས་དང་། ཟང་ཟིང་གི་འཚོ་བའི་མཐུན་རྐྱེན་གྱི་བདག་པོར་གྱུར་པའི་གཅེན་པོ་དཀོན་མཆོག་རྡོ་རྗེ་སོགས་ཁྱིམ་མི་གང་བོར་དམིགས་ཀྱིས་བསལ་ཏེ་ཐུགས་རྗེ་ཆེ་ཞུ་བ་དང་། ཞོར་དུ་སྣག་གི་གཉེན་མཚམས་སུ་གྱུར་པའི་ཁུ་བོ་འབུམ་རམས་པ་བཟོད་པ་རྒྱ་མཚོ་དང་། ནུབ་བྱང་མི་རིགས་སློབ་ཆེན་གྱི་དགེ་རྒན་ཆེན་མོ་མཆོག་ལྡན། གྲོགས་སྙན་ངག་སྨྲ་བ་རོང་བོ་དགེ་འདུན་ལྷུན་གྲུབ། གྲོགས་སྙན་ངག་སྨྲ་བ་རོང་བོ་གངས་དཀར། ཀྲུང་དབྱང་མི་རིགས་སློབ་ཆེན་དུ་རབ་འབྱམས་པའི་བསླབ་གནས་གཉེར་བཞིན་པའི་སློབ་བུ་ལྷ་མོ་ཚེ་རིང་སོགས་དེབ་འདིའི་སྔ་ཕྱི་ཐམས་ཅད་དུ་ཡིག་ཆ་འཚོལ་སྡུད་དང་། དཔེ་སྐྲུན་ཇུས་འགོད་སོགས་ལ་རྒྱབ་སྐྱོར་གནང་མཁན་དག་ལ་བོད་པ་རང་གི་གུས་ལུགས་ཀྱི་ལག་ཟུང་ཐལ་མོ་སྦྱར་ཏེ་བཀའ་དྲིན་ཆེ་ཞུ་བ་དང་། མཐའ་མཇུག《བཀའ་བསྟན》དཔེ་སྡུར་ཁང་གི་ཞུས་ཆེན་པ་གཅན་རང་སད་ལགས་ཀྱིས་མཐའ་མའི་རྟིང་ཞུས་བསྐྱོན་པར་སྙིང་ཐག་པ་ནས་བཀའ་དྲིན་ཆེ་ཞུའོ། །
རྩོམ་པ་པོས།
སྤྱི་ལོ2016ལོའི་ཟླ11པའི་ཚེས24ཉིན།
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་མི་བྱེད་པའི་རེ་བ་ཆེ། གལ་ཏེ་བརྒྱུད་འགོད་བྱེད་དགོས་བྱུང་ཚེ་རྩོམ་ཁུངས་དང་སྦྲེལ་ཐག་གསལ་པོར་འགོད་དགོས།
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག http://www.tsanpo.com/forum/24498.html